ချင်းတွင်းမြစ် အထက်ပိုင်း၌ သောင်ထွန်းမှု များပြားသည့် အတွက် အညာဆန်ရေယာဉ်များ သွားလာရေး အခက?? - Yangon Media Group\nမုံရွာ၊ မတ် ၁၈\nချင်းတွင်းမြစ် ရေနည်းပါးချိန်တွင် မော်လိုက်၊ ဟုမ္မလင်းနှင့်ခန္တီးဒေသများတွင် ရေနည်းပြီး သဲသောင်ထွန်းမှုများ ပြားလာသောကြောင့် အညာဆန် ကုန်တင်နှင့်ခရီးသည်တင်ရေယာဉ်များ စုန်ဆန်သွားလာရေး ခက်ခဲလာနေကြောင်း သိရသည်။\n”မုံရွာနှင့်ကလေးဝမြို့အကြားမှာ ရေကြောင်းက သိပ်မဆိုးလှဘူး။ မော်လိုက်နဲ့ခန္တီးအကြားမှာ အခုနှစ်ရေကြောင်းတွေပြောင်းပြီး သဲသောင်ထွန်းမှုကလည်း ဆိုးဆိုးရွားရွား ဖြစ်ပေါ်နေတယ်။ ကလေးဝ မြို့နှင့်မော်လိုက်အကြားဆိုရင် ပလူဇာဝနေရာက ရေကြောင်းတော် တော်ဆိုးနေတယ်။ အခုရက်ပိုင်းမှာကို တစ်ပတ်ဆယ်ရက်လောက် ဆန်တက်နေရတယ်။ နတ်စက်နေ ရာတွေ ရေကြောင်းပါးတယ်။ နောင်ပိုအောင်၊ နမ့်တောင်ချောင်း ကတော့ပဲ့ထောင်စက်လှေကလေး တွေလောက်တော့သွားနိုင်တယ်”ဟု ဟုမ္မလင်းစုန်ဆန်သွားလာနေသည့် အမြန်ရေယာဉ်မောင်း ဦးသာဒင်က ပြောကြားသည်။ ချင်းတွင်းရေကြောင်းအခြေအနေမှာ မတ်လဆန်းချိန်မှစတင်၍ ယခင်နှစ်များထက် မြစ်ရေကျဆင်းမှုမြန်ဆန်လျက်ရှိပြီး ချင်းတွင်း မြစ်နေရာအများအပြား၌ အညာဆန်ရေယာဉ်များရေကြောင်းမှား သောင်တင်နေမှုများရှိနေသည်။\nတိုင်းဒေသကြီး ရေကြောင်း လမ်းညွှန်ဌာန၊ ညွှန်ကြားရေးမှူးရုံး၏ သတင်းထုတ်ပြန်ကြေညာချက်များအရ ချင်းတွင်းမြစ်ဝမှ ချင်းတွင်းမြစ်ဖျားဒေသအထိ ရေ ကြောင်းသွားရေယာဉ်များ ဘေး အန္တရာယ်ကင်းရှင်းရေးအတွက် ရေပေါ်ပြအမှတ်အသားများ၊ ကမ်းပြအမှတ်အသားများချထားပြီး အမှတ်အသား ၁၆ မျိုးပါဝင်သည့် ဖြတ်ကူး၊ ကမ်းကပ်၊ ဘော့နီ၊ ဘော့ဖြူ၊ အန္တရာယ်အမှတ်အသားများကိုလည်း ဆောင်ရွက်ထားရှိပြီးဖြစ်သည်။ ရေအရင်းအမြစ်နှင့်မြစ်ချောင်းများဖွံ့ဖြိုးတိုးတက်ရေးဦးစီးဌာန၏ ထုတ်ပြန်ချက်များအရ ချင်းတွင်း မြစ်ရေများချိန်မှာ နှစ်စဉ်မေ ၁၅ ရက်မှ နိုဝင်ဘာ ၁၅ ရက်အထိ သတ်မှတ်ထားပြီး ရေနည်းကာလမှာ နှစ်စဉ်နိုဝင်ဘာ ၁၅ ရက်မှ မေ ၁၅ ရက်အထိဖြစ်ကြောင်းသိရသည်။\nသမဝါယမတက္ကသိုလ်(စစ်ကိုင်း) နှစ်သစ်အကြိုသင်္ကြန်ပွဲတော်တွင် ကျောင်းသား၊ ကျောင်းသူ နှစ်ထောင်ေ??\nညောင်ဦး-ချောက်ကားလမ်းမပေါ်ရှိ အုံမြားချောင်းရေကျနေမှု ခရီးသွားပြည်သူများ အဆင်ပြေစေရေး မီးသတ်တပ်ဖွဲ့ဝင်များ ကူညီဆောင်ရွက်ပေးနေ


Ocean King3Plus အား : မီးတောက်လောင်သောမီး - အမြတ်အစွန်းငါးအားကစားပြိုင်ပွဲ. ဂိမ်းဆော့ဝဲလ်ကိုစိတ်ကြိုက်ပြုပြင်ပါ. အလွန်အစွမ်းထက်တဲ့ဗီရို.\nနေအိမ် » Ocean King3Plus အား : မီးတောက်လောင်သောမီး\nOcean King3Plus အား : မီးတောက်လောင်သောမီး\nကျနော်တို့အလွန်အစွမ်းထက်တဲ့တရုတ်ထုတ်လုပ်သူဖြစ်ကြသည်. ကျနော်တို့မျိုးစုံအမျိုးအစားထုတ်ကုန်ပေးနိုင်ပါသည်, ကဲ့သို့ ငါးဖမ်းဂိမ်းများ, ငါးအမဲလိုက်ဂိမ်း, ငါးစားပွဲ Arcade ဂိမ်း, ငါးမုဆိုးဂိမ်းစက်, စသည်တို့. သင်ဤအကြောင်းပိုမိုသိလိုလျှင်, ကျွန်တော်တို့ကိုဆက်သွယ်ပါ!\nOcean King3Plus အား Raging မီး TAS မှငါးသေနတ်ပစ်ဂိမ်းအသစ်တစ်ခုဖြစ်သည်. Ocean King3Plus Raging Fire သည် Ocean King တွင်နောက်ဆုံးပေါ်ဖြစ်သည်3Plus အားစီးရီးနှင့်က2~ 10 ကစားသမားများအတွက် configure လုပ်ထားနိုင်ပါတယ်.\nArcade ငါးသေနတ်ပစ်ဂိမ်းများသူဌေး: Raging နဂါး\nကစားသမား Raging နဂါးကိုဖမ်းတဲ့အခါ , ၎င်းကိုဖမ်းရန်ကွင်းဆက်ကိုစွန့်ပစ်ပြီး Struggle Mode သို့ ၀ င်ရောက်လိမ့်မည်. ရုန်းကန်နေစဉ်အတွင်း, နဂါးကြောင့်ဖြစ်ရတဲ့ထိခိုက်မှုတိုင်းကပိုများများကျလိမ့်မယ်. အကယ်၍ Raging Dragon ကိုဖမ်းမိပါက ပို၍ ဒေါသကြီးသောတိုက်ခိုက်မှုစတင်ပြီးကစားသမားသည်ပိုမိုမြင့်မားသောဆုကိုရရှိလိမ့်မည်.\nOcean King အကြောင်းပိုသိချင်ရင်3Plus အား : Raging မီးသို့မဟုတ်ကျွန်ုပ်တို့၏ထုတ်ကုန်, ထိုကဲ့သို့သောငါးဖမ်းဂိမ်းအဖြစ်, ငါးအမဲလိုက်ဂိမ်း, ငါးစားပွဲ Arcade ဂိမ်း, ငါးမုဆိုးဂိမ်းစက်, စသည်တို့, သင်ကျွန်တော်တို့ကိုတိုက်ရိုက်ဆက်သွယ်နိုင်ပါသည်.


ရထားတဲ့ဘွဲ့က ဓါတ်ပုံချိတ်နိုင်ဖို့ပဲလား | Myanmar Gazette News Media Forum Network\nHome » Education » ရထားတဲ့ဘွဲ့က ဓါတ်ပုံချိတ်နိုင်ဖို့ပဲလား\nPosted by etone on Aug 14, 2012 in Education, My Dear Diary, Society & Lifestyle | 38 comments\netone ဘ၀ တစိတ်တပိုင်း ဘွဲ့ ယူပြီး ဘာလုပ်စားရမလဲ\nပြီးခဲ့တဲ့ ပိတ်ရက်တစ်ရက်က ၊ အိမ်စောင့်နတ်နဲ့ ရန်ဖြစ်ထားတဲ့ ကျွန်မကို ၊ အမျိုးတစ်ယောက်နေမကောင်းတာ သတင်းမေးသွားဖို့ ၊ အိမ်ကလူကြီးတွေတွန်းအားပေးတာကြောင့် မသွားချင်ပဲ သတင်းမေးရောက်ခဲ့ပါတယ် ။ နေမကောင်းတဲ့ လူကို ကြည့်ပြီး ရယ်ပြရမလား ၊ စိတ်မကောင်းပဲဖြစ်ရမလား ၊ သူ့ဝေယျာဝစ္စတွေပဲ ကူလုပ်ပေးရမလားဆိုတဲ့ အတွေးတွေနဲ့ စိတ်ရှုပ်နေတာကြောင့် မသွားချင်ခဲ့တာပါ ။ နေမကောင်းတဲ့ လူဆီသွားတဲ့အခါ ၊ လက်ဗလာနဲ့သွားလို့မဖြစ်တော့ ၊ တစ်ခုခုဝယ်ဖို့တွေးရပြီပေါ့ ။ ဘာရောဂါဖြစ်မှန်းလည်း မသိ ၊ ဘာစားချင်မှန်းလည်းမသိ ၊ ဘာစားလို့ သင့်တော်လဲမသိတော့ ၊ သူ့အတွက် တစ်ခုခုဝယ်ဖို့ တွေးရတာကစပြီး စိတ်ကျဉ်းကြပ်သလို ခံစားရပါပြီ ။\nမရောက်ဖြစ်တာ ကြာပေမယ့် ၊ ခပ်ရေးရေးမှတ်မိနေတဲ့ အသိဥာဏ်ထဲကအတိုင်း ၊ တက္ကစီသမားကိုမောင်းခိုင်းတော့ ၊ အိမ်ရှေ့ကို ဆိုက်ဆိုက်မြိုက်မြိုက်ရောက်ခဲ့ပါတယ် ။ ဖိနပ်စင်က တောင်တဖက်မြောက်တဖက် ၊ ဗျောက်သောက်ဖြစ်နေတဲ့ ဖိနပ်တွေကို ကြည့်ရုံနဲ့ အိမ်ထဲမှာ ဧည့်သည်တွေရောက်နေတာ အတပ်မှန်းလို့ ရပါတယ် ။ လူတောလည်း မတိုး ၊ စကားရောဖောရောလည်း မကျွမ်းကျင်တော့ ၊ အိမ်ထဲဝင်မယ့်ခြေလှမ်းတွေ နောက်ပြန်ဆုတ်ချင်သလိုလိုဖြစ်မိခဲ့တယ် ။ အကြီးကျယ်ကို … စိတ်အကျဉ်းကြပ်ထဲရောက်ခဲ့ရပါတယ် ….. ။ လိုလိုလားလားနဲ့ … စိတ်ပါလို့ လာခဲ့တာမျိုးမဟုတ်တော့ မြင်သမျှ ၊ ကြုံသမျှအခြေနေတိုင်းက အိမ်ထဲမ၀င်ခင်ကတည်းကိုက …… စိတ်ရှုပ်စရာတွေချည်းပဲပေါ့ ။ လာပြီးမှတော့ ဒီအတိုင်းပြန်သွားလျှင် ၊ အိမ်ကလူတွေရဲ့ ပါးစပ်သေနတ်ဒဏ်နဲ့ စကားကြီးစကားကျယ် ၊ နားကြားပြင်းကပ်စရာ စကားသံတွေ ကြားရနိုင်တာကြောင့် …… အသက်ကို အိမ်ဝမှာတင် ၀၀ရှုပြီး ၊ မှင်သေသေမျက်နှာနဲ့ အိမ်ထဲဝင်ခဲ့ပါတယ် ။ (လူမမာ လာမေးတာ စပ်ဖြီးဖြီး ၀င်သွားလို့ကလည်း မကောင်း ၊ ငိုမဲ့မဲ့ လုပ်သွားလို့ကလည်း နိမိတ်မရှိဘူးထင်တတ်တာကြောင့် ၊ မှင်သေသေရုပ်နဲ့ သွားရတာပါ )\nအိမ်ထဲလည်းရောက်ရော ၊ လူမမာ အဖွားက ကုတင်အိပ်ယာပေါ် ပက်လက် ၊ ဖုတ်လိုက် ဖုတ်လိုက် အသက်ရှပြီး မှိန်းနေပေမယ့် ဘေးပတ်လည်က အိမ်သားတွေနဲ့ ၊ လူနာသတင်းမေးလာတဲ့ ဆွေးတော်ရှစ်သောင်းမျိုးတော်အပေါင်းက စားလိုက်သောက်လိုက် ၊ ရယ်လိုက်မောလိုက်နဲ့ ၊ အလှူကို မီးခိုးတိတ်လာစားတဲ့ လူအုပ်ကြီးနဲ့တောင် ဆင်တူနေပါတယ် ။ အမျိုးတွေဆို သိပ်ပြီး ရောရောနှောနှော လက်ပွန်း တတီး မနေတတ်တဲ့ကျွန်မအတွက် ၊ မျက်နှာတွေက မြင်ဖူးသလိုလို ရှိပေမယ့် ၊ တစိမ်းတွေလို စိမ်းနေပါတယ် ။ လာသတင်းမေးတဲ့ … အမျိုးဆွေတွေကို ကောင်းကောင်း ဘယ်သူဘယ်ဝှာလို့ မမှတ်မိပေမယ့် အိမ်သားတွေနဲ့တော့ ၊ မေးထူးခေါ်ပြော အဆင့်လောက်ရှိခဲ့တာကြောင့် ၊ ဆက်လျှင်တော်တဲ့ ကြီးတော်ကြီး ဖြစ်သူကပဲ ကျွန်မကို လာနှုတ်ဆက် ၊ စကားထိုင်ပြောဖြစ်ခဲ့ကြတာပါ ။ သွားကတည်းက အပြန်ထိ နေမကောင်းတဲ့ လူမမာကတော့ ….. မှိန်းနေတာကြောင့် စကားမပြောဖြစ်ခဲ့ပါဘူး ။ ကြီးတော်ဆိုသူနဲ့ စကားပြောဖြစ်တော့ ၊ မှတ်မှတ်ရရ အိမ်မှာ ပုံကြီးချဲ့ ချိတ်ဆွဲထားတဲ့ ၊ သူတို့ လင်မယား ဘွဲ့ ဓါတ်ပုံကြီးအကြောင်းကို ရောက်သွားပါတော့တယ် ။\nလိုအပ်တာထက်ကို ပိုပြီး အကြီးချဲ့ ထားတဲ့ ဘွဲ့ ဓါတ်ပုံကြီးက အိမ်ဦးခန်းမှာ နေရာယူလို့ပေါ့ ။ အိမ်ထဲဝင်ကတည်းက သတိထားမိ ခဲ့ပေမယ့် ချက်ချင်းကြီးမေးလို့ မကောင်းတာကြောင့် စကားပြောလို့ ၊ ခဏကြာမှ ၊ သိချင်စိတ်ကို ထိန်းမရတာကြောင့် မေးဖြစ်ခဲ့ပါတယ် ။ မိဘအစဉ်ဆက်ချမ်းသာလာတဲ့သူတို့ မျိုး ရိုး ၊ ပညာရေးထက် စီးပွားရေးကိုသာ အလေးပေးခဲ့တာ ၊ ပညာမတတ်ချင်နေ ၊ သချာင်္ တွက်တတ်လျှင်တော်ပြီဆိုပြီး သဘောထားခဲ့တာ ကျွန်မမှတ်မိပါတယ် ။ ဘွဲ့ဓါတ်ပုံသာ ချိတ်ထားတာ ၊ သူတို့ လင်မယားနှစ်ယောက်ပေါင်းလျှင်တောင် ဆယ်တန်းမပြည့်တာကအစ ကျွန်မ ခေါင်းထဲ မှတ်မိနေတုန်းပါ ။ ဒီဘွဲ့ ဓါတ်ပုံကြီး အိမ်ဦးခန်းမှာ နေရာယူတော့သိချင်စိတ်ပြင်းပြမိတယ်ပေါ့ ….. ဒါနဲ့ပဲ မေးကြည့်တော့ …. အခုလို လူမမာ လာမေးတဲ့အချိန် ၊ လူများမှာမို့ …. လူရှိန်အောင် အလှချိတ်ထားတာမှန်း သိခဲ့ရတော့တယ် ။ သူ့ဖြေပုံလေး နားထောင်မိရင်း ၊ စိတ်ထဲ မတင်မကျဖြစ်သွားမိတယ် ။ အိမ်တွေမှာ ဘွဲ့ဓါတ်ပုံကြီးတွေ အကြီးချဲ့ ပြီး ၊ အလှပြချိတ်ထားကြတာ အိမ်အတော်များများမှာ တွေ့ ဖူးပါတယ် ။ အိမ်ရဲ့ ကျက်သရေဆောင်ဓါတ်ပုံလို့ပဲ သတ်မှတ်သလား ၊ လူရှိန်အောင်ပဲ ချိတ်သလား၊ အမှတ်တရအနေနဲ့ပဲ ချိတ်သလားဆိုတာကတော့ ၊ ချိတ်ထားသူတွေကပဲ သိပါလိမ့်မယ် ။ တစ်ချို့ကလည်း ဘွဲ့ရလို့ကို ဘွဲ့ဓါတ်ပုံချိတ်ကြတယ် ၊ တချို့ကလည်း မရပဲနဲ့ ချိတ်ကြတယ် ၊ ဘယ်လိုပဲ ချိတ်ချိတ် ဘွဲ့ဓါတ်ပုံက လောလောဆယ်ထိ အိမ်တွင်းအလှဆင်ပစ္စည်းတစ်မျိုးလိုမျိုး အသုံးပြုနေကြသေးတာ တွေ့နေရတုန်းပါ ။\nကျွန်မစိတ်ထဲ သိချင်မိတာက ဘွဲ့ ဓါတ်ပုံကပဲ အသုံပြုဖို့သင့်တော်တာလား ၊ ရယူထားတဲ့ ဘွဲ့ကရော အသုံးမတည့်ဘူးလား ၊ ဘွဲ့ ယူထားတာက နောက်ဆုံး ဓါတ်ပုံလေး တစ်ပုံ နံရံပေါ် ချိတ်ဆွဲထားနိုင်ဖို့ အတွက်လားဆိုတာပါ ။ ကျွန်မတို့တွေ ငယ်ငယ်က ပရိုက်ဗိတ်ကျောင်းတွေ မပေါ်သေးတော့ ၊ အစိုးရအသိမှတ်ပြုကျောင်းတွေမှာပဲ အခြေခံပညာကို မူလတန်း ၊ အလယ်တန်း ၊ အထက်တန်း အဆင့်ဆင့်ခွဲတက်ခဲ့ရပြီး အဲ့ဒီကျောင်းတွေက စစ်တဲ့ စာမေးပွဲကို ၀င်ဖြေခဲ့ကာ ၊ ကိုယ်မှီရာ အမှတ်အလိုက်ရော၊ ၀ါသနာနဲ့ ရွေးချယ်မှု အရပါ ၊ သက်ဆိုင်ရာ တက္ကသိုလ်တွေ အသီးသီး တက်ခဲ့ကြရတယ် ။ ယေဘုယျသုံးနှုန်းရလျှင် အဆင့်ဆင့် ပညာသင်ကြတယ်ပေါ့၊ နောင်တချိန်မှာ ပြန်လည်အသုံးချဖို့ဆိုတဲ့ ရည်ရွယ်ချက်ကိုယ်စီနဲ့ ပါ ။ တကယ်တမ်းရွေးချယ်ရာ ဘာသာအလိုက် တက္ကသိုလ်တက်၊ ကျောင်းပြီးလို့ ဒီပညာနဲ့ပြန်အသုံးချနိုင်တဲ့အရေတွက် အတော်လေးနည်းပါးသွားတာ တွေ့ရတယ် ။ ဒါ မဖြစ်သင့်တဲ့ အနေထားမျိုးပါ ။ ကိုယ်သင်ထားတဲ့ ပညာရပ်က အလုပ်ခွင်ဝင်ဖို့အတွက် အထောက်ပံ့မဖြစ်နိုင်ဘူးဆိုလျှင် ၊ ကျွန်မတို့ ပညာသင်ခဲ့တဲ့ အချိန်အား ၊ ငွေအား ရင်းနှီးမှုတွေက ဒီဘွဲ့ဝတ်စုံနဲ့ ဓါတ်ပုံတစ်ပုံ ရိုက်ရဖို့အတွက် ကြီးကြီးမားမား ရင်းနှီးခဲ့ရတာများလား ။\nခေါက်ရိုးကျိုးနေတဲ့ တလမ်းသွား သင်ကြားမှု ပုံစံတွေ ၊ တာဝန်ယူလိုစိတ်ကင်းမဲ့မှူတွေ ၊လက်တွေ့လေ့ကျင့် သင်ကြားပေးမှုလျော့ရဲ တာတွေ ၊ ကျောင်းသားတွေဘက်က နာယူလိုစိတ် ပျက်ကွက်မှုတွေ ၊ အာရုံစူးစိုက်မှုလျော့နည်းမှုတွေ ၊ အရည်ချင်းစစ်ဆေးမှု ညံ့ဖျင်းမှုတွေကြောင့် ၊ သင်ယူခဲ့တဲ့ ဘာသာတွေ တဆင့်ပြန်အသုံး ချနိုင်သူနည်းပြီး ၊ အပြင်အလုပ်ခွင်နဲ့ အံဝင်ခွင်ကျမဖြစ်ရတာလို့ပဲ ဥာဏ်မှီသလောက်တွေးမိပါတယ် ။ တစ်ပွဲထိုး သင်ကြားမှုစနစ်တွေနဲ့ စပေါ့ရိုက် နံကြားထောက်ဖြေနေတဲ့ ကျောင်းသားတွေကြားထဲ ရထားတဲ့ ဘွဲ့ ၊ သင်ထားတဲ့ ဘာသာရပ်နဲ့ ရပ်တည်ဖို့ ၊ နေရာရဖို့ ခက်ခဲလာတဲ့အပြင် ၊ အလုပ်ခွင်ဝင်တဲ့အခါလည်း (ဘယ်အကပ်မှ မပါပဲ) ၀င်ဝင်ချင်း ရာထူးမြင့်နေရာမျိုး ရဖို့ ခဲယဉ်းလာတာ မြင်တွေ့ ရပါတယ် ။ အခြေတကျရပ်တည်နိုင်ဖို့ အတွက်ရည်ရွယ်ပြီး သင်ခဲ့တဲ့ ပညာ ၊ ဘွဲ့လက်မှတ်တစ်ခု ၊ ဓါတ်ပုံလေးတစ်ပုံ ချိတ်ဆွဲထားရုံလောက်နဲ့သာ အဆုံး သတ်သွားမယ်ဆိုလျှင် ပညာသင်နေစဉ်အတွင်း ပေးဆပ်လိုက်ရတဲ့ အချိန်၊ငွေ၊စိတ်… အရာအားလုံး … ပမာဏ များ လွန်းသွားပြီပေါ့ ။\nကျွန်မကိုယ်တိုင်လည်း အခုလိုမျိုး အခြေနေတွေနဲ့ ပညာသင်ခဲ့ပြီးမှ ၊ သင်ခဲ့တာတွေနဲ့ ဘာမှ မဆိုင်တဲ့ အလုပ်ခွင်တစ်ခုထဲ နေသားတကျဖြစ်လာရတာပါ ။ ကျွန်မတို့ကိုးတန်းနှစ်က ပညာရေး စနစ်သစ်ပြောင်းတဲ့ နှစ်နဲ့ တိုက်ဆိုင်ပြီး ဘာသာတွဲတွေ အမှတ်စဉ် ခုနှစ်မျိုး တွဲပေးထာရာကနေ ကိုယ်ကြိုက်တဲ့ ဘာသာတွဲစဉ်ကို ရွေးချယ်ရတာမျိုးပါ ။အစမ်းသပ်ခံလို့ပြောရမလား ၊ ပညာရေးစနစ်သစ်တစ်ခုကို အကောင်ထည်စဖော်တဲ့ နှစ်လို့ပဲ ပြောရမလား …..ဆယ်တန်းအထိ ဒီပုံစံအတိုင်းသင်ကြားရတာမျိုးပေါ့ ။ ဘာသာတွဲ နံပါတ်ဘယ်လောက်ကို ယူခဲ့သလဲတော့ ကျွန်မမမှတ်မိတော့ပေမယ့် ရွေးချယ်လိုက်တဲ့ ဘာသာတွဲမှာ ဘာသာရပ်ခြောက်မျိုးပါပါတယ် ။ မြန်မာစာ ၊အင်္ဂလိပ်စာ ၊သင်္ချာ ၊ဓါတုဗေဒ ၊ ရူပဗေဒနဲ့ ဘောဂဗေဒပါ ။ အဲ့ဒီဘာသာ တွဲ ရွေးချယ်ခဲ့တဲ့အတွက် ၊ အမှတ်ဘယ်လောက်ကောင်းကောင်း ဆေးကျောင်းတက်ခွင့်မရှိပါဘူး ။ ဒီလိုပဲ ဆေးဘက်ဆိုင်ရာ တက္ကသိုလ်တွေ ၊ ဆေးဝါးနဲ့ ပတ်သတ်တဲ့ တက္ကသိုလ်တွေ ၊ သူနာပြု တက္ကသိုလ်တွေ ဘာကိုမှတက်ခွင့်မရှိတဲ့ ရွေးချယ်မှုမျိုးပါ ။ ကျောင်းသား ဘ၀က တစ်ထွာတစ်မိုက်ဥာဏ်နဲ့ ရွေးချယ်ခဲ့မှူကြောင့် ၊ ကျွန်မရွေးချယ်ခဲ့တဲ့ ဘာသာတွဲတွေအရ UFL , ကွန်ပျူတာ တက္ကသိုလ်နဲ့ GTC ၊ စီးပွားရေးတက္ကသိုလ် ၊ အခြားသောမေဂျာတွေ ရွေးချယ်ဖို့ ဖြစ်လာခဲ့ပါတယ် ။\nလူဆိုတဲ့အမျိုးက ကိုယ်ကသာ ဘာမှ အရည်ချင်းမရှိချင်နေ ၊ အမြင့်ဆုံးကို လိုချင်တတ်ကြတာ သဘာဝဆိုတော့ ၊ ကျွန်မရထားတဲ့အမှတ်နဲ့ ကျွန်မတို့ ဘာသာတွဲမှာ တက်ခွင့်ရှိတဲ့ တက္ကသိုလ်ထဲက ၊ (အမြင့်ဆုံးလို့ ကိုယ့်ဘာသာကိုယ်ထင်တာ) ကွန်ပျူတာ တက္ကသိုလ်ဆိုတာကြီးကို ရွေးချယ်ခဲ့ပါတယ် ။ ဒုတိယ ဦးစားပေးအနေနဲ့ UFL ဂျာမန်ဘာသာ ကိုရွေးခဲ့ပြီး ၊ တတိယဦးစားပေးအနေနဲ့ စီးပွားရေးတက္ကသိုလ်ကို ရွေးချယ်ခဲ့ပါတယ် ။ အဲ့ဒီအချိန်ထိ ၊ ကိုယ့်ရဲ့ ရွေးချယ်မှု မှန်မမှန် ဆိုတာ ဘယ်လိုမှ ဆုံးဖြတ်လို့ မရတဲ့ အနေထားပါ ။ စနစ်သစ်ရဲ့ ပြောင်းလဲမှုကြောင့် နောက်ဆက်တွဲ ရွေးချယ်မှူတွေ ဆင့်ကဲ ပြုလုပ်ခဲ့ရတာကြောင့် တိတိကျကျ လိုလိုချင်ချင် ဘာဖြစ်ချင်မှန်း မသိပဲ ရွေးချယ်မှုတွေ ပြုလုပ်ခဲ့ရတာမျိုးပေါ့ ။\nပထမဦးစားပေးလျှောက်ထားရွေးချယ်ခဲ့တဲ့ အတိုင်း ကွန်ပျူတာ တက္ကသိုလ်ကို တက်ခွင့်ရခဲ့ပါတယ် ။ တက္ကသိုလ်ရောက်တော့ ရုပ်ရှင်တွေ ၊ ဗွီဒီယိုတွေထဲကလို လွယ်အိတ်တွေလွယ်ပြီး ရှိုးထုတ်ဖလန်းဖလန်းထလို့ရတဲ့ အနေထားမျိုးထင်ထားတာ ၊ တကယ်တမ်းတက်ရတဲ့ တက္ကသိုလ်က လွင်တီးခေါင်ပြင်မှာ ယူနီဖောင်းဝတ်နဲ့ စာခြောက်ရုပ်လိုမျိုးပါ ၊၊ ရှိစုမဲ့စု အပင်လေးတွေက အပင်သားပေါက်လေးတွေမို့ တကိုယ်စာတောင် နေမလုံပါဘူး ။ အပင်ပေါက်ကို သွားမှီလို့ လဲသွားလျှင် ဒဏ်၇ိုက်ခံရမှာမို့ ၊ အရိပ်ခိုဖို့ နေနေသာသာ ၊ အနားတောင် မသွားခဲ့ရပါဘူး ။ လေပူတိုက်တိုင်းပါလာတဲ့ ဖုန်မှုန်တွေကလည်း ပြာနှမ်းနှမ်းအသားရောင်ကို လက်ဆောင်ပေးပါသေးတယ် ။ ကျောင်းအဝေးကိုသွားရလို့ … ကျောင်းသွားကျောင်းပြန် ဖယ်ရီပေါ်မှာပဲ အိပ်ပျော်ခဲ့ဖူးတဲ့ အချိန်တွေက ဘ၀မှာအမှတ်တရဆိုပေမယ့် … လမ်းကြမ်းကြမ်းမှာ နွားလှည်း စီးနေရသလိုလို ၊ စကောထဲ ဇီးဖြူသီးလှိမ့်ခံနေရသလိုလို ဖယ်ရီလိုက်စီးရတဲ့ ဒုက္ခတွေကြောင့် ၊ အတိတ်က မုန်းတဲ့ အချိန်တွေထဲ ဖုန်တလုံးလုံးနဲ့ …. ဖယ်ရီစီးခဲ့ရတာလည်း မုန်းမိခဲ့တယ် ။\nမှန်းချက်နဲ့ နှမ်းထွက် တက်တက်စင်အောင် လွဲနေတဲ့ တက္ကသိုလ်မျိုးတက်ရတာကြောင့် ၊ အကြီးကျယ် စိတ်ညစ်ခဲ့ဖူးပါတယ် ။ နှမျော တသသုံးကြိမ်ရွတ်ပြီး ရိုးရိုးမေဂျာဖြစ်ဖြစ် ၊ အဝေးသင်ဖြစ်ဖြစ် ပြောင်းမယ်ဆိုတဲ့ အတွေးမျိုးအကြိမ်ကြိမ်ဖြစ်ခဲ့ဖူးပေမယ့် ၊ မိဘတွေက ဒါကိုပဲ ဆက်တက်ဖို့တွန်းအားပေးတာကြောင့် ၊ လှိမ့်ပိန့်ပြီး တက်ခဲ့ရပြန်တယ် ။ အသိဥာဏ်မရင့်သန်သေးတဲ့ အချိန်က ရွေးချယ်မှုတွေရဲ့ နောက်ဆက်တွဲ အကျိုးပြစ်တွေကို ခံစားရခြင်းမျိုးပေါ့ ။ တစ်နေ့တော့ … သင်ခဲ့တာလေးတွေနဲ့ ပြန်အသုံးချမယ်ဆိုပြီး ၊ ပင်ပန်းခဲ့သမျှ ၊ ဒုက္ခရောက်ခဲ့သမျှ အဲ့ဒီစိတ်နဲ့ ဖြေဖျောက်ပြီး …. ဟိုလှည့်ဒီလှည့်နဲ့ …. တက္ကသိုလ်သုံးနှစ်ပြီးသွားခဲ့တယ် ။ ကျောင်းတက်နေစဉ်အတွင်း0နဲ့ 1 နဲ့ကို ဖင်တပြန်ခေါင်းတပြန်ရေးရင်း ၊ ကျူရှင်ပြေးတက်လိုက် ၊ ဆရာမတွေနောက်ကို လိုက်ပြီး အပူကပ်လိုက် ၊ စပေါ့ရိုက်လိုက်နဲ့ ၊ ကွန်ပျူတာ ထဲမှာ ဘာတွေပါလဲဆိုတာတောင် သေချာ ဂဃနဏမသိပဲ (ကိုယ်အသုံးမကျ ညံ့ဖျင်းတာက 90% ) စာသင်နှစ်တွေ ကုန်ဆုံးသွားတယ် … နံကြားထောက်ပြီး ဖြေလိုက်တာ … ကံကြမ္မာကိုယ့်ဘက်မှာ ရှိခဲ့တယ်ထင်ပါရဲ့ Hons တက်ခွင့်ရခဲ့ပါတယ် ။ သုံးနှစ်ဆိုတဲ့ အချိန်က ဘာမှ မဟုတ်လောက်ပေမယ့် … အသိပညာ ၊ အတတ်ပညာတစ်ခုခုကို ဖိဖိစီးစီးသာ သင်ကြားနိုင်မယ်ဆိုလျှင် ၊ အလုပ်ခွင်ဝင်လို့ရတဲ့ အနေထားမျိုးဖြစ်မှာပါ ….. အသက်မွေးဝမ်းကျောင်းဖို့ အတော်သင့်ပြည့်ဝနေမယ့် ကာလမျိုးပါ … ။ အခုတော့ ယောင်ချာချာနဲ့ မိဘပိုက်ဆံထိုင်ဖြုန်းရင်း ကျောင်းတက်ခဲ့ပြီး ၊ နောက်ထပ်စာသင်ခွင့်ရှိသေးတယ်ဆိုတော့ …….. ပြတ်ပြတ်သားသား ရွေးချယ်ရမယ့် အချိန်တစ်ခုရောက်ခဲ့ပြီပေါ့ ။ အဲ့ဒီအချိန် ကျွန်မနားလည်လိုက်မိတာက ဘွဲ့ဝတ်စုံ နဲ့ ပခုံးပေါ်က ဘား အပြားသေးပဲဖြစ်ဖြစ် ၊ အပြားကြီးပဲ ဖြစ်ဖြစ် အဓိက မကျတော့ဘူး ။ မိမိခြေထောက်ပေါ် ရပ်တည်ဖို့အတွက်ေ၀၀ါးပြီးမှိန်းသွားလို့ မရတော့ဘူးဆိုတာပါပဲ ။ ဒါကြောင့် Hons တက်ဖို့ နဲ့ … တက္ကသိုလ်ဆက်တက်ဖို့ အပြီးတိုင် စွန့်လွှတ်လိုက်ပါတယ် ။ ကျွန်မရဲ့ ရွေးချယ်မှုကို မိဘတွေ နှမျောသလိုလို ဖြစ်ကြပေမယ့် ……. ကန့်ကွက်ဝေဖန်တာမျိုးတော့မလုပ်တော့ဘူး ၊ ဖိအားပေးတာမျိုးလည်း မလုပ်ခဲ့တော့ပါဘူး ။ ကျောင်းပြီးတော့လည်း အလုပ်ခွင် ချက်ချင်းမ၀င်ဖြစ်သေးပဲ … ကိုယ်လုပ်ချင်တဲ့ အလုပ်တွေမှာ ခဏတာ မျောဝင်ခဲ့မိသေးတယ် ။ သိပ်မကြာပါဘူး ဦးလေးရဲ့ အဆက်သွယ်နဲ့ တက္ကသိုလ်က သင်ထားတာတွေ ဘာမှ မဆိုင်တဲ့ အလုပ်တစ်ခုမှာ ၀င်လုပ်ရင်း ၊ အလုပ်နဲ့ သက်ဆိုင်တာလေးတွေ ရုံးပိတ်ရက်မှာ သင်တန်းတက်ရင်းနဲ့ …… တဖြည်းဖြည်း အံဝင်ခွင်ကျ နေရာတစ်ခုရအောင် လုပ်ယူခဲ့ရတယ် ။ တက္ကသိုလ်တက်တုန်းက သင်ခဲ့ရတဲ့0နဲ့1 ဂဏန်းတွေကိုတောင် မေ့သလိုလိုဖြစ်နေပြီ ။\nကျွန်မရဲ့ ငယ်ဘ၀တွေ့ ကြုံရတဲ့ ပညာရေး စနစ်သစ် နဲ့ စမ်းတ၀ါးဝါး ရွေးချယ်မှုတွေအပြင် ၊ တက္ကသိုလ်ရွေးချယ်မှုတွေကြောင့် ၊ အပြင်လောကမှာ လေ့လာသင်ယူလို့ ရတဲ့ အခွင့်ရေးတွေ ၊ အချိန်တွေ နှောက်နှေးခဲ့ရတယ် ။ နောက်ပိုင်း ကျွန်မတို့ရဲ့ မောင်တွေ ၊ ညီမတွေ ၊ တူ ၊ တူမတွေ ခေတ်မှာလည်း ဒီလိုစနစ်မျိုး အလားတူ အခြေနေမျိုးဖြစ်နေသေးလျှင် ….. သင်ခဲ့တဲ့ ပညာတစ်ခုနဲ့ ပတ်သတ်လို့ …….. ဘွဲ့ဝတ်စုံဝတ်ပြီး ဓါတ်ပုံရိုက်ခံလိုက်ရတာလောက်ပဲ ၊ ဘ၀အတွက် ကျန်ခံလျှင် တိုင်းပြည်ရဲ့ အညွှန့် အဖူးလေးတွေ လောင်းရိပ်မိနေလို့ ကောင်းကောင်းမရှင်သန်နိုင်တဲ့ အခြေမျိုး ရောက်ရဦးမှာပါပဲ ဒါကြောင့် ဘွဲ့ ဓါတ်ပုံ အလှချိတ်ဖို့ ထက် ၊ အလုပ်ခွင်ဝင်နိုင်လောက်အောင် သင်ကြားပေးနိုင်မယ့် ပညာရေး စနစ်မျိုး တည်တံ့ပါစေလို့ပဲ ဆုတောင်းမိပါတော့တယ် ။ ။\nဘာကြောင့်ဆို ..အဖေနဲ့ အမေက ဘွဲ့မရပါဘူး..နယ်ကပါ.\nညီမ အီတုန်း ရေ\nတိုက်ဆိုင် လိုက်တာ… အစ်မ လည်း တက္ကသိုလ် ၀င်ခွင့် နဲ့ ပတ်သက်တဲ့ ပိုစ့် တခု ရေး နေ တာ အစ ပဲပျိုး ရသေးတယ်။ ကိုယ် တွေ့ နဲ့ ယှဉ်တဲ့ ခံစားချက်တွေ ဖွင့် ချ ပြ ချင် နေတာ …..ဘယ်လို တွေ ဆက်ရေးရ မလဲ စဉ်းစားတုန်း ပဲညီ မရေ။….ညီမ ခံစားချက် အတိုင်း ကွက်တိပဲ။\nအစ်မ လည်း အပြီး သတ် ရေး ဖြစ်အောင် ကြီုး စားလိုက် အုံးမယ် ။\nပတ်ဝန်းကျင်က ကလေးတွေက လာညည်းပြရင်း အဟောင်းတွေ အသစ်ဖြစ်သွားပါတယ်။\nကိုယ်ချင်းစာမိလို့ ရေးဖြစ်သွားပါတယ်… အဲ့ပိုစ်ရေးတာ လေးရက်လောက်ကုန်သွားပါတယ်။\nရေးလိုက်အလုပ်လုပ်လိုက်နဲ့ အာရုံမရလိုက်မို့ပါ။ ခံစားချက်ချင်းတူတဲ့\nမမ မိုချိုရေ……… မမရေးတာကိုလည်း စောင့်နေမယ်နော်……………. ခံစားချက်တွေ တိုက်ဆိုင်မယ်လို့ထင်တယ်။;)\nHons: ဆိုလဲ ပုခုံးပေါ်က ဘားက အသေးပါပဲ …. Bachelor နဲ့ တူတူပဲ ဘာမှ မထူးဘူး .. မဟာဘွဲ့ ကျမှ သာ ဘားအပြားကြီးပြီး လက်တို သွားတာ.. ပါ .. အဲဒါလေး …..။\nဟုတ်ပါတယ် ဂိုဏ်းတူစီနီယာ ကိုလုရေ\nကျွန်မ နှိုင်းယှဉ်ပြထားတာ အဆင့်ဆင့် ကွာခြားသွားတာကို ရည်ရွယ်တာပါ။ ဒီနှစ်ခုထဲကို မဟုတ်ပါဘူး။\nမာစတာဆိုရင် လက်တိုတဲ့အပြင် ph.Dဆိုလျှင် ဦးထုပ်ပါ ကွာသွားပါကြောင်း…..\nအမှန်တော့ ဒီ ပိုစ့် နဲ့ ပတ်သက် ပြီးပြောချင်တာတွေ အများကြီး ရှိပါတယ် … အဲဒါ မပြောတော့ပါဘူး ဆိုပြီး ပုံမှန် သာမာန်ညောင်ည အကြောင်းလေးကို အကြောင်းပြ ဖြစ်သွားတာ ပါ ….။ UCSY ကို ၆ နှစ်ကျော် တက်ခဲ့တဲ့ အတွေ့အကြုံ နဲ့ လက်ရှိ စီးပွားရေး လုပ်ဖြစ်နေတဲ့ အတွေ့အကြုံ တွေ ရောသမ မွှေပြီးမှ ပဲ .. မန့်တော့မယ်ဗျာ …။\nဟုတ်ကဲ့ ကိုလုတို့လို စာကြေပြီးသင်ထားတာနဲ့ ပြန်လုပ်စားလို့ရသူ လူတော်လူနည်းစုဆီက မတူညီတဲ့ အမြင်လေးလည်းသိချင်ပါသေးတယ်။အချိန်ရလျှင်ဖြင့် အားမနာတမ်းထောက်ပြဆွေးနွေးနိုင်ပါကြောင်း,…..\nအစိုးရအလုပ်ဘဲဖြစ်ဖြစ်၊ ကုမ္မဏီ-ပုပ္ပလိဂအလုပ်ဘဲဖြစ်ဖြစ် မြန်မာပြည်ကဘွဲ့ဆိုတာ အလုပ်လေးတစ်ခု ဘွဲရအနေနဲ့ တင့်တယ်စွာရဘို့ ထောက်ခံချက်လက်မှတ် တစ်ခု လောက်ပါဘဲ၊ ကျန်တာကတော့ ပြင်ပမှာ မိမိအလုပ်နဲ့သဟဇာသဖြစ်မယ် ထင်တဲ့သင်တန်းလေးတွေပြန်တက်ပြီး အလုပ်ထဲမှာ နေရာပြန်ယူနေရတာ။\nအဲဒါမို့အစိုးရတက္ကသိုလ်ကပေးတဲ့ ဘွဲ့က အသက်မွေးဝမ်းကျောင်း အထောက်အပံ မဟုတ်ဘူးလေ။\nနိုင်ငံခြားမှာလို ဘယ်တက္ကသိုလ် ဘွဲ့ရတာဆိုပြီးဂုဏ်ယူ၍ရသလိုမျိုး မြန်မာပြည်\nကကျောင်း တွေမှာယနေ့ထိတော့မရှိသေးဘူး၊ အဲလိုဂုဏ်ယူလို့မရတဲ့ ကျောင်းကဘွဲ့ပုံ ကိုတော့ ကျွန်တော်အိမ်မှာတော့ မချိတ်ဖြစ်ဘူးလေ။\nပညာရေးစနစ်က အမျိုးမျိူးပြောင်းလဲစမ်းသပ်နေတာ အခုထိအတည်မဖြစ်သေး ဘူးလေ၊ အတော်ဆိုးပါတယ်။\nကျုပ်လဲ ပြောပြချင်သေးရဲ့ \nကျုပ်ညီက MBBS ဘွဲ့ ရပေါ့\nဒါပေမယ့် ဒေါက်တာဘယ်သူ ဆိုပြီး ဆိုင်းဘုတ်တပ်ထားတယ်\nမမအိတုံရေ ကိုပေတို့ များ ညီတော်နာမည်ကို ဒေါက်တာဘယ်သူဆိုပါလား။ဝှက်ထားသဗျာ။\nကျနော်တို့ လဲ အညာနွေ မကွေးမြေက ဆေးကျောင်းပူပူမှာ တက်ခဲ့ရတဲ့ အကြောင်းပြန်တွေးမိပါ\nအီးဒုံးဂျီး မကျေနပ်ရင် ရထားတဲ့ ဘွဲ့လက်မှတ် အိမ်ပြင်ထုတ် မီးရှို့လိုက်ကွာ…။ မီးဒုတ် မီးဒုတ် ရှို့ရှို့…\nဦးကြောင် …. တမီးဘွဲ့ ရပြီး …. မပုတင်နံပါတ်လက်မှတ်မှာ မှားရိုက်လို့ ပြင်ပြီးကတည်းက .. အဲ့ဒီလက်မှတ်ကို ထုတ်မကြည့်ဖြစ်တာ …. ဘယ်နေရာရောက်နေသလဲတောင် … မေ့တော့တော့ …. ခွိခွိ …. ။ တွေ့တော့မှ .. ပြာချပြီး ရေစိမ်သောက်တော့မယ် … အဟစ်ဟစ် …\nအလုပ်ဝင်တော့ … မပုတင်လည်း မလိုဘူး ….. ဘွဲ့လက်မှတ်လည်း မလိုဘူး …… ပါးစပ်တစ်ခုပါတာနဲ့ … မေးသမျှဖြေပေးခဲ့ရုံပါ ။\nအဘူဂျိကလည်း ရထားတဲ့ဘွဲ့လေးနဲ့ ဂုအလုပ်ကိုလုပ်နေဒါဘာ\nအိုမားတုန်းကတော့ ရထားတဲ့ဘွဲ့ကလေးနဲ့လုပ်ခဲ့လားဘာလားမသိ (ကလေးမွေးပီးမကြာခင် အလုပ်ထွက်လို့)\nအနော်ကလည်း ရထားတဲ့ဘွဲ့လက်မှတ်မိတ္တူလေးရယ် မပုတင်မိတ္တူလေးရယ်၊ အဲ့၂ရွက်နဲ့ပဲ လုပ်စားနေရဒါဘာ\nအိမ်ကမောင်လေးကလည်း သင်းလေးသာဘွဲ့ရခဲ့ရင် အဲ့ဘွဲ့နဲ့ဆိုင်တဲ့အလုပ်ပဲ လုပ်ဖြစ်မယ်ထင်ပါတယ်\nမမတုံရဲ့ တစ်ယောက်သောသူလိုပေ့ါ (ခလက်ဒစ်တူ မမပင်)\nတစ်ယောက်တစ်မျိုး သုံးမျိုးတစ်ထောင် အဲ့လေ….ဟုတ်ပါဘူး\nနို့ပေသိ ဘသူမဆို ဆာတီဖီကိတ် ဘွဲ့လက်မှတ်လေးရထားတော့ “ဘွဲ့ရပီးသား” “ဘာနဲ့ကျောင်းပီးထားတယ်” အဲ့လိုလေးပေ့ါ\nများသောအားဖြင့် ဘွဲ့လေးတစ်ခုမှမရရင် လူစဉ်မမှီသလိုလို\nလိုအပ်ရင်ကြွားရန်၊ လုပ်စားရန်၊ ဂုဏ်ရှိရန်၊ ဘာရန် ညာရန်ဆိုတာတွေက အများကြီးကျန်ဦးမှာပါ\nကိုလုင်ပြောတဲ့အတိုင်း Hons: နဲ့ Master ပဲကွာပီး Hons: နဲ့ Bechelor မကွာလို့ Hons:ဘွဲ့ကို ငွေကုန်ခံပီး တက်မယူခဲ့ပါ\n(ဘက်ချလာဘွဲ့ယူတုန်းက ရီဟာဇယ်နေ့ အနော်တြောက်တည်း သွားရတာ အစ်…အစ်…မှတ်ချက်၊၊ ကြော်ငြာ )\nရထားတဲ့ဘွဲ့က ဒတ်ပုံချိတ်ဖို့ရယ်..မင်ဂါဆောင်ရင် အမြီးတပ်ဖို့ရယ်….အသုံးဝင်ပါတယ်လို့\nအဲ့မှာမှ ပီအိတ်ပီတို့၊ အမ်ဘီဘီအက်စ်တို့ ရထားတဲ့လူတွေဆို နာရေးကြော်ငြာမှာပါ ဒေါက်တာတပ်လို့ရပါအိ\nမမတုံပြောမှပဲ အိမ်မှာချိတ်ထားတဲ့ ဘွဲ့ဒတ်ပုံကြီး ထပ်ချဲ့လိုက်အုံးမယ် (လူရှိန်အောင်ရို့) ခိခိ\nပန်ပန်ရေ … လူက နေလို့သိပ်မကောင်းလို့ .. မရယ်နိုင်ဘူးဖြစ်နေတာ …. ဒီကော့မန့်လေးဖတ်ပြီး ရယ်လိုက်ရလို့ ကျေးဇူးပါနော် … ။ စကားတတ်ခါစ ကလေးတစ်ယောက်လို တတွတ်တွတ်ပြောတဲ့ အမူယာနဲ့ ပန်ပန်လေးကို တွဲမြင်လိုက်ရလို့ပါ …….. ။\nရွာထဲက UCSYဂိုဏ်းတူ စီနီယာတစ်ယောက် ၊ ဂျူနီယာတစ်ယောက်က …. သင်ထားတဲ့ ပညာနဲ့ ပြန်လုပ်စားနိုင်နေပြီ …… နာက .. ယောင်တောင်ပေါင်တောင်နဲ့ …… ငပေါကြီးကိုဖြစ်လို့ …….. ဟီးဟီး ။ ဒါကိုပဲ ပညာရေးစနစ်မကောင်းဘူး ဘာဘူးဖြစ်သေးတယ် … ခွိခွိ ။ သေချာတာတော့ .. လူအသုံးမကျတာပါပဲ … ဟီး …… ပြောမယ့်သာ ပြောတာ … အိမ်မှာလည်း ဥပဓိရုပ်မကောင်းတဲ့ မျက်နှာနဲ့ ပြူးတူးပြဲတဲ.. နာ့ပုံကြီး အဒူချိတ်ထားမှန်း မသိဘူး\nဗမာပြေမှာ ပုံသေကားချပ် မှတ်လို့မရတာတွေ တပုံကြီး\nကွန်ပျုတာကျောင်းဆင်းလည်း စာရင်းကိုင်(စာရင်းကိုင် သီးသန့်)လုပ်ချင်လုပ်တယ်\nဒါနဲ့ အိမ်ကမောင်လေးဘွဲ့ရရင် ဒတ်ပုံချိတ်ဖို့ နေရာလွတ်တောင်ချိတော့ဝူးးး\nဒေါ်အိတုန်ပြောမှပဲ အိမ်မှာချိတ်ထားတဲ့ လင်မယားနှစ်ယောက်ရဲ့ ဘွဲ့ဓါတ်ပုံ ပြန်ဖြုတ်ရတော့မယ်။\nမိန်းမက ဘွဲ့ရဈေးသယ်လေ၊ ပန်ပန်ကသာ ပုံကြီးချဲ့ဖို့စဉ်းစားနေတာ၊ ကြောင်လေးက ပြန်ဖြုတ်ရင်ကောင်းမလားလို့…ခွစ်ခွစ်\nပညာရေးကလူတွေ သိသင့် နေပြီနော\nကွန်မကောင်းဘူးဗျာ သုံးခါမန့် တာပျောက်သွားတယ်\nဘာပြောရမှန်းတောင်မသိတော့ ဘူး ညမှပြန်မန့် တော့ မယ်\nတက္ကသိုလ်ဆိုတာကိုတော့ လူတိုင်းတက်သင့်ပါတယ် … အသက်မွေးဝမ်းကြောင်းလုပ်တဲ့အခါ ပညာအနေနဲ့ မဟုတ်ရင်တောင်မှ ဘ၀တက္ကသိုလ်လို ပေါင်းသင်းဆက်ဆံခြင်းနဲ့ ပညာရပ်တစ်ခုကို ဆည်းပူးချဉ်းကပ်နည်း အခြေခံလောက်တော့ လူတိုင်းရကြပါတယ် … သတိမထားမိခဲ့လို့ပါ …\nဈေးထဲမှာ ဈေးရောင်းတာခြင်းအတူတူတောင်မှ တက္ကသိုလ်တက်ခဲ့တဲ့သူနဲ့ ဆယ်တန်းအောင်ပြီး ကျောင်းဆက်မတက်ပဲ ဈေးရောင်းနေတဲ့သူ နှစ်ဦး နှိုင်းယှဉ်ကြည့်လိုက်ရင် အရမ်းကွာပါတယ် …\nမအိတုံရေ ရေးထားတာလေး၊ တွေးထားတာလေးသိပ်ကောင်းပါတယ်။\nဆယ်တန်း (တက္ကသိုလ်ဝင်တန်း) အောင်တာချင်းအတူတူတောင်ရွှေကြည်တို့ခေတ်မှာ\nရွှေကြည်တို့ဆို တက္ကသိုလ်တက်ရင်းဆရာ/မတွေရဲ့ အတွေးအခေါ်တွေကိုအမြင်တွေကြားသိခွင့်ရခဲ့တယ်။\nနိုင်ငံရေး၊ လူမှုရေးတွေတစတစနားလည်လာခဲ့တယ်။ သင်တဲ့ပညာရပ်အပြင်ဘွဲ့ရတယောက်ဟာ\nအနေအထိုင်၊ အပြောအဆို၊ စဉ်းစားတွေးခေါ်နိုင်စွမ်းတွေပါ တိုးတက်လာသင့်တယ်လို့မြင်မိပါတယ်။\nရွှေကြည်ကိုယ်တိုင်လည်းရတဲ့ဘွဲ့နဲ့ ခေါင်းစဉ်တူပေမယ့်၊ သဘောသဘာဝမတူတဲ့နယ်ပယ်ထဲကျင်လည်နေရဆဲပါပဲလေ။\nကွင်းပြင်ကျယ်ကျယ်ကြီးထဲက လွင်တီးခေါင်ပြင် ထဲမှာ ကျောင်းတက်ခဲ့ရတာ တစ်ကယ့် အမှတ်တရပေါ့\nဂုဏ်ထူးတန်း တက်ခွင့်ရခဲ့ပေမယ့် နည်းနည်းနားလည်လာတဲ့အချိန်မှာ အသုံးမ၀င်ဘူးဆိုပြီး ပြန်သုံးသပ်ပြီး\nနိင်ငံခြား က ဈေးကြီးကြီးပေးရတဲ့ Apply စာမေးပွဲ တွေ ဖြေပြီး သက်ဆိုင်ရာ အလုပ်ခွင်မှာ အသားကျနေပါပြီလေ —–\nကျုပ်တော့ ဘွဲ့ ဓာတ်ပုံ ချိတ်ဖို့တောင် စိတ်မကူးမိခဲ့ပါဘူးဗျာ..\nအမေကတော့ ချိတ်ချင်သလား မပြောတတ်ဘူး..။ ကျုပ်ညီမ\nကလွဲလို့ ကျန်တဲ့လူ ဘွဲ့ဓာတ်ပုံ မချိတ်ဘူးဗျ..။ညီမကတော့\nဓာတ်ပုံကို အသေအချာ ပုံကြီးချဲ့ပြီး အိမ်မှာ ချိတ်ထားတာ\nဘုရားစင်နဲ့ အပြိုင်လောက်ဖြစ်နေလို့ နည်းနည်း အောက်\nနှိမ့် ခိုင်းလိုက်ရသေးတယ်။ ကြွားဝါချင်လို့လား..အမှတ်တရ\nအနေနဲ့ ချိတ်ချင်တာလား…ဝါသနာအရ ချိတ်ချင်တာလား\nဘာလား ညာလားတော့ ကျုပ်ညီမလည်း အသေချာမဖြေတတ်\nဘာဖြစ်လဲ ဆိုပြီး ပြန်ဖြေတယ်လေ။\nဦးလေးကတော့ တက္ကသိုလ်က သင်ပေးတဲ့ ပညာနဲ့ လုပ်စားခွင့်မကြုံပါဘူး၊။\nဘွဲ့ကတော့ တက်လဲမယူဖြစ်၊ ဓါတ်ပုံလဲ မရိုက်ဖြစ်လို့ အစကတည်းက ဘွဲ့ရဓါတ်ပုံရယ်လို့ မရှိခဲ့ပါဘူး။\n(ချိတ်ချင်စိတ်ပေါက်လာရင်တော့ ဖိုတိုရှော့နဲ့ လုပ်လို့ရမလားမသိ..)\nဒါပေမယ့် တက္ကသိုလ်တက်ရင်း တတ်လာတဲ့ပညာ၊ စုဆောင်းလာခဲ့တဲ့ အခြားအကြောင်းအရာလေးတွေကို အမှီပြုပြီး အခုထိ အသက်မွေးဝမ်းကျောင်းနေဆဲ ဆိုပါတော့…။\nအစိုးရ ပညာရေးစံနစ် အားကိုးမရမချင်းတော့လဲ\n(လိုအပ်တာ ကိုယ်တိုင်လေ့လာတဲ့) ကိုယ်ပိုင် ပညာရေးစံနစ်ကိုသာ အားကိုးနေရဦးမှာပေါ့….\nဒေါ်အိတုန်ရေ… ရေးထားတာ ဒတ်ထိ ကွက်တိ မြက်မိ အပြတ်ရှိလှတယ်ဗျာ\nယခုခေတ် တက်ကသိုလ်ပညာရေးကို ကွက်ကွက်ကွင်းကွင်းကြီး ပြလိုက်တာပါ။ စိတ်ထဲဖတ်ရတာရှင်းနေတာပဲ\nကျနော်လည်း ရေကြောင်းယူနီဖောင်း ဆင်းပြီးမှ\nအိမ်က မိဘတွေက မသေခင် ဘွဲ့ဓါတ်ပုံလေးနဲ့ ရန်ကုန်တက္ကသိုလ်ကံကော်ပင်ကြီး\nအောက်မှာ အမှတ်တရ ဓါတ်ပုံရိုက်ချင်တယ်ဆိုလို့ သူရို့စိတ်ချမ်းသာအောင် သုံးနှစ် အဝေးသင် Physics ထပ်တက်ပြီး\nကမ်းပေါ်တက်လာလိုက် ကျူရှင်တလ အမြန်သင် ရသလောက်နဲ့ ဓါတ်ပုံလေးတော့ ချိတ်ခဲ့ရပါဒယ်…\nကွင်းပြင်နေပူကျဲတဲထဲမှာ ယူနီဖောင်းနဲ့ မဲခြောက်ခြောက်လည်း သူလေးတွေက တမျိုးလှပါတယ်အေ… ဟိဟိ..\nကွန်ပြူတာကျောင်းကို ကိုရင် ဖွန်ခဏခဏလာကြောင်တုန်းကလေ အမှတ်တရအနေနဲ့\nဂျင်နီကိုလည်း အပျင်းပြေရည်းစားစာပေးဖူးဒယ်… ရထားထဲမှာလဲ ဖဲလာရိုက်ဖူးတယ်..\nမာရှီကိုလည်း ဇာခြည်နဲ့ တွဲကစ်ဖူးတယ်.. ဖူးတယ်… ဖူးတယ်…\nသုံးနှစ်သုံးမိုး မြို့ပြင်ထုတ်ထားပြီးမှ ကွန်ဗို့မှာပေးတဲ့ဘွဲ့ကို မယူဘူးဆိုပြီး အဝေးရောက်တင်ခဲ့တဲ့ကျွန်တော့မှာ အဲဒီဓာတ်ပုံမျိုးမရှိဘူးဗျ… စိတ်တော့မကောင်းဘူး… ဒါပေမယ့် ခေါင်းမာခဲ့တယ်…\nဒီအထဲမှာ ကော်မန့်မပေးဘဲ ပိုစ့်တစ်ခုအနေနဲ့ ခံစားရတာလေးကို ရေးလိုက်တယ်နော်…\nခုနောက်ပိုင်းက စပြီးတော့ကောင်းလာလိမ့်မယ်လို့မြင်ပါတယ်။ ဒီနှစ်ကစပြီး Computer University (YGN, MDY) မှာ ရမှတ် ၄၅၀ ကျော်တဲ့သူတွေကိုပဲလက်ခံမယ်ပြောပါတယ်။ အယောက် ၂၀၀ လက်ခံမယ်။ ၂၀၀ ထက်ကျော်နေရင် အင်တာဗြူးလုပ်ပြီး ထပ်ရွေးမယ်လို့ သိပ်မကြာသေးခင်က ဆရာဦးသိန်းဦး က seminar တစ်ခုမှာပြောသွားပါတယ်။ နောက်ပြီး ၅နှစ် သင်တန်းဖြစ်သွားပါပြီ။\nနည်းပညာတက္ကသိုလ်ကြီးကလဲပြန်ဖွင့်တော့မယ် ဆိုတော့ နောက်ပိုင်းအရမ်းကောင်းလာမယ်လို့မျော်လင့်မိ ပါတယ်။ ဆရာတွေကလဲ တကယ်အားကြိုးမာန်တက်၊ ကျောင်းသားတွေကလဲ ကြိုးကြိုးစားစားဆိုရင်ပေါ့။\nစစ်အစိုးရ လက်ထက်မှာကြီးပြင်းလာခဲ့ရတဲ့ကိုယ့်ကိုယ့်ပဲ … :-(\nမမအိတုံရေ သူများတွေ ပညာရေးအကြောင်းဆွေးနွေးနေတာကို နည်းနည်းပေါက်ကရပြောဦးမယ်\nမိန်းကလေးဆိုရင် အဲဒီပုံတစ်ပုံရဖို့ကုန်ကျစရိတ်က အများသား\nဝတ်စုံ၊ ပန်း၊ မိတ်ကပ် ဘလာ ဘလာတွေအများကြီး\nကိုယ်တိုင်တော့ ဒီနေရာမှာ အနောက်တိုင်းစတိုင်ကို ပိုသဘောကျတယ်\nပခုံးကျော်နေတဲ့ဆံပင်ပါညှပ်ပြီး မိတ်ကပ်လည်းမလိမ်းပဲ ဒီအတိုင်းဦးထုပ်ဆောင်းပြီးယူခဲ့တာ\nဘာမှမကုန်ဘူးဆိုတော့ မိုးစက်ရဲ့ဘွဲ့ဓာတ်ပုံက တန်ဖိုးမရှိဘူးပေါ့နော်\nအဲ.. ထင်တော့ ထင်သား… ကိုရင် အဲ့တုန်းက ကံကော်ပင်အောက်မှာ\nဂိုက်ပေးကြမ်းပီး ဓါတ်ပုံအရိုက်ခံနေတုန်း ဘေးနားမှာ မိဘတွေနဲ့အတူ\nဘာမှမပြင်မဆင်ထားတဲ့ ဆံပင်တိုတိုနဲ့ကောင်မလေးကို တွေ့လိုက်တော့..\nလတ်စသတ်တော့… မိုးZ ဖြစ်နေတာကိုး… ။ ။\nမိုးလေး ဓါတ်ပုံက ဘွဲ့ဓါတ်ပုံမှာဟုတ်ဝူး.. အဗေတာ ဒေါင်းမလေး ပုံလေးတောင်…\nတားတားအတွက် တန်ဖိုးရှိနေဒါ… သူမသိလို့.. မသိလို့… သိလို့… လို့..\nကြုံတုန်းဝင်ကြွား လိုက် ဦးမယ် တုံတုံလေး ရေ။\nဘွဲ့နှင်းသဘင်တွေ မှာ ဘယ်တော့မှ အလှ ပုံ မရိုက်ပါ။\nထို့ကြောင့် အဲဒီမှာ အမှတ်တရ ရိုက်တဲ့ ပုံတွေ ကို အယ်လဘန် ထဲ ထည့် ထားတာက လွဲလို့ ချိတ်ထားစရာ အလှ ပုံ မရှိပါ။\nထို့ကြောင့် အရီး မိဘ များမှာ အိမ်သို့ လာလည် သော ဧည့်သည်များ ကို ကြွား လိုပါက အယ်လဘန် များ ကို ထိုးပြပါသည်။\nဧည့်သည်များ မှာလဲ သူ့ အိမ်ရောက် နေမှ တော့ ငြင်းမရဘဲ ကြည့်ချင်ချင် မချင်ချင် ဟန်လုပ် ပြီး ကြည့်ရပါသည်။\nတစ်ချို့ မှာ စက္ကန့်ပိုင်း အတွင်း မှာ ပင် အယ်လဘန်အထူ ကြီးကို ကြည့် နိုင်စွမ်း ရှိကြပါသည်။ ဟိ ဟိ။ ;-)\nတစ်ခါတစ်ခါ လဲ မိဘများ မှာ အယ်လဘန် တွေကို ပြပြီးသောသူ ဖြစ်သော်လည်း ထပ်ခါထပ်ခါ ပြပါသည်။\nဤသည်မှာလဲ ဧည့်နှင် နည်း တစ်မျိုး ပေလောဟု ပင် တွေးမိပါသည်။\nရခဲ့တဲ့ ဘွဲ့ကိုတော့ အပြစ်တင်မနေတော့ပါဘူးဗျာ…\nဆည်းပူးလေ့လာမှု့ ရပ်သွားတာနဲ့ ကိုယ်က..လမ်းခုလပ်မှာ..\nသူများတွေ အဝေးကြီးရောက်သွားမှ သတိဝင်လို့ ထလိုက်မယ်ကြံတော့\n(လိုအပ်တာ ကိုယ်တိုင်လေ့လာတဲ့) ကိုယ်ပိုင် ပညာရေးစံနစ်\nကိုသာ အားကိုးပြုပြီး စဉ်ဆက်မပြတ်လေ့လာဆည်းပူးနေဖို့ လိုတယ်ထင်မိပါဂျောင်းးး\nတုန်တုန်ရေ ဟိုအရင်က ၃ ပုဒ်အပြင် ဒီအပုဒ်ပါ ထပ်တိုးရင် ၄ ပုဒ်မြောက်နှစ်ခြိုက်မိတဲ့စာပါ။\nပြောချင်တာတွေက များနေလို့ ဘယ်ကနေ စပြီး ပြောရမယ်တောင် မသိတော့ပါဘူး။\nအမှန်ကတော့ ဘယ်သူဘာဘွဲ့ရထားတယ် ဆိုတာထက် အဲဒီလူ လက်ရှိအချိန်မှာ ဘာလုပ်နေသလဲ ဆိုတာကသာ အခရာကျပါတယ်။\nနောက်လူတယောက်ကို ပညာတတ်တယ် မတတ်ဖူး ကိုယ်ကျင့်တရားကောင်းသူ မကောင်းသူ စသဖြင့် တံဆိပ်တပ်ဖို့ရာအတွက် ဆိုရင်တော့ အဲ့ဒီသူသေမှသာ ပြောလို့ရမယ် လို့ ဆရာတယောက်က ပြောဖူးပါတယ်။\nကိုယ်တွေက လူတယောက်ကို မှတ်ချက်ရမ်းသမ်းပြီး ပေးတတ်လွန်းလို့ ဆရာကဥပမာတော်တော်များများ ပြောပြပြီး ဆုံးမခဲ့တာပါ။\nအင်း ဘွဲ့ ဘွဲ့ ၊ ချစ်သူငယ်ချင်းမစာဥတို့နဲ့ တွေ့ချင်လွန်းလို့သာ မွေးရပ်ဌာနေပြန်ပီး ဘွဲ့ယူလိုက်တာ။ အဲဒီ ဘွဲ့လက်မှတ်ကို ကိုယ့်ကျောင်းတက်ဖေါ် ကျောင်းပြေးဖေါ် များလောက်တောင်စိတ်မ၀င်စား။ ဒါပေမဲ့ သင်ထားတဲ့ပညာကို upgrade လုပ်ပြီး ရှာစားနေရတာ အဆင်တော့ပြေသား\nအော် upgrade လုပ်တယ်ဆိုလို့ ဟုတ်လှဘီတော့ မထင်ပါနဲ့ certificate ၃၊၄ ခုလောက်ထပ်ယူလိုက်တာကို ပြောတာပါ အဟိ။\nမမအိတုန်ရေ……….. မမပြောမှပဲ ကိုယ့်ကျောင်းရဲ့ မြေမျက်နှာသွင်ပြင်အနေအထားနဲ့ ပတ်ဝန်းကျင်လေးကို ပြန်သတိရမိပါတယ်။ ကျောင်းပြီးလို့ ဒီပညာနဲ့ပဲ ဆက်ပြီး အသက်မွေးနေတာပေါ့။ (မှတ်ချက်။ ။ သင်တန်းတစ်ခုတော့ တက်လိုက်ရပါသေးတယ်။) ကိုMလုလင်တို့၊ မပန်တို့လောက်တော့ လုပ်သက်မရင့်သေးဘူးပေါ့လေ။ မမအိတုန်ပြောသလို ဘွဲ့ဓာတ်ပုံကို လူရှိန်အောင်၊ လူအထင်ကြီးအောင် ချိတ်ထားတာတွေကို တွေ့ဖူးပါတယ်။ အခုခေတ်ခါမှာက ကိုယ်ဘွဲ့မရလည်း ဘွဲ့ဓာတ်ပုံချိတ်ဖို့က သိပ်ပြီးရှက်စရာ၊ ကြောက်စရာမလိုဘူးလို့ ထင်ကြပုံပဲနော်။ ဘွဲ့ရထားတဲ့လူအားလုံးနီးပါးလောက်က ကိုယ်ရထားတဲ့ဘွဲ့နဲ့ပတ်သက်ပြီးမကျွမ်းကျင်တဲ့လူတွေကများတော့ အတုအယောင်ဆောင်ဖို့ဆိုတာလည်း သိပ်ကြောက်စရာမလိုတော့သလိုပေါ့နော်။\nပြောသင့်..ရေးသင့်တဲ့ ..အကြောင်းအ၇ာပါပဲ..။ လက်မ တစ်ချောင်း….ထောင်လိုက်ပါတယ်\nဘွဲ့ရဓါတ်ပုံလေးချိတ်နိုင်ဘို့က အခုခေတ်မှာမခက်ခဲသော်ငြားလည်း ရှေးကတော့ ခက်ခဲခဲ့ကြပါ၏\nပညာ အချိန် ငွေကြေး အားလုံးပြည့်စုံမှဘွဲရနိုင်ပါ၏\n(1 973-74)ပညာသင်နှစ်၏ရှေ့ပိုင်းမှ နောင်တော်အမတော်များခေတ်ကဆယ်တန်းအောင်ဘို့ရာပင် အတော်ခက်ခဲ့ကြပါ၏။\nသို့သော် ကျနော်တို့ ဆယ်တန်းအောင်သောနှစ်(ဦးသန့်အရေးအခင်းပြီးသောနှစ်)မှစ၍ ဆယ်တန်းအောင်ဘို့လွယ်ကူလာ၏။\nယခုအဝေးသင် ယခင်စာပေးစာယူ စတင်သောအချိန်မှစ၍ ဘွဲ့ရသူပို၍ပေါလာပါ၏။\nထို့နောက် 8888မဟာအရေးအခင်းအပြီးတွင် တက္ကသိုလ်များပိတ်ထားသောအခါ\nတက္ကသိုလ်ကို ကျည်ဆံရထားမောင်းနှင်သည့်အသွင်ဖြင့် သင်ကြားအောင်မြင်ပေးလိုက်သောအခါ\nဘွဲ့ရ ပညာမတတ်များ ပေါများ၍လာလေသတည်း။\nတိုင်းပြည်ကထူထောင်ထားသော စက်ရုံအလုပ်ရုံ ရုံး အစရှိသောနေရာဌာနများတွင်\nဘွဲ့မရသောလည်း ပညာတတ်သောသူများက နေရာဦးထားသောကြောင့်ပေတည်း။\nထို့ကြောင့် ကျွန်နုပ်တို့ကဲ့သော ဘွဲ့ရ ပညာမတတ် အကပ်မရှိသော သူများသည်\nထမင်းစားနိုင်ရေးအတွက် ကိုယ်သင်သောပညာဖြင့်ဆိုင်ဆိုင် မဆိုင်ဆိုင် ရရာအလုပ်ကို\nသမိုင်း ဖြင့်ကျောင်းပြိးသူကားစာရင်းကိုင်ဖြစ်၏။\nနည်းပညာကောလိပ်မှ ဆင်းလာသူက မြန်မာစာ သင်သောဆရာဖြစ်၏။\nရေကြောင်းသိပ္ပံ ကျောင်းဆင်းက ကုန်စည်ဒိုင်ဆင်း၍ ကောက်ပဲသီနှံအ၀ယ်တော်လုပ်၏။\nပထ၀ီဖြင့်ကျောင်းပြီးထားသူက ဆီစက်တွင် မန်နေဂျာလုပ်၏\nသို့သော်ငြားလည်း လူတကာရသောဘွဲ့ကို ကိုယ်မရလျှင် ညံ့ရာ ကျမည်စိုး၍\nရှေးက တက္ကသိုလ်များတွင် နယ်ပေါင်းစုံ နေရာပေါင်းစုံမှ ခန့်ငြားသော တက္ကသိုလ်များတွင်ပညာသင်ကြားခွင့်ရသောကြောင့်\nပညာတတ်ဆိုကာ ဂိုက်ပေး၍ အလုပ်ရှိနေချိန် လေးတန်းပင်မအောင်သောသူက\nဂွင်မိသွား၍ ကြီးပွားသည်ကို မြင်တွေ့ကြရသူအပေါင်းသည်\nဘယ်လိုဖြစ်ဖြစ် အိမ်ဝင်လာသူရှိန်စေရန်အလို့ငှာ ဘွဲ့ဓါတ်ပုံကိုတော့ အိမ်မှာချိတ်သင့်ပေ၏။


(၅၂)ကြိမ်မြောက် အာဆီယံနိုင်ငံခြားရေးဝန်ကြီးများအစည်းအဝေးနှင့် ဆက်စပ်အစည်းအဝေးများသို့ ပြည်ထောင်စုဝန်ကြီး ဦးကျော်တင် တက်ရောက် (ဒုတိယနေ့) – MINISTRY of FOREIGN AFFAIR\n(၅၂)ကြိမ်မြောက် အာဆီယံနိုင်ငံခြားရေးဝန်ကြီးများအစည်းအဝေးနှင့် ဆက်စပ်အစည်းအဝေးများသို့ ပြည်ထောင်စုဝန်ကြီး ဦးကျော်တင် တက်ရောက် (ဒုတိယနေ့)\nထိုင်းနိုင်ငံ၊ ဗန်ကောက်မြို့၌ ၂၀၁၉ ခုနှစ် ဇူလိုင်လ ၃၀ ရက်နေ့မှ သြဂုတ်လ ၂ ရက်နေ့အထိ ကျင်းပပြုလုပ်မည့် (၅၂)ကြိမ်မြောက် အာဆီယံနိုင်ငံခြားရေးဝန်ကြီးများ အစည်းအဝေးနှင့် ဆက်စပ်အစည်းအဝေးများသို့ တက်ရောက်လျက်ရှိသည့် အပြည်ပြည်ဆိုင်ရာ ပူးပေါင်းဆောင်ရွက်ရေးဝန်ကြီးဌာန၊ ပြည်ထောင်စုဝန်ကြီး ဦးကျော်တင်သည် ဇူလိုင်လ ၃၁ ရက်၊ နံနက်ပိုင်းတွင် အခြား အာဆီယံနိုင်ငံခြားရေးဝန်ကြီးများနှင့်အတူ ထိုင်းနိုင်ငံဝန်ကြီးချုပ် ဗိုလ်ချုပ်ကြီး ပရာယုဒ် ချန်အိုချာ(ငြိမ်း)အား ဂါရဝပြုတွေ့ဆုံသည့် အစီအစဉ်သို့ တက်ရောက်ခဲ့ပါသည်။\nထို့နောက် ပြည်ထောင်စုဝန်ကြီးသည် (၅၂)ကြိမ်မြောက် အာဆီယံနိုင်ငံခြားရေးဝန်ကြီးများ အစည်းအဝေး၏ ဖွင့်ပွဲအခမ်းအနားသို့လည်းကောင်း၊ (၅၂)ကြိမ်မြောက် အာဆီယံနိုင်ငံခြားရေးဝန်ကြီးများ၏ မျက်နှာစုံညီအစည်းအဝေးနှင့် သီးသန့်အစည်းအဝေးသို့ လည်းကောင်း၊ ပီရူးနိုင်ငံမှ အရှေ့တောင်အာရှ ချစ်ကြည်ရေးနှင့် ပူးပေါင်းဆောင်ရွက်ရေးစာချုပ်သို့ ပါဝင်လက်မှတ်ရေးထိုးသည့် အခမ်းအနားသို့ လည်းကောင်း၊ အာဆီယံ၏ ဆွေးနွေးဖက်နိုင်ငံများဖြစ်သည့် တရုတ်၊ ရုရှား၊ နယူးဇီလန်နိုင်ငံတို့နှင့် ကျင်းပပြုလုပ်သည့် နိုင်ငံခြားရေးဝန်ကြီးများအစည်းအဝေးများသို့ လည်းကောင်း အသီးသီးတက်ရောက်ခဲ့သည်။ (၅၂)ကြိမ်မြောက် အာဆီယံနိုင်ငံခြားရေးဝန်ကြီးများ၏ မျက်နှာစုံညီအစည်းအဝေးနှင့် သီးသန့်အစည်းအဝေးတို့တွင် အာဆီယံအသိုက်အဝန်း ထူထောင်သည့်အခြေအနေနှင့် အာဆီယံ၏ပြင်ပဆက်ဆံရေးကိစ္စများ၊ (၃၄)ကြိမ်မြောက် အာဆီယံထိပ်သီးအစည်းအဝေး၏ နောက်ဆက်တွဲဆောင်ရွက်မှုများ၊ (၂၀)ကြိမ်မြောက် အာဆီယံအပေါင်းသုံး နိုင်ငံခြားရေးဝန်ကြီးများအစည်းအဝေး၊ (၉)ကြိမ်မြောက် အရှေ့အာရှထိပ်သီးအစည်းအဝေးဆိုင်ရာ နိုင်ငံခြားရေးဝန်ကြီးများအစည်းအဝေး၊ (၂၆)ကြိမ်မြောက် အာဆီယံဒေသဆိုင်ရာဖိုရမ်၏ သီးသန့်အစည်းအဝေးနှင့် မျက်နှာစုံညီအစည်းအဝေးများ ကျင်းပနိုင်ရေးအတွက် ပြင်ဆင်ထားရှိမှုများနှင့်ပတ်သက်၍ ဆွေးနွေးခဲ့သည့်အပြင် ဒေသတွင်းနှင့် နိုင်ငံတကာရေးရာကိစ္စရပ်များကို အမြင်ချင်းဖလှယ် ဆွေးနွေးခဲ့ပါသည်။\nဆက်လက်၍ ပြည်ထောင်စုဝန်ကြီး ဦးကျော်တင်သည် ၃၁-၇-၂၀၁၉ ရက်နေ့၊ နေ့လယ် ၁၄:၁၅ နာရီတွင် နော်ဝေနိုင်ငံခြားရေးဝန်ကြီး H.E. Ine Marie Eriksen Søreide နှင့်တွေ့ဆုံခဲ့ရာ မြန်မာ-နော်ဝေ နှစ်နိုင်ငံအကြား ဆက်ဆံရေးနှင့် ပူးပေါင်းဆောင်ရွက်မှု တိုးမြှင့်ရေးကိစ္စများ၊ ပြန်လည်ပြည့်ဖြိုးမြဲစွမ်းအင်ကဏ္ဍ၊ ဆက်သွယ်ရေးကဏ္ဍ၊ ရေအားလျှပ်စစ်ကဏ္ဍ၊ ငြိမ်းချမ်းရေးနှင့် အမျိုးသား ပြန်လည်သင့်မြတ်ရေးကဏ္ဍများ အပါအဝင် ပူးပေါင်းဆောင်ရွက်ရေး ကဏ္ဍများတွင် တိုးမြှင့်ဆောင်ရွက်သွားရေး ကိစ္စရပ်များ၊ အာဆီယံအဖွဲ့ကြီး၏ ကဏ္ဍအလိုက် ဆွေးနွေးဖက်နိုင်ငံဖြစ်သည့် နော်ဝေနိုင်ငံအနေဖြင့် မြန်မာနိုင်ငံအပါအဝင် အာဆီယံအဖွဲ့ဝင်နိုင်ငံများနှင့် နှစ်ဖက်အကျိုးတူကိစ္စများတွင် ပူးပေါင်းဆောင်ရွက်မှု မြှင့်တင်ရေးကိစ္စရပ်များ၊ နှစ်နိုင်ငံ နိုင်ငံခြားရေးဝန်ကြီးဌာနများအကြား ညှိနှိုင်းဆွေးနွေးမှုယန္တရား (Foreign Office Consultation) တည်ထောင်ရေးကိစ္စရပ်များကို ဆွေးနွေးခဲ့ကြသည်။\nယင်းနောက် ပြည်ထောင်စုဝန်ကြီးသည် ၁၇:၁၅ နာရီအချိန်တွင် ကိုရီးယားသမ္မတနိုင်ငံ၊ နိုင်ငံခြားရေးဝန်ကြီး H.E. Kang Kyung-wha နှင့်တွေ့ဆုံခဲ့ရာ မြန်မာ-ကိုရီးယားသမ္မတ နှစ်နိုင်ငံအကြား ဆက်ဆံရေးနှင့် ပူးပေါင်းဆောင်ရွက်မှုတိုးမြှင့်ရေးကိစ္စရပ်များ၊ ကုန်သွယ်ရေး၊ ရင်းနှီးမြှုပ်နှံမှုနှင့် စီးပွားရေးအရ တိုးမြှင့်ဆောင်ရွက်မှု ကိစ္စရပ်များ နှစ်နိုင်ငံအကြား အဆင့်မြင့်ခရီးစဉ်များ အပြန်အလှန် လည်ပတ်ရေးကိစ္စ၊ ၂၀၁၉ ခုနှစ် နိုဝင်ဘာလအတွင်း အာဆီယံ-ကိုရီးယား အထိမ်းအမှတ် ထိပ်သီးအစည်းအဝေးကို ကိုရီးယားသမ္မတနိုင်ငံတွင် ကျင်းပပြုလုပ်မည့်ကိစ္စ၊ မဲခေါင်-ကိုရီးယား ပူးပေါင်းဆောင်ရွက်ရေး မူဘောင်အောက်မှ ဆောင်ရွက်လျက်ရှိသည့် လုပ်ငန်းစဉ်များကိစ္စ၊ ကိုရီးယားကျွန်းဆွယ်အရေးကိစ္စ၊ ရခိုင်ပြည်နယ်အရေးကိစ္စနှင့်ပတ်သက်၍ မြန်မာနိုင်ငံမှ အဆင့်မြင့်ကိုယ်စားလှယ်အဖွဲ့ ဘင်္ဂလားဒေ့ရှ်နိုင်ငံသို့ သွားရောက်၍ ပြန်လည်လက်ခံရေးလုပ်ငန်းစဉ်များအတွက် မြန်မာဘက်မှ ပြင်ဆင်ဆောင်ရွက်ထားရှိမှုများကို ရှင်းလင်းပြောကြားခဲ့သည့် ကိစ္စအပါအဝင် နောက်ဆုံးဖြစ်ပေါ်တိုးတက်မှု အခြေအနေများကို ရင်းနှီးပွင့်လင်းစွာ ဆွေးနွေးခဲ့ကြကြောင်း သိရှိရပါသည်။


Myanmar foreign trade in good shape thanks to demands for crops | Myanmar Business Today\nHomeBusinessMyanmar foreign trade in good shape thanks to demands for crops\nMyanmar foreign trade in good shape thanks to demands for crops\nDespite the pandemic which has caused disturbances in trade flow, Myanmar foreign trade is in the good shape thanks to the healthy demands for agricultural products, according to the Ministry of Investments and Foreign Economic Relations.\nMyanmar started to feel the impact of the COVID-19 earlier this year with business sufferingasevere blow.\nHowever, strong demands for high-quality crops have remedied the hits to the export sector toacertain extent, with the volume of export increased by $2 billion as of August this fiscal year compared to the same period last fiscal year. As of the end of August, the country’s export topped $30 billion boosted by increased trade with Bangladesh, India, China, and Thailand.\nLike higher export, the volume of imports has also increased causing up toa$1.5 billion trade deficit, accordion to data from the Ministry of Commerce.\nကိုဗစ်ကပ်ရောဂါဆိုးကြီး ဖြစ်ပွားလျက်ရှိသော် လည်း အရည်အသွေးမြင့်ကောက်ပဲသီးနှံများ ပြည်ပအဝယ်လိုက်မှုကြောင့် မြန်မာ့ကုန်သွယ် ရေး အခြေအနေမှာ ကောင်းမွန်လျက် ရှိကြောင်း ရင်းနှီးမြုပ်နှံမှုနှင့်နိုင်ငံခြားစီးပွားဆက်သွယ်ရေးဝန်ကြီးဌာနမှ သိရသည်။\nမြန်မာနိုင်ငံသည် ကိုဗစ်-19 ကပ်ရောဂါကို ၂၀၂၀ခုနှစ်အစပိုင်းမှ စတင်ကာ ရင်ဆိုင်ကြုံတွေ့ခဲ့ရပြီး ပြည်တွင်းရှိ စီးပွားရေးလုပ်ငန်းများအပေါ် ဆိုးရွားသော ရိုက်ခတ်မှုများဖြစ်ပေါ်စေခဲ့သည်။\nယင်းအခြေအနေများ ဖြစ်ပေါ်နေသော်လည်း မြန်မာ့အရည်အသွေးမြင့် ကောက်ပဲသီးနှံများမှာ ဝယ်လိုအားမြင့်တက်လျက်ရှိခြင်းကြောင့် ကုန်သွယ်မှုပမာဏ မြင့်တက်ခဲ့ပြီး နိုင်ငံ့စီးပွားရေး တိုးတက်စေရန် အထောက်အပံ့ ဖြစ်စေခဲ့ခြင်း ဖြစ်သည်။\nရင်းနှီးမြုပ်နှံမှုနှင့်နိုင်ငံခြားစီးပွား ဆက်သွယ်ရေး ဝန်ကြီးဌာန၏ စာရင်းများအရ မြန်မာ့ပို့ကုန်ဝင်ငွေ သည် ယခင်နှစ်ကထက် အမေရိကန် ဒေါ်လာ ၂ ဘီလီယံ တိုးတက်ခဲ့ကာ သြဂုတ်လကုန်အထိ ကုန်သွယ်ဝင်ငွေ စုစုပေါင်းမှာ အမေရိကန် ဒေါ်လာ ၃၀ ဘီလီယံရှိခဲ့ကြောင်း သိရသည်။\nအဆိုပါ တိုးတက်မှုများအတွက်အဓိကကုန်သွယ် မှု ပြုလုပ်ခဲ့သည့် နိုင်ငံများမှာ ဘင်္ဂလား‌ဒေ့ရှ်၊ အိန္ဒိယ၊ တရုတ်နှင့် ထိုင်းနိုင်ငံတို့ ဖြစ်ကြောင်း သိရသည်။\nမြန်မာနိုင်ငံ၏ ကုန်သွယ်မှုအခြေအနေသည် ယခုနှစ်ဘဏ္ဍာနှစ်အတွင်း ပို့ကုန်ပမာထက် သွင်းကုန်ပမာဏ မြင့်တက်နေခဲ့သောကြောင့် ကုန်သွယ်မှုလိုငွေ ဒေါ်လာ ၁ ဒသမ ၅ ဘီလီယံအထိ ဖြစ်ပေါ်နေကြောင်း စီးပွားရေးနှင့်ကူးသန်းရောင်းဝယ်ရေး ဝန်ကြီးဌာန၏ ထုတ်ပြန်ချက်များအရ သိရသည်။\nPrevious articleGovt to Lend K20 Billion Loans to Over 1,000 businesses\nNext articleMyanmar Doing Well in Backing Country’s Economy During the Pandemic: State Counsellor


Cities Of Earth Screensaver | My Burmese Blog\nCities Of Earth Screensaver\tOn September 20, 2008\tby Htoo Tay Zar\tWith\t6 Comments\t- softwares\tWindows PC တွေမှာ screensaver တွေ အများကြီးရှိတဲ့ အထဲကမှ ကျွန်တော် နှစ်သက်တဲ့ screensaver ကို ပြောပါဆိုရင် Bubbles, Windows Energy, Cities Of Earth ၃ ခုကို ကြိုက်ပါတယ်။ Bubbles နဲ့ Windows Energy က နဂို windows တင် ကတဲက ပါတာပါ။ Cities Of Earth ကတော့ download လုပ်ယူထားတဲ့ screensaver ပါ။ Cities Of Earth screensaver က ကမ္ဘာလုံးပုံလေးနဲ့ ကမ္ဘာမြို့ကြီးတွေက လက်ရှိ အချိန်ကို ဖြည်းဖြည်းချင်း တပတ်လည်ပြီး ပြပေးတာပါ။\nမြို့တွေက နာမည်ကြီး မြို့တွေ အကုန်နီးပါး ပါပါတယ်။ မူလ မြို့စာရင်းကို ဆိုဒ်မှာ ကြည့်တုန်းက မြန်မာ မပါပါဘူး။ ဒါနဲ့ ScreenOMania ကို message ထားတာ အခု ရန်ကုန် (Rangoon, Myanmar) ပါနေပါပြီ။ အခု လက်ရှိ ဗားရှင်း အထိကို မလေးရှား၊ လာအို၊ ဗီယက်နမ် စတဲ့ အရှေ့တောင် အာရှက နိုင်ငံ တချို့ မပါသေးပါဘူး။ သတိထားမိ သလောက် အာဖရိက က နိုင်ငံတွေ နဲနဲပဲပါတယ်။ လက်ရှိ နေကို မျက်နာမူနေတဲ့ နိုင်ငံတွေကိုလဲ အပြင်ကအတိုင်း နေမျက်နှာမူထားပြီး ပြတာ တကယ့် အာကာသကနေ ကြည့်ရသလိုပါပဲ။ စာဖတ်သူက Google Earth ကို ကြည့်ရတာ ၀ါသနာပါတယ် ဆိုရင် ဒီ screensaver ကို ကြိုက်မှာပါ။ Cities Of Earth screensaver ကို လိုချင်တယ်ဆိုရင်တော့ ScreenOMania မှာ အခမဲ့ download လုပ်ယူနိုင်ပါတယ်။ ScreenOMania မှာ အခြား 3D screensaver တွေလဲ download လုပ်ယူနိုင်ပါတယ်။\nSoftware\t6 Comments\tတောင်ငူသား\nဒီတစ်ခုကို စမ်းကြည့်လိုက်ဦးမယ်။ စိတ်ဝင်စားတယ်။\nသတိရလို့ တစ်ခုမေးပါရစေ။ Google earth မှာ မမြင်ရတဲ့ မြို့နေရာကို ကြည့်နိုင်မယ့် နည်းလမ်းများရှိလားမသိဘူး။ အကိုတို့ တောင်ငူမြို့ထဲကို မမြင်ရဘူး။ မြို့ပြင်နေရာတချို့တော့ မြင်နေရတယ်။\nLike or Dislike:00\tမျက်လုံး\nသွားဆွဲလိုက်မယ် တေဇာရေ။ ကျေးဇူး။\nLike or Dislike:00\tဖန်ခါးမြေ\nညီလေးရေ Cities of Earth3D က တော်တော်လန်းတယ်\nဒါပေမဲ့ မန်ယူ screensaver လောက်တော့ မကြိုက်မိဘူး\nကိုက သရဲနီဖန်လေ တကယ်တော့ ဘလော့ကိုမရောက်ခင် ကတည်းက Twitter မှာ\nညီလေး ဆွဲထားတာ တွေ့လို့ ဆွဲထားလိုက်ပြီးပြီ ဟီး\nရှယ်ပေးလို့ ကျေးဇူးညီ. World Time Clock Style မျိုး ဖြစ်မယ်ထင်တယ်.\nတောင်ငူသား @ အကိုရေ Google earth မှာ တောင်ငူကို ကောင်းကောင်းကြည့်လို့ ရနိုင်ပါတယ်.. ကွန်နက်ရှင် ကြောင့် ဖြစ်နိုင်မလား မသိဘူး Google earth & map မှာ တချို့ အခြေအနေတွေကြောင့် ကြည့်ခွင့်မပေး တာတွေတော့ ရှိပါတယ်.. အဲဒီထဲမှာ တောင်ငူတော့ မပါလောက်ဖူးထင် တာပါပဲ အကို\nမျက်လုံး @ ဟုတ် အကို ကျေးဇူးပါ အဆင်ပြေပါစေ..\nဖန်ခါးမြေ @ အကိုရေ မန်ယူ screensaver ဟုတ်လား ကျွန်တော် ရှာပြီး ဆွဲလိုက်ဦးမယ် MhawSayar @ ဟုတ်အကို အဲဒါက World Clock တွေပါပဲ ကွန်မန့်ရေး ပြီး အားပေးတာ ကျေးဇူးပါ..\nLike or Dislike:00\tကိုဖြိုးငြိမ်း\nညီလေးရေ မန်ယူ Screen saver မတွေ့သေးရင် အောက်ကလင့်မှာ\nရတယ် Register တော့လုပ်ရတယ် https://www.screenza.com/index.php


Fact Sheet Myanmar 2016 by Mae Fah Luang University - issuu\nမယ့်ဖွါလွမ်တက္ကသိုလ်သည် အာဆီယံသုံးနိုင်ငံဆုံမှတ် မဲခေါင်ရွှေတိဂံနယ်မြေ၏၀င်ပေါက်တံခါးဝတွင်တည်ရှိပါသည်။၁၉၉၈ ခုနှစ်ကတည်းက သီခြားအုပ်ချုပ်မှုနယ်ပယ်(သီးခြားတက္ကသိုလ်အ ဖြစ်) တည်ထောင်ခဲ့ပါသည်။ ဤတက္ကသိုလ်ကို ထိုင်းဘုရင်မင်းမြတ်၏ မယ်တော်မိဖုရားခေါင်ကြီးသီရိနာဂရင်ဒြာ (Her Royal Highness Princess Srinagarindra) မှ ထိုင်းနိုင်ငံမြောက်ပိုင်းသားများနှ င့် အိမ်နီးချင်းနိုင်ငံများမှ ကျောင်းသူကျောင်းသားများ အတွက် ရည်ရွယ်ပြီး အကြင်နာကြီးစွာဖြင့် တည်ထောင်ဖွင့်လှစ်ခဲ့ပါသည်။ သူမကိုလေးစားဂုဏ်ပြုသောအားဖြင့် မယ့်ဖွါလွမ် တက္ကသိုလ်ဟု ခေါ်ဆိုခြင်းဖြစ်ပါသည်။ ဖွင့်လှစ်ပြီးနှစ်အနည်းငယ်အတွင်းမှာပင် မယ့်ဖွါလွမ် တက္ကသိုလ်သည် ထိုင်းနိုင်ငံ၏ တိုးတက်မှုအ မြန်ဆုံးကျောင်းတော်အဖြစ် သတ်မှတ်ခြင်းခံခဲ့ရပါသည်။ အဓိကဘာသာရပ်အားလုံးကို အင်္ဂလိပ်ဘာသာဖြင့် သင်ကြားပြီး နည်းစနစ်အပိုင်းကိုတော့ မယ့်ဖွါလွမ်၏ နည်းလမ်းဥပဒေသများဖြင့် သင်ကြားပျိုးထောင်ပေးပါသည်။ “ပန်းဥယျာဉ်ထဲမှတက္ကသိုလ်” ဟူသောအယူအဆ အကျိုးတရားကြောင့် နှစ်စဉ်နှစ်တိုင်း လာရောက်ကြသော ဧည့်သည်တော်များအားလုံးနှင့် ကျောင်းသူ ကျောင်းသားများအားလုံးကို ပတ်ဝန်းကျင် ယဉ်ကျေးမှုထုံးစံများနှင့် ပျော်ရွှင်စွာနေထိုင်ရင်း စာပေပညာသင်ကြားလိုချင်စိတ်ကို ဆွဲဆောင်ဖြစ်ပေါ် စေပါသည်။ပျော်ရွှင်ဖွယ် အရာများကို ခံစားကြည့်ရန် မယ့်ဖွါလွမ် တက္ကသိုလ်မှ ဖိတ်ခေါ်အပ်ပါသည်။ နိုင်ငံတကာမှလာတက်ကြသောကျောင်းသူကျောင်းသားများအား လုံးနှင့် ဒေသခံပြည်သူကျောင်းသားကျောင်းသူများ အချင်းချင်း ပူးတွဲဆောင်ရွက်တတ်ရန် ၊ပါဝင်ကူညီတတ်ရန်၊တစ်ဦးနှင့်တစ်ဦး ကူညီစာနာတတ်ရန်တို့ကို ရည်ရွယ်ပါသည်။ နိုင်ငံတကာရေးရာအဖွဲ့အစည်း (The International Affairs Division) ကလည်းကျောင်းသားကျောင်းသူများအား လုံး၏ လိုအပ်ချက်များကို ကူညီဖြည့်စည်းပေးပါသည်။ သင်တို့၏ အနာဂတ်ထွန်းလင်း တောက်ပဖို့ဆိုရင်တော့ မယ့်ဖွါလွမ် တက္ကသိုလ်ကို ဦးစားပေးစဉ်းစားပါရန် မယ့်ဖွါလွမ် တက္ကသိုလ်မှ လှိုက် လှဲစွာကြိုဆိုဖိတ်ခေါ်အပ်ပါသည်။\nအာဆီယံဒေသအတွင်းရှိ စိုက်ပျိုးရေးစက်ရုံများတွင် အဆင့်မြင့် သင်ကြားခြင်း နှင့် သုတေသနပြုလုပ်ခြင်းဖြင့် အရည်အချင်းပြည့်မှီသော ၊ကျွမ်းကျင်ထူးချွန်သော ၊ စွမ်းဆောင်ရည်ပြည်ဝ၍ ဦးဆောင်နိုင်သော စိုက်ပိ်ျုးရေးကျောင်းဆင်းများ ၊ စိုက်ပျိုးထုတ်လုပ် ထုပ်ပိုးကျွမ်းကျင်သော အသိပညာရှင် ၊ အတတ်ပညာရှင်များ ထွက်ပေါ်လာစေရန်အထူးအလေးပေး သင်ကြားလေ့ကျင့်ပေးနေပါသည်။ ရိုးရိုးဘွဲ့  •\tB.Sc. in Food Technology (အစားအသောက်ပိုင်းဆိုင်ရာသိပ္ပံဘွဲ့ ) •\tB.Sc. in Technology Management of Agricultural Produce and Packaging\t(စိုက်ပျိုးထုတ်လုပ်ခြင်းနှင့် ထုပ်ပိုးခြင်းဆိုင်ရာ စီမံခန့်ခွဲမှု နည်းပညာဘွဲ့ ) ဘွဲ့  လွန် •\tM.Sc. and Ph.D. in Food Technology (အစားအသောက်ပိုင်းဆိုင်ရာ မဟာဘွဲ့ နှင့် ဒေါက်တာဘွဲ့ ) •\tM.Sc. in Technology Management of Agricultural Produce (စိုက်ပျိုးထုတ်လုပ်ရေးဆိုင်ရာ စီမံခန့်ခွဲမှုနည်းပညာ မဟာဘွဲ့ )\nအလှအပဆိုင်ရာ နည်းပညာနယ်ပယ်တွင် ထိုင်းနိုင်ငံသည် ရှေ့ဆောင်ပထမဖြစ်စေရန် ရည်ရွယ်တည်ထောင်ထားသော ကြောင့် ကျောင်းသူ ၊ကျောင်းသားများကို သုတေသနပြုခြင်း ၊ ခေတ်မီ၍ ခေတ်ရှေ့ပြေးသော အသိပညာ ၊ အတတ်ပညာများဖြင့် လေ့ကျင့်မှု ၊ စမ်းသပ်မှုများစွာဖြင့် အထူးသင်ကြားပေးလျက်ရှိပါသည် ။ ကမ္ဘာတစ်ဝှမ်း အလှအပဆိုင်ရာနည်းပညာနယ်ပယ်တွင် အဆင့်အမြင့်ဆုံး ကျောင်းအဖြစ် မကြာမီကာလအတွင်းထိုးဖောက် အောင်မြင် မည်ဟုခိုင်မာသောယုံကြည်ချက်ဖြင့် တည်ထောင်ဖွင့်လှစ်ထားပါသည်။ ဘွဲ့  လွန် •\tM.Sc. and Ph.D. in Anti-Aging and Regenerative Medicine (နုပျိုခြင်းနှင့် နုသစ်စေသောဆေးဖက်ဆိုင်ရာ မဟာဘွဲ့ နှင့် ဒေါက်တာဘွဲ့ ) •\tM.Sc. and Ph.D. in Anti-Aging and Regenerative Science (နုပျိုခြင်းနှင့် နုသစ်စေသောဆေးသိပ္ပံ မဟာဘွဲ့ နှင့် ဒေါက်တာဘွဲ) •\tM.Sc. and Ph.D. in Dermatology (အရေပြားရောဂါဗေဒ မဟာဘွဲ့ နှင့် ဒေါက်တာဘွဲ)\nကျန်းမာရေးဆိုင်ရာနည်းပညာရှင်များကို မွေးထုတ်ပေးရန် ရည်ရွယ်ချက်ဖြင့် အဆင့်မြင့် အသက်မွေးဝမ်းကျောင်းနှင့် စာရိတ္တပိုင်းဆိုင်ရာ အရည်အသွေး မြင့်မားစေရန် နိုင်ငံတကာအဆင့်မှီနည်းပညာများဖြင့် သင်ကြားပေးလျက် ရှိပါသည။်သက်ဆိုင်ရာ ဘာသာရပ်တိုင်းကို အခြေခံမှစပြီး လက်တွေ့အသုံးချနိုင်သည်အထိ ရိုးရာနည်းပညာ ဒေသဆိုင်ရာနည်းပညာ များနှင့်ခေတ်မီနည်းစနစ်တို့ကိုပေါင်းစပ်၍ ထူးခြားဆန်းသစ်သောပညာရပ် များကိုသင်ကြားပေးပါသည်။ ရိုးရိုးဘွဲ့  •\tB.ATM. in Applied Thai Traditional Medicine (Students must be fluent in Thai) (အသုံးချထိုင်းဆေးဝါးကျွမ်းကျင်) (တက်ရောက်လိုသောကျောင်းသားသည် ထိုင်းစကား ကျွမ်းကျင်စွာ ပြောနိင်ရမည်။) •\tB.CM. in Traditional Chinese Medicine (တရုတ်ရိုးရာဆေးပညာ်) •\tB.PT. in Physical Therapy (Students must be fluent in Thai) (အကြောကိုင်နည်းပညာကုထုံး) (တက်ရောက်လိုသောကျောင်းသားသည် ထိုင်းစကား ကျွမ်းကျင်စွာ ပြောနိင်ရမည်။) •\tB.P.H. in Public Health (ပြည်သူ့ကျန်းမာရေး) •\tB.Sc. in Environmental Health (ပတ်ဝန်းကျင်ဆိုင်ရာကျန်းမာရေးစောင့်ရှောက်မှုနည်းပညာ်) •\tB.Sc. in Occupational Health and Safety (ကျန်းမာရေးနှင့်လုံခြုံရေးကိုထိန်းသိမ်းစောင့်ရှောက်ခြင်း) •\tB.Sc. in Sports and Health Science (အားကစားနှင့် ကျန်းမာရေးနည်းပညာ) ဘွဲ့  လွန •\tM.Sc. in Public Health (ပြည်သူ့ကျန်းမာရေး)\nအရည်အသွေးပြည့်မှီသောသူနာပြု များကို မွေးထုတ်ပေးနိုင်သောကြောင့် ပြည်တွင်းတွင်သာမက နိုင်ငံတကာကပါ အသိအမှတ်ပြုလက်ခံပါသည်။ ထိုင်းနိုင်ငံမြောက်ဖက် အထက်ပိုင်းဒေသနှင့် မယ်ခေါင် နယ်စပ်ဒေသ တွင် မီးပြတိ်ုက်သဖွယ် လမ်းပြ၍ ကျန်းမာရေးပြုစုစောင့်ရှောက်နိုင်ရန်ရည်ရွယ်ပြီး ဖွင့်လှစ်ထားပါသည်။ ရိုးရိုးဘွဲ့  •\tB.S.N. in Nursing Science (Only for Thai citizens) (သူနာပြု ဘွဲ့ )( ထိုင်းနိုင်ငံသားများသာ)\nမယ့်ဖွါလွမ် တက္ကသိုလ်၏ တိုးတက်မှုအမြင့်ဆုံးဘာသာရပ်ဖြစ် သည်။ ကမ္ဘာအဆင့်မှီ ဘွဲ့ရပညာတတ်များနှင့် သုတေသနပညာရှင်များ ပေါ်ထွက်လာရေးအတွက် ရည်ရွယ်ပြီး ဖွင့်လှစ်ထားပါသည်။ စိတ်ကူးဥာဏ် အမျှော်အမြင် ကြီးမားပြီး၊ အားကျဂုဏ်ယူ ဖွယ်ကောင်းသော ၊ ကမ္ဘာ့အဆင့်မှီသော၊ အမြင်စူးရှသော ဆန်းသစ်တီထွင်နိုင်သောအ တတ်ပညာရှင်များ ကိုယ်တိုင် ဘက်စုံထောင့်စုံမှ ပြိုင်ဘက်ကင်းအ တတ်ပညာရှင်များဖြစ်လာစေရန် ပြုစုပျိုးထောင် ပေးလိုသည့်အတွက် မယ့်ဖွါလွမ်တက္ကသိုလ်၏ သတင်းနှင့် နည်းပညာဌာနမှ လှိုက်လှဲ နွေးထွေးစွာ ကြိုဆိုနေပါသည်။ ရိုးရိုးဘွဲ့  •\tB.Eng. in Computer Engineering (ကွန်ပျူတာ အင်ဂျင်နီယာ) •\tB.Eng. in Information and Communication Engineering (သတင်းနှင့် ဆက်သွယ်ရေးအင်ဂျင်နီယာ) •\tB.Sc. in Computer Science (ကွန်ပျူတာသိပ္ပံ) •\tB.Sc. in Information Technology (သတင်းနည်းပညာ) •\tB.Sc. in Multimedia Technology and Animation (ရုပ်သံလုပ်ရှားမှုနှင့် တင်ဆက်မှုနည်းပညာ) •\tB.Sc. in Software Engineering (ဆော့ဖ်ဝဲ အင်ဂျင်နီယာ) ဘွဲ့  လွန •\tM.Eng. and Ph.D. in Computer Engineering (ကွန်ပျူတာအင်ဂျင်နီယာမဟာဘွဲ့ နှင့်ဒေါက်တာဘွဲ) •\tM.Sc. in Information Technology (သတင်းနည်းပညာမဟာဘွဲ)\nနယ်စပ်ဒေသရှိ ဥပဒေကျောင်းများတွင်ခေတ်နှင့်အညီ တိကျသေချာ သော စည်းမျဉ်းဥပဒေများကိုစိတ်အားထက်သန်စွာဖြင့်သင်ကြားပို့ချ ရန်၊ အချို့ သောပညာရပ် နယ်ပယ်နှင့်မဆိုင်သော တရားရေးစီမံချက်များကို လည်းနားလည်တတ်ကျွမ်းရန် အရေးကြီးသော စည်းမျဉ်းဥပဒေများကို သင်ကြားပေးပါသည်။ ဥပဒေဘာသာရပ်ကိုသင်ကြားစေလိုခြင်း ရဲ့  ရည်ရွယ်ချက်မှာ ကျောင်းသားကျောင်းသူများအသိဥာဏ်ပညာ ဗဟုသုတ တိုးပွါးစေရန် ၊ဥပဒေဆိုင်ရာ လုပ်ထုံးလုပ်နည်းများကို စာတွေ့ပိုင်း အရသော်လည်းကောင်း၊ လက်တွေ့ပိုင်းအရပါ လည်းကောင်း နားလည်သိတတ်ကျွမ်း စေလိုပြီးနိုင်ငံတစ်နိုင်ငံ၌ အရေးပါဆုံးဖြစ်သော လူ့ကျင့်ဝတ်ဆိုင်ရာဥပဒေ၊တရားမျှတမှုဆိုင်ရာဥပဒေနှင့်ကိုယ်ကျင့်တရားအ ပါအ ၀င် ဥပဒေပေါင်းများစွာကိုလေ့ကျင့်သင်ကြားပေးပါသည်၊၊ ရိုးရိုးဘွဲ့  •\tLL.B. in Laws (ဥပဒေ) ဘွဲ့  လွန •\tLL.M. in Laws (Students must be fluent in Thai) (ဥပဒေမဟာဘွဲ့ )(ကျောင်းသားများသည်ထိုင်းဘာသာ စကားကိုကျွမ်း ကျင်စွာပြောဆိုနိုင်ရမည်။)\nထိငုးနငို င်နံငှ့် ၄င်း၏ အနီးတစ်ဝကို ရ်ှေိ ဒသများမှ အစိုး ရဌာနဆိငုရ်ာများ၊ စက်မလှု က်မှု လုပင်န်းများ၊ အာဆီယကံူး သန်းရောင်းဝယ်ရေး တို့ အတွက် လုအိပ်သော လက်မအှု တတ်ပညာကျွမ်းကျင်သ၊ူ ခေတ်ပ်ညာတတ်လငူယ်များစွာကို မွေးထုတရ်န် ရည်ရယွပ်ါသည်။ စီး ပွားရေးဆိငုရ်ာဘာသာများစွာထဲမှာ အရေးပါဆံုး သောစီမခံန့်ခွမှဲု ဘာသာရပ်များဖြစ်ပါသည်။ ကျယ်ပြန့်သောကြီးကျယ်ခန်းနားသည့် ကမ်းလမ်းမှမျှုားကို ဘာသာရပ်ဆငို ရ်ာ သင်ရိးု ညွန်း တမ်းအမျိုးမျိုးတို့ ဖြင့် ခေတ်မစှီ နစ်ကျလှစွာ သင်ကြားပေးနေသည့်အပြင် အကျိုးအမြတ်အနေအ ဖြင့်နိငုင်ရံပ်ခြားရှိ နာမည်ကြီး တက္ကသလို မ်ျားသို့ အပြန်အလှနသ်ွားရောက် သင်ကြားနိငုေ်သာ အခွင့် အရေးများကို ချိတဆ်က်ပေးထားပါသည်။ ရိုးရိုးဘွဲ့  •\tB.Acc. in Accounting (စာရင်းကိုင်) •\tB.B.A. in Aviation Business Management (လေကြောင်းစီမံ) - Aviation Services (လေကြောင်းဆိုင်ရာဝန်ဆောင်မှု) - Aviation Logistics Business (လေကြောင်းဆိုင်ရာထောက်ပံ့ပို့ဆောင်ရေး) - Aviation Operations (လေကြောင်းဆိုင်ရာပြုပြင်ပြင်ဆင်ခြင်း) •\tB.B.A. in Business Administration (စီးပွားစီမံ) •\tB.B.A. in Hospitality Industry Management (ကြိုဆိုဧည့်ခံရေးစီမံခန့်ခွဲမှု) •\tB.B.A. in Logistics and Supply Chain Management (ထောက်ပံ့ပို့ဆောင်ရေး၊ဆက်သွယ်ရေးနည်းပညာ) •\tB.B.A. in Tourism Management (ခရီးသွားလုပ်ငန်းစီမံခန့်ခွဲမှုနည်းပညာ) •\tB.Econ. in Economics (စီးပွားရေး) ဘွဲ့  လွန •\tM.B.A. and Ph.D. in Business Administration (စီးပွားရေးဆိုင်ရာစီမံခန့်ခွဲခြင်း) •\tM.B.A. in Entrepreneurial Management (International Programme) (စီးပွားရေးလုပ်ငန်းရှင်များဆိုင်ရာစီမံခန့်ခွဲမှုနည်းပညာ) •\tM.B.A. in Logistics and Supply Chain Management (ထောက်ပံ့ပို့ဆောင်ရေး၊ဆက်သွယ်ရေးနည်းပညာ) •\tM.B.A. in Tourism Management (ခရီးသွားလုပ်ငန်းစီမံခန့်ခွဲမှုနည်းပညာ)\nနိငုင်ြံ ခားဘာသာစကားမျိုးစုနံငှ့် ယဉ်ကျေးမှု တိက့ုို အရည်အသွေး ပြည်ဝစွာဖြင့် တတ်မြောက်နင်ိုြ် ပီး သင်ထောက်ကပူစ္စည်း စံလုင်စွာ ဖြင့် အကောင်းဆံုး သင် ကြားပေးရန်ရည်ရယွခ်ျက်ဖြင့် ဖွငလ့် စှထ်ားပါသည်။ ထိငုး ဘာသာစကားနှင့် နိငုင်ြံ ခားဘာသာစကားမျိုးစုံ အတွက် ထူးချွန်ေပြာင်မြောက်သောသူ များဖြစ်လာစေနိငုေ်သာကျောင်းဖြစ်ပြီး နိငုင်တံကာနှငပ့် တ်သက်၍ စည်းမျဉ်းဥပဒေများနှင့် အစီအစဉ်များကို လေ့လာသင်ကြားရရှနိငိုေ် သာ ပြိုင်ဖက်မရှအိကောင်းဆံုး ကျောင်း ဖြစ်သည်။ ရိုးရိုးဘွဲ့  •\tB.A. in English (အင်္ဂလိပ်အထူးပြုဘာသာ) •\tB.A. in Thai Language and Culture (ထိုင်း ဘာသာစကားနှင့် ယဉ်ကျေးမှု) ဘွဲ့  လွန •\tM.A. and Ph.D. in English for Professional Development (အင်္ဂလိပ်စာအထူးပြု မဟာဘွဲ့ နှင့်ဒေါက်တာဘွဲ့)\nခေတ်မသီပိပံ္ပ ညာရပ်များကိစုဉ်ဆက်မပြတ် ကြိုးပမ်းလေ့လာပြီး နိငုင်တံကာ၏ တိုး တက်မလှုပုရ်ှားမှု နည်းပညာများ ၊ပညာရေးအရည်အသွေးမြှငတ့် င် ခြင်းများကို အဆက်မပြတ် လေ့လာသင်ကြားပေးခြင်းဖြင့် ကျွမ်း ကျင်၊ တော်ထက်မြက်သော ပညာတတ်များကိေုမွးထုတြ် ခင်းဖြင့် သိပနံ္ပ ငှန့် ည်းပညာ ၊စီးပွါးရေး၊ လူမှေုရးနှင့် ပတ်ဝန်းကျင်ဆငို ရ်ာများကို ဖြွံ့ ဖိုးတိုး တက်မမျှုားကိရုရှိ စေရန် ဖြစ်ပါသည်၊၊ ရိုးရိုးဘွဲ့  •\tB.Sc. in Applied Chemistry (အသုံးချ ဓါတု) - Analytical Chemistry (ဓါတုဗေဒ အရခွဲခြားခြင်း) - Natural Products (သဘာဝထုတ်ကုန်များ သို့မဟုတ် နည်းပညာ) - Polymer Science and Technology (ပေါ်လီမာသိပ္ပံနှင့်နည်းပညာ) •\tB.Sc. in Biosciences (ဇီဝသိပ္ပံဘွဲ့ ) •\tB.Eng. in Materials Engineering (ရုပ်ဝတ္ထုပိုင်းဆိုင်ရာအင်ဂျင်နီယာ) ဘွဲ့  လွန •\tM.Sc. and Ph.D. in Applied Chemistry (အသုံးချဓါတု) •\tM.Sc. and Ph.D. in Biosciences (ဇီဝသိပ္ပံဘွဲ့ ) •\tM.Sc. and Ph.D. in Biotechnology (ဇီဝနည်းပညာ) •\tM.Sc. and Ph.D. in Computational Science (ကွန်ပျူတာဆိုင်ရာ နည်းပညာ) •\tM.Sc. and Ph.D. in Materials Science (ရုပ်ဝတ္ထုဆိုင်ရာနည်းပညာ) •\tM.Sc. and Ph.D. in Natural Resources and Environmental Management (NREM) (International Programme) (သဘာဝအရင်းအမြစ်နှင့်ပတ်ဝန်းကျင်ထိန်းသိမ်းရေး) (NREM နိုင်ငံတကာအစီအစဉ်)\nတရုတ်နိုင်ငံ၏ ယဉ်ကျေးမှု ၊ စီးပွါးရေး ၊ လူမှုရေး ၊နိုင်ငံရေး နှင့်နိုင်ငံတကာဆက်ဆံရေး စသည့် ကဏ္ဍများနှင့် ပတ်သက်၍ သေချာနားလည်သဘောပေါက်စေရန် ၊ တရုတ်ဘာသာစကား ၊ ဘာသာရပ်သင်ခန်းစာ လေ့လာသင်ယုမှုများနှင့် ပတ်သက်၍ ကျွမ်းကျင်နားလည် တတ်မြောက်သော အရည်အချင်း များနှင့် ပြည်စုံသော ဘွဲ့ ရပညာတတ်များကို အထောက်အကူဖြစ်စေရန် ရည်ရွယ်ဖွင့်လှစ်ထားပါသည်။ ရိုးရိုးဘွဲ့  •\tB.A. in Business Chinese (လုပ်ငန်းသုံး တရုတ်ဘာသာ) •\tB.A. in Chinese Language and Culture (တရုတ်ဘာသာစကားနှင့် ယဉ်ကျေးမှု) •\tB.A. in Chinese Studies (Focused on the Policy and Strategy of China) (တရုတ်နိုင်ငံရေးနှင့် သေနင်္ဂဗျူဟာအတတ် အနီးကပ်ပို့ချခြင်း ၊လေ့လာခြင်း) •\tB.Ed. in Teaching Chinese Language (5 years) (တရုတ်ဘာသာဆရာအတတ်သင်) (၅နှစ်) ဘွဲ့လွန် ဘွဲ့  လွန •\tM.A. in Chinese - Thai Translation and Interpretation (တရုတ်-ထိုင်း ဘာသာပြန်ဆိုခြင်းနှင့် အဓိပ္ပါယ်ဖွင့်ဆိုခြင်း) ( * တရုတ်ကျောင်းသားများလက်မခံပါ ။) (** ကျောင်းသားများသည် တရုတ်နှင့် ထိုင်းဘာသာစကား နှစ်မျိုးစလုံးကို ကျွမ်းကျင်စွာပြောဆိုနိုင်ရမည် ။) •\tM.A. in Teaching Chinese asaForeign Language (မာစတာဘွဲ့လွန်တွင်တရုတ်ဘာသာစကားကို နိုင်ငံခြားဘာသာစကားအဖြစ်သင်ကြားသည်။)\n၃။ ။လက်ခံကြောင်းအကြောင်းပြန်စာ • အနီးစပ်ဆုံး၂ပတ်အကြာတွင် အီးမေးလ် သို့မဟုတ် တယ်လီဖုန်း ဖြင့်လက်ခံရရှိကြောင်းအကြောင်းကြားမည်။ • အင်တာဗျူး လိုအပ်ပါက တယ်လီဖုန်း(သို့မဟုတ်) အင်တာနက် စကိုင်းဗွီဒီယို (Skypevideo call)ဖြင့် ဆက်သွယ်ပါမည်။ အခြားအထောက်အထားများလိုအပ်ပါက အစီရင်ခံစာပို့လိုက်ပါမည်။ • အင်တာဗျူးအောင်ပါက လိုအပ်သောကျောင်းလက်ခံစာရွက် ၊ဗီဇာပြုလုပ်ရန် လိုအပ်သောရုံးပိုင်းဆိုင်ရာစာရွက်စာတမ်းများနှင့်အတူ ပို့လိုက်ပါမည်။\n၅။ ။ကျောင်းအပ်ခြင်း • လိုအပ်သောထောက်ခံစာမူရင်းများကိုမိတ္တူကူးပြီး ကျောင်းသားရေး ရာဌာနသို့ပေးပို့ရမည်။ • တစ်ကြိမ်အမည်စာရင်းသွင်းပြီး ကျောင်းလခအပြည့်သွင်းပြီးပါက မယ့်ဖွါလွမ် တက္ကသိုလ်၏ တရားဝင်ကျောင်းသားဖြစ်ပါပြီ။\nမယ့်ဖွါလွမ် ကျောင်းနေရန်လိုအပ်ချက်များ ရိုးရိုးဘွဲ့\n- တိုဖယ် ရေးဖြေ ၄၅၀\n- IELTS ၄.၅\n- IELTS ၅.၅\n- မယ့်ဖွါလွမ်အင်္ဂလိပ်ကျွမ်းကျင်စာမေးပွဲ- ၄၀မှတ်\nလက်မှတ်မရှိသေးသောကျောင်းသားများ ကျောင်းမှဖွင့်လှစ်ထားသော အင်္ဂလိပ်စာသင်တန်းသို့ စာရင်းသွင်းတက်ရောက်ရမည်။\nပိုမိုအဆင့်မြင့်သော အင်္ဂလိပ်စာသင်တန်းသို့ စာရင်းသွင်းတက်ရောက်ရမည်။ (ဂ) အဓိကအင်္ဂလိပ်ဘာသာစကားဖြင့် သင်ကြားသောကျောင်း(အ\nနည်းဆုံးသုံးနှစ်) သင်ကြားအောင်မြင်လာသော ကျောင်းသားများအနေဖြင့်လည်း ပိုမိုအဆင့်မြင့်သော အင်္ဂလိပ်စာသင်တန်းသို့ တက်ရောက်ရန်လိုအပ်ပါသည်။\n- တိုဖယ် ရေးဖြေ ၅၀၀ (သို့မဟုတ်) ကွန်ပြူတာ ဖြေ ၂၀၀ (သို့မဟုတ်) အင်တာနက် ၇၀\n• မာစတာဘွဲ့သို့မဟုတ် သက်ဆိုင်ရာတက္ကသိုလ်မှ အသိအမှတ်ပြု စာ၊ရိုးရိုးဘွဲ့ (ဂုဏ်ထူး) အောင်မြင်ပြီးဆုံးကြောင်းနှင့် ပျမ်းမျှအမှတ်ပေါင်း ၃.၂၅ သို့မဟုတ်၎င်းနှင့်အထက်ရှိရပါမည်။ • အင်္ဂလိပ်စာအရည်အချင်းစစ်အမှတ်\n- မယ့်ဖွါလွမ်အင်္ဂလိပ်ကျွမ်းကျင်စာမေးပွဲ- ၆၀မှတ်\nကျောင်းအချိန်ဇယား ပထမနှစ်ဝက်စာသင်နှစ် • ပထမနှစ်ဝက်စ စာသင်ခြင်း • သင်ခန်းစာအလယ်စာမေးပွဲ • နောက်ဆုံးစာသင်ရက်\t• ပထမနှစ်ဝက် နှစ်ဆုံးစာမေးပွဲ\t• ပထမနှစ်ဝက်စာသင်ပြီးဆုံးခြင်း\tဒုတိယနှစ်ဝက် စာသင်နှစ် • ဒုတိယနှစ်ဝက်စ စာသင်ခြင်း\t• သင်ခန်းစာအလယ်စာမေးပွဲ • နောက်ဆုံးစာသင်ရက်\t• ဒုတိယနှစ်ဝက် နှစ်ဆုံးစာမေးပွဲ\t• ဒုတိယနှစ်ဝက်စာသင်ပြီးဆုံးခြင်း နွေရာသီအတန်းများ • စာသင်ရက်အစ\t• နောက်ဆုံးစာသင်ရက်\t• စာမေးပွဲကြီး\t• နောက်ဆုံးစာသင်ချိန်\nသြဂုတ်နောက်ဆုံးအပတ် အောက်တိုဘာလနောက်ဆုံးအပတ် ဒီဇင်ဘာလလယ် ဒီဇင်ဘာလလယ် ဒီဇင်ဘာလနောက်ဆုံးအပတ် ဇန္န၀ါရီလနောက်ဆုံးအပတ် မတ်လနောက်ဆုံးအပတ် မေလလယ် မေလနောက်ဆုံးအပတ် မေလနောက်ဆုံးအပတ် ဇွန်လနောက်ဆုံးအပတ် သြဂုတ်လဆန်း သြဂုတ်လဆန်း သြဂုတ်လဆန်း\nထိုင်းဘတ် အမေရိကန်ဒေါ်လာ *\nTuition Fees ရိုးရိုးဘွဲ့အတွက် နှစ်ဝက်စာသင်စရိတ် ဘွဲ့ လွန် အခြားကုန်ကျစရိတ် ကျောင်းသားသစ်ဝန်ဆောင်ခ (ပထမနှစ်ဝက်) ** အင်္ဂလိပ်စာမွမ်းမံသင်တန်းကြေး ** ကျောင်းတွင်းနေထိုင်နည်းနှင့်သင်ကြားရေးလမ်းညွှန် ** အဆောင်ခ (နှစ်ဝက်နေထိုင်စရိတ်) အထွေထွေထိန်းသိမ်းစောင့်ရှောက်ခ ပစ္စည်းဆုံးရှုံးမှုအာမခံကြေး (ကျောင်းပြီးလျှင်ပြန်အမ်းမည်။) ကျန်းမာရေးနှင့်အသက်အာမခံကြေး\n၁၀၀၀ ၃၆၀၀ ၂၂၀၀ ၄၀၀၀ ၈၀၀ ၂၀၀၀ ၂၃၁၀\n၃၁ ၁၁၃ ၆၉ ၁၂၅ ၂၅ ၆၂ ၇၂\nမှတ်ချက်။\t။ * အမေရိကန် ၁ဒေါ်လာ=၃၂ ဘတ် (အပြောင်းအလဲရှိသည်) ** ရိုးရိုးဘွဲ့ ကျောင်းသားများအတွက်သာ မယ့်ဖွါလွမ် ကျူရှင်စရိတ်များကို ယခင်နှစ်များထက်လျှော့ထားပေးပါသည်။\nခေတ်မှီပြည့်စုံသောစက်ကိရိယာ၊ ဆေးဝါးနှင့်ကုသမှုပိုင်းဆိုင်ရာ အပြည့်အစုံ ရှိပါသည်။ အရေးပေါ်ဆေးကုသခန်း ၊ရောဂါရှာဖွေခြင်း ၊ဆေးကုသခြင်း ၊ ကျန်းမာရေးဝန်ဆောင်မှုများအားလုံးပြည့်စုံခြင်း ၊အ ပြင်တရုတ်တိုင်းရင်းဆေးဝါးနှင့် ဆေးခန်းများပါရှိပါသည်။\nနိုင်ငံတကာကျောင်းသားများအားလုံးအတွက် ပထနှစ်စာသင်ချိန်ကာလအတွင်း နေထိုင်နိုင်ရန် ကျောင်းဝင်းအတွင်း တွင်အဆောင်များရှိသည်။ လေးယောက်လျှင်တစ်ခန်းနေထိုင်ရပါမည်။\nကျောင်းအတွင်းရှိနေရာများအားလုံးသို့ အလွယ်တကူ သွားနိုင်ရန်ပို့ဆောင်ပေးသော အခမဲ့လျှပ်စစ်ကားများထားရှိပေးထား ပါသည်။မြို့ ထဲ သို့မဟုတ်အခြားနေရာများသို့ သွားလာရန် တက်ခ်စီများ မီနီဘတ်စ်များကို လွယ်ကူစွာဆက်သွယ်ခေါ်ယူနိုင်ပါသည်။\n•\tမိုးလုံလေလုံအားကစားခန်းမ •\tGyn အားကစားခန်းမ •\tဘတ်စကက်ဘောကွင်း •\tကြက်တောင်ကွင်း •\tအားကစားလုပ်ရန်လမ်းများနှင့်ကွင်းပြင်ကျယ် •\tတင်းနစ်ကွင်း •\tအိုလံပစ်ရေကူးကန် •\tကျန်းမာရေးလေ့ကျင့်ရန်ပန်းခြံ •\tအပြေးလေ့ကျင့်ရန်လမ်းကြောင်းများ •\tစက်ဘီးစီးလမ်းများ\nသင်ထောက်ကူဌာနများ • • • • •\nကျောင်းသားရေးရာစီမံဌာန သတင်းနှင့် နည်းပညာ စီမံဌာန မယ့်ဖွါလွမ်စာကြည့်တိုက် သိပ္ပံနှင့် နည်းပညာပိုင်းဆိုင်ရာကိရိယာထုတ်လုပ်မှုဌာန ကိုယ်တိုင်ဘာသာစကားသင်ယူခြင်းဌာန\nRESOURCE CENTRES • သဘာဝအရင်းအမြစ်နှင့်ပတ်ဝန်းကျင်ဆိုင်ရာစီမံခန့်ခွဲရေးသင် တန်းကျောင်း • သီရိဒုံတရုတ်စာပေနှင့်ယဉ်ကျေးမှုဌာန • မယ့်ဖွါလွမ် တက္ကသိုလ် ကွန်ဖြူးရှပ်ကျောင်း • မဲခေါင်ချိင့်ဝှမ်းဒေသ လူနေမှုဘ၀ပြတိုက် • မယ့်ဖွါလွမ်တက္ကသိုလ် ဥဖောက်စက်ကိရိယာလုပ်ငန်း • လက်ဖက်လုပ်ငန်းကျောင်း • ပြင်သစ်နှင့် မယ်ခေါင်နယ်စပ်ပညာရေးပူးပေါင်းမှုဌာန • နယ်စပ်စီးပွါးရေးနှင့် ထောက်ပံ့သယ်ယူပို့ဆောင်ရေး သင်တန်း • ဒေသအခြေစိုက် -လူမှုကွန်ယက်ဆန်းသစ်တီထွင်မှုသုတေသ နဌာန\nGMS သိသ့ွုားရာလမ်း အာဆီယနံငို င်တံ၏့ို အလယ်ဗဟိတုငွရ်ှေိ သာ ပန်းဥယျာဉ်များထဲကတက္ကသလို မ်ယ်ဖါလွ့ မွ်\nFact Sheet Myanmar 2016


သေးငယ်ကျစ်လျစ်သော ဝန်ကြီးအဖွဲ့ (Small Cabinet) မူက မြန်မာမှာ ဘာကြောင့် မလုပ်မဖြစ်သလဲ – Institute for Strategy and Policy – Myanmar\nအာဏာရပါတီဖြစ်တဲ့ အမျိုးသားဒီမိုကရေစီအဖွဲ့ချုပ် (NLD) ရဲ့ “သေးငယ်ကျစ်လစ်သော ဝန်ကြီးအဖွဲ့ ” (Small Cabinet) မူဟာ မြန်မာနိုင်ငံ အတွက် အလုပ်ဖြစ်ခဲ့ဟန် မတူပါဘူး။ သုံးနှစ်အတွင်းမှာပဲ မူလဖွဲ့စည်းစဉ်ကနဲ့ မတူတော့ဘဲ ပုံစံတွေ ပြောင်း၊ ဝန်ကြီးဌာနတွေ ထပ်တိုး၊ ဒုတိယ ဝန်ကြီးတွေကိုလည်း ခန့်အပ်လာရပါတယ်။\nမြန်မာနိုင်ငံရဲ့ အစိုးရအဖွဲ့ ဖွဲ့စည်းပုံတွေကို လေ့လာမယ်ဆိုရင် Small cabinet ဆိုတာက ဦးနေဝင်းလက်ထက် ၁၉၆၂ ခုနှစ်ထဲက စခဲ့တာပါ။ ဖဆပလအပါအဝင် ကျန်တဲ့ အစိုးရတွေက ကနဦးမှာ ဝန်ကြီးဌာနအနည်းငယ်၊ ဝန်ကြီးအနည်းငယ်ဖြင့် ဖွဲ့စည်းခဲ့ကြပါတယ်။ ဒါပေမဲ့ နောက်ပိုင်းမှာ ဝန်ကြီးဌာနတွေ အများအပြား တိုးချဲ့ခဲ့သလို၊ ဦးဆောင်မယ့် ဝန်ကြီးတွေကိုလည်း ထပ်တိုး ခန့်အပ်လေ့ရှိပါတယ်။ NLD အစိုးရကတော့ အစောပိုင်းမှာ Small Cabinet မူကို ကျင့်သုံးခဲ့ပြီး အစိုးရသက်တမ်း နှစ်နှစ်ခွဲကျော် ကြာမြင့်လာချိန်မှာ ဝန်ကြီးဌာနတွေ ထပ်တိုး ဖွဲ့စည်း လာတာ ဖြစ်ပါတယ်။\nပုံ ၁- မြန်မာနိုင်ငံတွင် ၁၉၄၈ နောက်ပိုင်း တာဝန်ယူခဲ့တဲ့ အစိုးရများ၏ ဝန်ကြီးဌာန ဖွဲ့စည်းပုံ\nနိုင်ငံတကာမှာ ဖွံ့ဖြိုးပြီး နိုင်ငံတွေ ဖြစ်တဲ့ OECD နိုင်ငံတွေနဲ့ ဥရောပနိုင်ငံ အများစုမှာ မူဝါဒချမှတ်တဲ့အခါ ဝန်ကြီးအဖွဲ့အတွင်း သဘောထားကွဲမှု မရှိဘဲ အစိုးရအဖွဲ့အတွင်း တသံတည်း ထွက်စေဖို့နဲ့ ပူးပေါင်း ဆောင်ရွက်မှုတွေ ပို အားကောင်းဖို့အတွက် ဝန်ကြီးဌာနနည်းနည်း၊ ဝန်ကြီး ဦးရေ နည်းနည်းနဲ့ ဖွဲ့စည်းတဲ့ Small Cabinet မူကို ကျင့်သုံးတာ တွေ့ရပါတယ်။ ၁ ဝန်ကြီးတွေမှာလည်း ဆုံးဖြတ်ပိုင်ခွင့် အတော်အသင့် ရှိကြပါတယ်။ ကိစ္စအများစုဟာ သမ္မတ၊ ဝန်ကြီးချုပ် အဆင့်အထိ မရောက်တော့ဘဲ ဝန်ကြီးတွေကပဲ ဖြေရှင်းပြီး ဆုံးဖြတ်ချက် ချပေးလေ့ ရှိပါတယ်။ ဒါကြောင့် အဲဒီ နိုင်ငံက အစိုးရ ခေါင်းဆောင်ကြီးတွေဟာ အစိုးရအဖွဲ့ရဲ့ နိစ္စဓူ၀ ကိစ္စတွေမှာ ဝင်ပါနေစရာ မလိုတော့ပဲ ကြီးမားပြီး အရေးကြီးတဲ့ ကိစ္စတွေအပေါ်မှာသာ အချိန်ပေး စဉ်းစားဖို့ ဖြစ်လာပါတယ်။ ဒါကြောင့် အစိုးရအတွက်လည်း (ဝန်ကြီး တဦးချင်းစီအတွက်သာမက ဝန်ကြီးဌာန အသုံးစရိတ်များတွင်ပါ) ဘဏ္ဍာငွေ အလေ့အလွင့် လျော့နည်းစေခဲ့သလို မူဝါဒတွေ ချမှတ်လုပ်ဆောင်ရာမှာလည်း လူနည်းနည်းနဲ့ ထိရောက်တဲ့ လုပ်ဆောင်မှုတွေ အကောင်အထည် ပေါ်ခဲ့ပါတယ်။\nဒီလို အသုံးဝင်လှတဲ့ Small Cabinet မူက မြန်မာနိုင်ငံမှာ ဘာကြောင့် အလုပ်မဖြစ်သလဲဆိုတာ စူးစမ်းသင့်တဲ့ ကိစ္စ ဖြစ်လာပါတယ်။ အရေးကြီးဆုံး အချက်နှစ်ခုကြောင့် မြန်မာနိုင်ငံမှာ Small Cabinet မူ အလုပ်မဖြစ်နိုင်ခြင်း ဖြစ်ကြောင်း အခု ဆောင်းပါးမှာ ဖော်ပြပါမယ်။\n၁။ တပြည်ထောင်စနစ် သမိုင်းနောက်ခံ\nSmall cabinet မူ အလုပ်မဖြစ်ခဲ့တဲ့အကြောင်းထဲမှာ အရေးကြီးဆုံး အချက်တခုက တပြည်ထောင်စနစ်အပေါ် မူတည်ထားခဲ့တဲ့ အစိုးရယန္တရား ကြောင့်လို့ သုံးသပ်နိုင်ပါတယ်။ မြန်မာနိုင်ငံဟာ လွတ်လပ်ရေး ရပြီး ကတည်းက တပြည်ထောင်စနစ် ပုံစံမျိုးသွားခဲ့တာပါ။ အစိုးရ လည်ပတ်ပုံက ဗဟိုဝန်ကြီးဌာနတွေကို အားပြုထားပါတယ်။ ဗဟိုက အကုန် လုပ်ဆောင်တဲ့အတွက် ဗဟိုရဲ့ ဝန်ကြီးဌာနတွေ အလုပ်များပါတယ်။ ၂၀၀၈ ခုနှစ် ဖွဲ့စည်းပုံ အခြေခံ ဥပဒေအရ ပြည်နယ်နှင့် တိုင်းဒေသကြီး အစိုးရတွေ ပေါ်ပေါက်လာတယ် ဆိုပေမဲ့ ဒီလို ပေါ်ပေါက်ခြင်းဟာ သက်တမ်းအားဖြင့် ခုနစ်နှစ်ကျော်ပဲ ရှိပါသေးတယ်။ ပြည်နယ်နှင့် တိုင်းဒေသကြီး အစိုးရတွေကို လုပ်ပိုင်ခွင့်ပေး၊ တာဝန်ယူခိုင်းပြီး ဗဟိုချုပ်ကိုင်မှုကို နိုင်ငံရေးနှင့် စီးပွားအရတင်မက စီမံခန့်ခွဲမှု အရပါ လျော့ချဖို့ ကြိုးစားနေကြရဆဲ ကာလ ဖြစ်ပါတယ်။ ဘတ်ဂျက် ခွဲဝေမှုကို ကြည့်မယ်ဆိုရင်လည်း ပြည်ထောင်စု အစိုးရအတွက် လျာထားချက်က ၈၉ ရာခိုင်နှုန်းရှိပြီး ပြည်နယ်နှင့် တိုင်းဒေသကြီး အစိုးရတွေကတော့ ၁၁ ရာခိုင်နှုန်း နီးပါးပဲ ရပါသေးတယ်။ ဒီတော့ ဗဟိုချုပ်ကိုင်မှုကို ဖြေလျော့ပေမယ့် လုပ်ငန်းတော်တော်များများဟာ ပြည်ထောင်စုအစိုးရအဖွဲ့ရဲ့ ဝန်ကြီးဌာနတွေ လက်ထဲမှာပဲ ရှိပါသေးတယ်။\nNLD အစိုးရ စတင်ဖွဲ့စည်းချိန်မှာ ဝန်ကြီးအဖွဲ့ ဖွဲ့ဖို့အတွက် စဉ်းစားချက်က အစိုးရအသုံးစရိတ် လျော့ချလိုခြင်းအပေါ် မူတည်ခဲ့ပုံရပါတယ်။ ဝန်ကြီးဌာနတွေများရင် ဝန်ကြီး၊ ဒုတိယ ဝန်ကြီးတွေအတွက် လခ၊ အဆောင်အယောင်တွေ ပိုပေးရတာကြောင့် ပြည်သူ့ဘဏ္ဍာငွေ ပို သုံးရပါတယ်။ ဒါကြောင့်ပဲ အစိုးရ ဝန်ကြီးအဖွဲ့ကို ဖွဲ့တဲ့အခါ အကျစ်လျစ်ဆုံး ဖွဲ့ခဲ့ပါတယ်။ အရင် USDP အစိုးရလက်ထက် ပြည်ထောင်စု အစိုးရအဖွဲ့မှာ ဝန်ကြီးဌာန ၃၆ ခု၊ ပြည်ထောင်စု ဝန်ကြီး တဦးစီနဲ့ ဒုတိယ ဝန်ကြီး ၅၆ ဦး စုစုပေါင်း ၉၂ ဦး ရှိခဲ့ပါတယ်။ ၂၀၁၆ ခုနှစ် မတ်လ NLD အစိုးရ တာဝန်ယူတဲ့အခါ ပြည်ထောင်စု အစိုးရအဖွဲ့ကို ဝန်ကြီးဌာန ၂၁ ခု၊ ဝန်ကြီး ၁၈ ဦးနဲ့ ဖွဲ့စည်းခဲ့ပါတယ်။\nဒါပေမဲ့ သတိပြုစရာ တခုက အစိုးရသစ်ဟာ တပြည်ထောင်စနစ်ရဲ့ ယန္တရားအဟောင်းကို ဆက်ခံရတဲ့အတွက် လုပ်ထုံးလုပ်နည်းတွေက နဂိုအတိုင်း ရှိနေတာကို ရင်ဆိုင်ခဲ့ရပါတယ်။ ကြိုးနီစနစ်ကလည်း သိပ်ပြီး ပြောင်းလဲမှု မရှိခဲ့ပါဘူး။ ခန့်အပ်လိုက်တဲ့ ပြည်ထောင်စု ဝန်ကြီးတွေအနေနဲ့ ဝန်ထမ်းတွေနဲ့ ဆက်ဆံရေး တည်ဆောက်ဖို့၊ လုပ်ထုံး လုပ်နည်းတွေ လေ့လာဖို့ အချိန်မရခဲ့ပါဘူး။ ဒါ့အပြင် ဝန်ကြီးဌာနတွေ ပေါင်းလိုက်တဲ့အတွက် အရင် ဝန်ကြီးနှစ်ဦး သုံးဦး လုပ်ရမယ့် တာဝန်ကို တဦးတည်းက သိမ်းကျုံး လုပ်ခဲ့ရပါတယ်။ ဒါကြောင့် ဝန်ကြီးဌာနတွေရဲ့ ပြုပြင် ပြောင်းလဲရေး လုပ်ဆောင်ချက်ဟာ ထိရောက်မှု နည်းခဲ့ပါတယ်။ စီးပွားရေး တွက်ချေကိုက်မှုအရ ကြည့်ရင် Small Cabinet မူက ပြည်သူ့ဘဏ္ဍာငွေ ကုန်ကျမှုနည်းတာ မှန်ပေမဲ့ နိုင်ငံရေး သမိုင်းနောက်ခံနဲ့ အလုပ်ဖြစ်နိုင်ခြေဘက်က ကြည့်ရင် opportunity cost လို့ ခေါ်တဲ့ အခွင့်အလမ်း ဆုံးရှုံးမှု ကြီးခဲ့ပါတယ်။ ဥပမာ ဝန်ကြီးတဦးက သာမန် လုပ်ထုံး လုပ်နည်းအတွက် လက်မှတ်ထိုးရင်း အချိန်ကုန်နေရမယ်ဆိုရင် တခြား ပြုပြင်ပြောင်းလဲရေး မဟာဗျူဟာတွေကို တွေးတောကြံဆချိန် နည်းပါးသွားရတာမျိုး ဖြစ်ပါတယ်။ ဒါကြောင့် တပြည်ထောင်စနစ်ရဲ့ ယန္တရားကို သိသိသာသာ ပြောင်းလဲနိုင်ခြင်း မရှိသေးတဲ့ အချိန်မျိုးမှာ ချက်ချင်းဆိုသလို Small Cabinet မူက အလုပ်မဖြစ်ခဲ့တာ ဖြစ်ပါတယ်။\n၂၊ခေါင်းဆောင်ကြီး တဦးဦးအပေါ် မှီခိုမှုကြီးမားခြင်း\nမြန်မာ့နိုင်ငံရေးအရ ခေတ်အဆက်ဆက်မှာ ညအစိုးရယန္တရားဟာ ခေါင်းဆောင်ကြီးများရဲ့ သဘောထားပေါ်သာ မူတည်ပြီး မူဝါဒအပေါ်အခြေခံတာ နည်းခဲ့ပါတယ်။ ၁၉၆၂ ခုနှစ် အာဏာသိမ်း အစိုးရလက်ထက်ကစပြီး အုပ်ချုပ်ခဲ့ကြတဲ့ ဗိုလ်ချုပ်ကြီးနေဝင်းနဲ့ ၁၉၉၂ ခုနှစ် နောက်ပိုင်း ဗိုလ်ချုပ်မှုးကြီး သန်းရွှေ စတဲ့ ခေါင်းဆောင်ကြီးများရဲ့ အဆုံးအဖြတ်များသာ အဓိကဖြစ်တာကြောင့် လူအပေါ် မူတည်ပြီး မူဝါဒကို တည်ဆောက်ခဲ့ကြပါတယ်။ ဗိုလ်ချုပ်ကြီးနေဝင်းလက်ထက်က ဝန်ကြီးအဖွဲ့ ကို တော်လှန်ရေးကောင်စီမှာ ပါဝင်တဲ့ ဝန်ကြီး၈ ဦးနဲ့ ဝန်ကြီးဌာန ၁၈ ခုကို အုပ်ချုပ်ဖို့ ဝန်ကြီးအဖွဲ့ကို ဖွဲ့စည်းခဲ့ပါတယ်။ ဗိုလ်ချုပ်ကြီးနေဝင်း ကိုယ်တိုင် အရေးကြီးလွန်းလှတဲ့ နေရာ လေးနေရာကို ကိုင်ပြီး ဝန်ကြီးတဦးကို ဝန်ကြီးဌာန ၂ ခု၊ ၃ခု ထက်ပိုပြီး တာဝန်ယူစေခဲ့ပါတယ်။ ဒါ့ကြောင့်လည်း ဗိုလ်ချုပ်ကြီးနေဝင်း ဦးဆောင်တဲ့ Small Cabinet ဟာ ဗဟိုချုပ်ကိုင်မှုကြီးတဲ့ အစိုးရယန္တရား ဖြစ်ခဲ့ရတယ်။ ကိစ္စတော်တော်များများဟာ ခေါင်းဆောင်ကြီး ဆုံးဖြတ်မှ ပြီးပြတ်ပါတယ်။ အဲဒီတုန်းက အုပ်ချုပ်မှုယန္တရားဟာ အာဏာစက်နဲ့ အုပ်ချုပ်တာဖြစ်ပါတယ်။ အစိုးရအမှုထမ်း၊ တပ်မတော်နဲ့ ပါတီဝင် တော်တော်များများဟာ ဗိုလ်ချုပ်ကြီးနေဝင်းကို ကျော်ပြီးလုပ်ရဲသူလဲမရှိပါဘူး။ လုပ်ခဲ့ရင်လည်း လားရာမကောင်းနိုင်ပါဘူး။\nဒီဘက်ခေတ် အသွင်ကူးပြောင်းရေးကာလမှာ NLD အစိုးရဟာ ပြည်သူက ရွေးကောက်တဲ့ ဒီမိုကရေစီ နိုင်ငံရေး သြဇာနဲ့ အုပ်ချုပ်တာဖြစ်တယ်လို့ သုံးသပ်နိုင်ပါတယ်။ ဒီမိုကရေစီလိုလားသူတွေက ကိုယ့် မဲဆန္ဒနယ်မှာရှိတဲ့ NLD ပါတီ လွှတ်တော် ကိုယ်စားလှယ်လောင်းကို မဲပေးခဲ့တာက ပါတီ ခေါင်းဆောင်ကြီး ဒေါ်အောင်ဆန်းစုကြည်ကို ယုံကြည်တာကြောင့် ပိုများပါတယ်။ ဒါ့ကြောင့် နိုင်ငံတော်၏ အတိုင်ပင်ခံပုဂ္ဂိုလ်ရဲ့ နိုင်ငံရေး သြဇာသက်ရောက်မှုဟာ လွှတ်တော်ရော၊ အစိုးရယန္တရားပေါ်မှာပါ အလွန်ကြီးမားပါတယ်။ စနစ်ဟောင်းကို ပြုပြင်ပြောင်းလဲရေးလုပ်ဖို့ တွန်းရာမှာ အရေးကြီးတဲ့ နေရာတော်တော်များများမှာ အတိုင်ပင်ခံပါမှရပါတယ်။ အစိုးရ-လွှတ်တော် ညှိနိုှုင်းရတာမျိုး၊ ဝန်ကြီးအချင်းချင်း ညှိနှိုင်းမှု လုပ်ရမယ့် အခါမျိုးမှာလည်း အတိုင်ပင်ခံပုဂ္ဂိုလ်ရဲ့ ထောက်ခံမှုရရှိမှ ပိုမိုလွယ်ကူစေပါတယ်။ ဒီ့အတွက် ခေါင်းဆောင်ကြီးက နေရာတကာ ပါမှ ရတဲ့ အနေအထားကို ပြန်ရောက်သွားပါတယ်။ ဒါ့ကြောင့် ခေတ်သစ် Small Cabinet မူဟာ ရည်ရွယ်ချက်ကောင်းပေမယ့် ခေါင်းဆောင်ကြီးများအပေါ် မှီခိုမှုကြီးလွန်းတဲ့ မြန်မာနိုင်ငံရဲ့ လက်ရှိအခြေအနေအရ ဝန်ကြီးအဖွဲ့မှာ လူနည်းနည်းနဲ့၊ အလုပ်တွင်ဖို့ အလုပ်ဖြစ်ဖို့ ခက်ခဲနေဆဲဖြစ်ပါတယ်။\n၁၉၆၂ ခုနှစ်က ရှိခဲ့တဲ့ ဝန်ကြီးဌာနများဟာ ဒီနေ့ခေတ် အစိုးရ စနစ်၊ နည်းပညာ လိုအပ်ချက်ချက်တွေနဲ့ ကိုက်ညီမှုမရှိနိုင်တော့ပါဘူး။ အရင်က ဆိုရှယ်လစ်စနစ်ကို အခြေခံခဲ့ပြီး အစိုးရရဲ့ ထုတ်ကုန်နဲ့ ဖြန့်ဖြူးမှုကိုသာ ဦးစားပေးခဲ့ပေမယ့် ဒီနေ့ခေတ်မှာ နိုင်ငံတကာနဲ့ ကုန်သွယ်ရေး၊ နည်းပညာဖွံံဖြိုးတိုးတက်ရေးကို ဦးစားပေးဖို့ လိုအပ်လာပါပြီ။ (ပုံ ၂ – ၁၉၆၂ နှင့် ၂၀၁၈ ခုနှစ်ဝန်ကြီးဌာနများ နှိုင်းယှဉ်ချက်)။\nပုံ ၂ – ၁၉၆၂ နှင့် ၂၀၁၈ ခုနှစ်ဝန်ကြီးဌာနများ နှိုင်းယှဉ်ချက်\n၁၉၆၂ခုနှစ် တော်လှန်ရေးကောင်စီလက်ထက် ဝန်ကြီးဌာနများ ၂ ၂၀၁၈ခုနှစ် အမျိုးသားဒီမိုကရေစီ အစိုးရလက်ထက် ဝန်ကြီးဌာနများ\nဘဏ္ဍာရေးနှင့် အခွန်တော် ဝန်ကြီးဌာန\nကုန်သွယ်မှုနှင့် ကူးသန်းရောင်းဝယ်ရေး ဝန်ကြီးဌာန\nစက်မှု လက်မှု ဝန်ကြီးဌာန\nသမဝါယမနှင့် ကုန်စည်ဖြန့်ဖြူးရေး ဝန်ကြီးဌာန\nလူမှုဝန်ထမ်း၊ ကယ်ဆယ်ရေးနှင့်ပြန်လည်နေရာချထားရေး ဝန်ကြီးဌာန\nရင်းနှီးမြှုပ်နှံမှုနှင့် နိုင်ငံခြား စီးပွား ဆက်သွယ်ရေး ဝန်ကြီးဌာန\nဒါ့ကြောင့် ပညာရပ်ပိုင်းဆိုင်ရာ သုတေသီများ ပြောကြသလို သေးငယ်တဲ့ ဝန်ကြီးအဖွဲ့မှ ပိုကောင်းတယ် (small is better) ဆိုတာ အမြဲ မဟုတ်သလို အစိုးရ ဆိုတာ အမြဲ ကြီးထွားနေတာပဲ (government continues to grow) ဆိုတဲ့ အယူအဆဟာလဲ အလုံးစုံ မမှန်နိုင်ပါဘူး။ ၃\nအစိုးရအဖွဲ့ တိုးချဲ့ ဖွဲ့စည်းတာဟာ မြန်မာနိုင်ငံရဲ့ လက်ရှိ အခြေအနေအတွက် ကိုက်ညီပါတယ်။ ဒါပေမဲ့ အစိုးရ ယန္တရား ပိုမို ထိရောက်မြန်ဆန်အောင် ဆောင်ရွက်ရာမှာ ရှိရင်းစွဲ ဌာနတွေကို ဘယ်လို ထိထိရောက်ရောက် အသုံးပြုမလဲ၊ ဘယ်ဌာနတွေ ထပ်တိုးမလဲဆိုတာကို စနစ်တကျ စီမံဖို့လိုပါတယ်။ စီးပွားရေး တိုးတက်အောင် စီးပွားရေးရာ ဝန်ကြီးဌာနများကို ခေါင်းစဉ်အမျိုးမျိုးနဲ့ ဖွဲ့စည်းနေတာကလည်း အစိုးရယန္တယား ပိုမို လည်ပတ်နိုင်ရေး အတွက် အဖြေမဟုတ်ပါဘူး။ လူပိုများလာလို့ စီးပွားရေးမူဝါဒမှာ ဝန်ကြီးအဖွဲ့အတွင်း တသံထဲထွက်ဖို့ ပိုခက်ခဲလာနိုင်ပါတယ်။ ဒါ့ကြောင့် ပိုမိုမြန်ဆန်ထိရောက်တဲ့ အစိုးရယန္တရားဖြစ်စေဖို့ အောက်ပါ အချက်နှစ်ချက်ဖြင့် အကြံပြုလိုပါတယ်။\n၁။ ညှိနိုှုင်းရေးဝန်ကြီးများ ခန့်ထားရေး နှင့် အစိုးရ ကော်မတီများ လည်ပတ်ရေး\nဆုံးဖြတ်ချက်တွေချမှတ်ရာမှာ သက်ဆိုင်ရာ နယ်ပယ်အလိုက် ဝန်ကြီးဌာနတွေကို အချင်းချင်း ပေါင်းစပ်ပေးဖို့ Coordination Minister လို့ခေါ်တဲ့ ညှိနိုှုင်းရေးဝန်ကြီးတွေ ရှိသင့်ပါတယ်။ ဥပမာ စီးပွားရေးအတွက်ဆို စီမံကိန်းနှင့် ဘဏ္ဍာရေး၊ ကုန်သွယ်ရေး၊ အခု အသစ်ဖွဲ့လိုက်တဲ့ ရင်းနှီးမြှုပ်နှံမှုနဲ့ နိုင်ငံခြားစီးပွားဆက်သွယ်ရေးဝန်ကြီးဌာနစတဲ့ ဝန်ကြီးဌာနတွေကို ပေါင်းစပ်ပြီးတော့ ချိတ်ဆက်ပေးမယ့် ဝန်ကြီးတဦး ရှိသင့်ပါတယ်။ ထို့အတူ ပညာရေး၊ ကျန်းမာရေးကဲ့သို့ စတဲ့ ဌာနများကို ချိတ်ဆက်ပေးမယ့် ဝန်ကြီးမျိုးလဲ လိုအပ်ပါတယ်။ လက်ရှိစနစ်အရဆိုရင် အစိုးရအဖွဲ့ ကော်မတီ ၅ ခုရှိပါတယ်။ ဆုံးဖြတ်ချက်တွေကို ခေါင်းဆောင်ကြီးများ (သမ္မတ၊ အတိုင်ပင်ခံ) ထံမရောက်မှီ ကြိုတင် ဆုံးဖြတ်တန်သလောက် ဆုံးဖြတ်ချက်ချပေးနိုင်ဖို့ ၊ ဗဟိုချုုပ်ကိုင်မှု လျော့ချဖို့ ဒီကော်မတီတွေ အခုထပ်ပိုပြီး ပုံမှန်လည်ပတ်ဖို့ လိုအပ်ပါတယ်။\nတချိန်ထဲမှာပဲ မြန်မာ့ ြငိမ်းချမ်းရေးဖြစ်စဉ်နဲ့ ဆက်စပ်ပြီး ဝန်ကြီးအဖွဲ့ရဲ့ ဖွဲ့စည်းပုံကို ဆက်စပ် စဉ်းစားနိုင်ပါတယ်။ အနာဂတ်မှာ ဖယ်ဒရယ်စနစ်အခြေခံတဲ့ ဖွဲ့စည်းပုံအခြေခံဥပဒေကို ရေးဆွဲဖို့ ကြိုးစားနေကြသလို၊ ရှိရင်းဖြစ်နေဆဲ ၂၀၀၈ ခုနှစ် အခြေခံဥပဒေမှာ ပါဝင်တဲ့ ဖယ်ဒရယ်လက္ခဏာများကို မြှင့်တင်ကျင့်သုံးနိုင်ဖို့လည်း လိုပါတယ်။ ဖယ်ဒရယ်စနစ်ကို အခြေခံတဲ့ ဖွဲ့စည်းပုံအခြေခံဥပဒေသစ်တခု မပေါ်ခင် ကြားကာလမှာ ၂၀၀၈ အခြေခံဥပဒေ ပြဌာန်းချက်တွေနဲ့အညီ ပြည်နယ်၊ တိုင်း အစိုးရများကို လုပ်ပိုင်ခွင့်နှင့်တာဝန်များ ပိုမို ခွဲဝေပေးထားနိုင်ပါတယ်။\nဒီလိုဆိုရင် ပြည်နယ်နှင့် တိုင်း အစိုးရများကို ဖယ်ဒရယ်စနစ်လည်ပတ်ပုံ အတွက် လေ့ကျင့်ပေးရာရောက်သလို ပြည်ထောင်စု အစိုးရအဖွဲ့ ဝန်ကြီးဌာနများရဲ့ ဝန်လည်း လျော့ကျသွားနိုင်ပါတယ်။ တချိန်ထဲမှာပဲ ပြည်ထောင်စု အစိုးရအဖွဲ့ ဝန်ကြီးအဖွဲ့မှာ လုပ်ငန်း ပိုမိုတွင်ကျယ် လာနိုင်ပါတယ်။\n၂။ လူပုဂ္ဂိုလ်ဦးစားပေးမှုမှသည် မူဝါဒကိုဦးတည်သော အစိုးရယန္တရားသို့\nလူနည်းနည်းနဲ့ စွမ်းဆောင်ရည် ပြည့်ဝတဲ့ အစိုးရ ဖြစ်ဖို့ ဆိုရင် သက်ဆိုင်ရာ ဌာနများမှ ဝန်ထမ်းများဟာ ကိုယ် ဘယ်လမ်းကြောင်းကို သွားနေတာလဲ၊ အောင်မြင်ဖို့ ဘာတွေလိုမလဲ၊ ချမှတ်ထားတဲ့ ပန်းတိုင်ရောက်ဖို့ ဘာဆက်လုပ်ရမလဲ ဆိုတာ သိဖို့ ခိုင်မာတဲ့ မူဝါဒများ လိုပါတယ်။ သက်ဆိုင်ရာ နယ်ပယ်မှာ လိုက်နာကျင့်သုံးရမယ့် မူဝါဒတွေရှိမယ်၊ ကိုးကားရမယ့် မဟာဗျူဟာ၊ နည်းဗျူဟာတွေ အတိုင်း ကျင့်သုံးနိုင်ရင် ခေါင်းဆောင်ကြီးများကိုယ်တိုင် နိစ္စဓူဝကိစ္စများကို ပါဝင်နေစရာ မလိုတော့ပါဘူး။ တဆက်တည်းမှာပဲ ပြည်ထောင်စု ဝန်ကြီး တဦးချင်းစီဟာ ပိုမို မဟာဗျုဟာကျတဲ့ ကိစ္စတွေကို စဉ်းစားဖို့ အချိန်ရလာပါမယ်။ ပြည်ထောင်စု အစိုးရ ဝန်ကြီး အဖွဲ့ဟာ လူနည်းသော်လည်း လုပ်ငန်းပိုင်းဆိုင်ရာ ကိစ္စတွေကို ဆုံးဖြတ်ချက်ချဖို့ ထိပ်သီးခေါင်းဆောင်ကြီးများထိ တင်ပြစရာ မလိုပဲ ဝန်ကြီးအဖွဲ့အတွင်း ချမှတ်ထားတဲ့ မဟာဗျူဟာ၊ နည်းဗျူဟာ၊ မူဝါဒများအရ ရှေ့ဆက် လုပ်သွားနိုင်တာကြောင့် အလုပ်တွင်နိုင်ပါတယ်။\n၂ ဟံသာဝတီ သတင်းစာ၊ ၃ မတ် ၁၉၆၂။\n၃ Lewis, J. P. (2015). A Consideration of Cabinet Size. Canadian parliamentary review, 15.\nယခု ဆောင်းပါးကို ဒီဇင်ဘာ ၁ ရက်ထုတ် The Voice Weekly သတင်းဂျာနယ်တွင် ဖော်ပြခဲ့ပြီး ဖြစ်ပါသည်။


Gmail မှာ အစွမ်းထက်နည်းလမ်း\nGmail သုံးစွဲနေကြတဲ့ လူတိုင်းအတွက် ရည်ရွယ်ပြီး ကိုယ့်ရဲ့ Gmail ကို ပိုမို အစွမ်းထက်စေဖို့နည်းလမ်းတွေ ရေးခဲ့ ဘူးပါတယ်။ အခုတစ်ခေါက်မှာတော့ အရင်နည်းလမ်းအဟောင်းတွေထဲက အကောင်းဆုံး လျှို့ဝှက်ချက်တွေကိုရော၊ အသစ်ထက်မံထွက်ပေါ်လာနေတဲ့ လျှို့ဝှက်ချက်လမ်းညွှန်မှုတွေကိုရော၊ စွမ်းရည်အပြည့်စုံဆုံးနဲ့ user ကိုစိတ်ကြိုက်ဖြစ်အောင် အကုညီနိုင်ဆုံး အကြံပြုချက်တွေကိုပါ ပေါင်းစုံပြီး tips,tricks extensions, desktop program တွေနဲ့ Mac user တွေအတွက်ပါ သုံးနိုင်တဲ့နည်းလမ်းအချို့ကို ဖော်ပြ ပေးလိုက်ပါတယ်။\nGmail ကိုသုံးစွဲတဲ့နေရာမှာ အကောင်းဆုံးကတော့ Firefox browser ပဲဖြစ်ပါတယ်။ ‘Opera’ ဟာ Gmail ကိုမြန်မြန်ဆန်ဆန် ဖွင့်လှစ်ပေးနိုင်ပေမယ့် ပိုမိုထူးကဲတဲ့ ထပ်ဆောင်းအရည်အချင်းလေးတွေဖြစ်တဲ့ (add-on) တွေကိုတော့ ပေါင်းထည့် သုံးစွဲလို့မရပါဘူး။ IE 6.0 IE 7.0 ဟာလည်း Gmail ကို standard view ဖွင့်ပေးနိုင်တယ် ဆိုပင်မဲ့ လိုအပ်ချက်တွေအများအပြား ရှိနေဆဲ ဖြစ်ပါတယ်။ ဒါကြောင့် Gmail ကိုသုံးစွဲမယ်၊ email ပို့မယ်၊ Chat ပြောမယ် ဆိုတဲ့ user တွေဟာ Gmail နဲ့ပက်သက်တဲ့ တခြား program လေးတွေကို အထိုက်အလျှောက်သိနေသင့်ပါတယ်။ Gmail ကို ပိုမို တင့်တယ်ပြီး လွယ်ကူချောမွေ့စေအောင် ဆက်သွယ်ပေးနေတဲ့ လိုက်ဖက်ညီအတွဲ ပရိုဂရမ်တွေ တခ်ျို့တလေရှိနေပါတယ်။ Fire-fox browser ကတော့သိပြီး ဖြစ်ကြပါလိမ့်မယ် ။ Grease Monkey (Script Manager) ဟာ add-ons တွေကို လက်ခံနိုင် ၊ ဖြုတ်ပစ်နိုင်တဲ့ ၊ add-oncontrol panel လေးတစ်ခုဖြစ်ပါတယ်။ Scripts တွေကို သူ့ရဲ့ ကိုယ်ပိုင် inbox ကလေး တစ်ခုထဲမှာ သိမ်းဆည်း ပေးထားပြီး မလိုချင်ရင်အလွယ်တကူ ဖြုတ်ပစ်နိုင်အောင် ဖန်တီးပေးထားတဲ့ ‘option’ tool တစ်ခုပါဝင်ပါတယ်။\nUserscript (java script search engine) ကတော့ online ပေါ်မှာရှိနေတဲ့ Gmail,hotmail, browser စတဲ့ ပရိုဂရမ်မျိုးစုံအတွက် စုဆောင်းပေးထားတဲ့ scripting search engine တစ်ခုလို့ဆိုနိုင်ပါတယ်။ Userscript ဟာ sign-up လုပ်ပြီး account ရရှိပြီဆိုမှ သူ့ရဲ့ web site မှာရှိရှိသမျှ scripts လေးတွေကို install လုပ်နိုင်မှာပါ။ အဲဒီလို register လုပ်တဲ့အခါမှာ အလွန်လွယ်ကူပြီး၊ ယုံကြည်စိတ်ချရပြီး အကျိုးအမြတ်မယူတဲ့ အဖွဲ့အစည်းလည်းဖြစ်တဲ့အတွက် ကိုယ့်ရဲ့ Gmail account ကို သုံးစွဲနိုင်ပါတယ်။ကိုယ်ကိုတိုင်လဲ ကိုယ်ဖန်တီးထားတဲ့ script လေးတွေကို အများပြည်သူကို share လုပ်ပေးနိုင်ပါတယ်။ တစ်ခုတော့သတိထားရဖို့ရှိတာက userscript မှာ share ပေးထားတဲ့ script လေးတွေဟာ programmer ငယ်လေးတွေကစလို့ ဝါရင့် programmer ကြီးတွေရဲ့ လက်ရာတွေအထိ ပါဝင်နေတက်ပါတယ်။ ဒါကြောင့် တချို့ script တွေဟာ အမှားအယွင်းတွေရှိနိုင်ပြီး ယုံကြည်စိတ်ချရမှု ရှိချင်မှရှိပါလိမ့်မယ်။ Script တိုင်းမှာတွေ့ရတတ်တဲ့ ‘comments’ တွေကို အရင်ဆုံး ဖတ်ရှုရပါမယ်။ stylelish (add.on open source) ကတော့ လူငယ် ကွန်ပျူတာပရိုဂရမ်မာတွေအတွက် ပိုပြီးသင့်တော်ပါတယ်။ သူလည်း extension manager တစ်ခုဖြစ်တဲ့အပြင် ပိုပြီး ထူးခြားတာက ပရိုဂရမ်မင်းအကြောင်း နကန်းတစ်လုံးတောင် နားမလည်တဲ့ လူတွေကိုယ်တိုင် Add-on အသေးစားလေးတွေ ရေးသားနိုင်အောင် ဖန်တီး ပေးထားပါတယ်။\nအဲဒီ အဓိကဇာတ်ကောင်လေးမျိုးကို အရင် ရယူထားရပါလိမ့်မယ်။ home user သမားတွေအတွက်ပဲဖြစ်စေ ၊ cybercafe user တွေအတွက်ပဲဖြစ်စေ အဲဒီ လေးမျိုး စလုံးဟာ အလွယ်တကူ install လုပ်နိုင်ပါတယ်။\nbrowers bar ‘http://www.grease-monkey.net’ လို့ရိုက်ပါ။\ngrease monkey ရဲ့ မိခင် home page ကျလာပါလိမ့်မယ်။ ညာဘက်အလယ်ထောင့်မှာ download greast monkey’ ကို click နှိပ်ပါ။\nfirefox ရဲ့ add-ons page အတွင်းကို ပြန်ရောက်သွားပြီး page တစ်ခုပေါ်လာပါလိမ့်မယ်။ Install လုပ်မလားလို့လည်း မေးပါလိမ့်မယ်။\n‘install’ button လေးကို click နှိပ်ပါ။\nInstall လုပ်ချိန် တစ်မိနစ်သာ ကြာမြင့်ပါလိမ့်မယ်။\nပြီးရင် browers ကို restart ပြန်လုပ်ဖို့ command ပေးပါလိမ့်မယ်။ (ဒါမှမဟုတ်ရင်လည်း close button နဲ့ browser ကို ခဏပိတ်လိုက်ပါ။)\nခဏပိတ်လိုက်ပြီးတာနဲ့ browser ကိုပြန်ဖွင့်ပါ။ ‘statusbar’ ရဲ့ ညာဘက်ထောင့်မှာ ‘grease monkey’ icon သေးသေးကလေးတွေ့ရပါလိမ့်မယ်။ အဲဒီ မျောက်ကလေးပြုံးနေတဲ့အချိန်ဟာ ‘add -ons’ တွေအသက်ဝင်နေပြီး (enabled) ၊ မျောက်ကလေးမဲ့နေခဲ့ရင်တော့ မတော်တဆ ခလုပ်မှားနှိပ်မိလို့ အသက်မဲ့(disabled)နေတာပါ။ အဲဒီလို enabled / disabled လုပ်ဖို့ဟာက သိပ်လွယ်ပါတယ်။ မျောက်ငယ်လေး icon ပေါ်ကို click နှိပ်လိုက်ရုံနဲ့ကို ရပါမယ်။\nGrease Monkey ရဲ့ Manager control ကို menu bar မှာသွားကြည့်နိုင်ပါတယ်။ ‘option menu’ ကို click နှိပ်လိုက်တဲ့အခါမှာ ပေါ်လာတဲ့ box ထဲကနေ Add-ons ကိုရွေးပါ။ ပြီးတော့ ‘Manage scripts’ ကို Click နှိပ်ပါ။\nGrease Monkey ရဲ့’ Mabnager’ box ကိုရောက်ရှိပါပြီ။\nဘယ်ဘက် panel မှာတော့ add -ons တွေရဲ့ ခေါင်းစဉ်၊ အမည်တွေရှိပါတယ်။\n‘Edit’ ကို Click နှိပ်ရင်း system ထဲမှာရှိတဲ့ ‘*.js’ file တွေရှာဖွေပေးမယ့် explore box ကျလာပါမယ်။\nincluded pages ဆိုတာဟာ တကယ်လို့ ကိုယ် install လုပ်လိုက်တဲ့ add-ons အတွက်လုပ်ဆောင်ပေးမယ့်လိပ်စာကို ပြထားတာပါ။\nunistall ကတော့ မလိုတာတွေကို select ပေးပြီး အလွယ်တကူ ဖျက်ထုတ် နိုင်ပါတယ်။\nနောက်တစ်ခါတွေမှာ ‘userscripts’ ကနေဖြစ်စေ၊ တခြားနေရာတွေကဖြစ်စေ၊ script တစ်ခုကို install လုပ်လိုက်တဲ့အခါမှာ (အဲဒီ script တွေဟာ (.js) extentions တွေနဲ့ ဆုံးပါလိမ့်မယ်။) ဒီ ‘Manage control’ ထဲကို ရောက်ရှိပါလိမ့်မယ်။\nStylelish ဟာ ‘add-ons’ တွေနဲ့ ‘extensions’ တွေကို manager သဘောမျိုးလက်ခံပေးနိုင်တဲ့အပြင် ကိုယ် ကိုယ်တိုင် extension အသေးစားလေးတွေ တည်ဆောက် ဖန်တီး နိုင်ပါတယ်။\naddress bar မှာ http://userstyles.org/stylish လို့ရိုက်ပါ။\nGrease monkey လိုမျိုးပါပဲ။ Stylish ရဲ့ home page ပေါ်လာပါလိမ့်မယ်။\nထိပ်ဆုံးစာကြောင်းမှာရှိနေတဲ့ ‘stylish 0.5.2 is abailable for download at addons mozilla.org’ ကိုဆိုတဲ့စာကြောင်းကို cilck နှိပ်ပါ။ Firefox add- ons box ထဲကိုရောက်သွားပါမယ်။ ပြီးရင် install လုပ်လိုက်ပါ။ browser restart ပြန်လုပ်ပါ။\nstatus bar ရဲ့ အောက်ခြေ စာရွက်ဖြူပေါ်မှာ ကလောင်တံလေးနဲ့ icon လေး တွေ့ရပါလိမ့်မယ်။\ninstall လုပ်ပြီးရင် အဲဒီ add-ons စာမျက်နှာကို မပိတ်ဘဲဆက်ကြည့်မယ်ဆိုရင် ‘install now’ button ရဲ့ အောက်ခြေ development comment ဆိုတာ တွေ့ရပါလိမ့်မယ်။ အဲဒီမှာရှိတဲ့ code ဟာ ဒီလို ဖြစ်ပါလိမ့်မယ်။\nstatus bar မှာရှိတဲ့ stylish icon ကို click နှိပ်ရင် manage styles ပေါ်လာပါမယ်။ write ကို click နှိပ်ပါ။ stylish ရဲ့ control ထဲရောက်ပါမယ်။ အခုနက code ကို click လုပ်ပါ။ add style ထဲမှာ color နေရာမှာ’black’ လို့အစားထိုးပြီး save လုပ်ပါ။ descriptions ဆိုတဲ့နေရာမှာ page ရဲ့web address ကိုရိုက်ပါ။ ‘www.google.com’ ပြီးရင်ကိုယ်ပိုင် add-ons တစ်ခု ရရှိပါပြီ။ အခုအခ်ျိန်မှာစမ်းသပ်ကြည့်မယ်ဆိုရင် google ရဲ့ home page မှာ ရှိသမျှ အပြာရောင်တွေဟာ အနက်ရောင်ပြောင်းနေပါလိမ့်မယ်။ ဒါဟာအလွယ်ကူဆုံး နမူနာ တစ်ခုမျှသာ ဖြစ်ပါတယ်။\nadd-ons တွေကို browser မှာနောက်တစ်မျိုး ကြည့်လို့ရတဲ့ နေရာတစ်ခုက options > add-ons ကနေ ကိုယ် install လုပ်ထားခဲ့သမျှ add-ons တွေကို အကုန်လုံး ကြည့်လို့ရပါတယ်။\n‘add-ons’ တွေမှာ ‘.xpi’ ‘.js’ ဆိုပြီး နှစ်မျိုးရှိပါတယ်။ ‘.xpi’ ကတော့ ‘add-ons’ အစစ်ဖြစ်ပြီး browser ပေါ်မှာ run ဖို့အတွက်တည်ဆောက်ထားတဲ့ အဓိကအထောက်အပံ့ တစ်ခုဖြစ်ကာ ‘.js’ နဲ့ အဆုံးသတ်တဲ့ add-ons တွေကတော့ java script နဲ့ရေးထားပြီး browser ပေါ်မှာ လာဖွင့်တဲ့ webside တစ်ခုချင်းစီအတွက် ရည်ရွယ်ပါတယ်။ ရေးသားထားတဲ့ နည်းပရိယာယ်တွေဟာ လွယ်မယောင်နဲ့ ခက်နေတယ်ဆိုရင် (.xpi) ကို browser အတွက် ၊ (.js) ကို website အတွက်ဆိုပြီး အကြမ်းဖျင်း မှတ်သားထားနိုင်ပါတယ်။\nGmail ဟာ open-source အမည်ခံပေမယ့် developer တွေကို programming source code တစ်ဝက်လောက် ဖွင့်ဟပေးထားတဲ့ အတွက် Gmail နဲ့ ပူးတွဲ သုံးစွဲမယ့် browser အတွက်ရော၊ Gmail inbox အတွင်းထဲကိုပါ အကောင်းဆုံး အရည်အချင်းတွေ ရရှိစေနိုင်ဖို့ ၀ိုင်းဝန်း ထောက်ပံ့ကြတဲ့ add-ons တွေက မရေမတွက်နိုင်အောင် ရှိနေပါတယ်။\nလူတစ်ယောက်မှာ Gmail account နှစ်ခု ၊ (ဒါမှမဟုတ်) သုံးခုရှိတယ် ဆိုပါစို့၊ အဲဒီိလိုအခါမျိုးမှာ မတူညီတဲ့ mail account တွေကို စစ်ဆေးချင်တဲ့အခါမှာ account တစ်ခုကိုဖွင့်လိုက် ၊ ပိတ်လိုက် လုပ်နေစရာမလိုပဲ တစ်ကြိမ်တစ်ခါတည်းနဲ့ Gmail account တွေကို စစ်ဆေးချင်တဲ့အခါမျိုးမှာ Gmail Manager ဟာသိပ်ကိုအသုံးဝင်ပါတယ်။\nဥပမာ မောင်မောင် ဆိုတဲ့ လူတစ်ယောက်ဆိုပါတော့၊ မောင်မောင် @gmail.com, မောင်မောင် မိသားစုအတွက် @gmail.com, နဲ့မောင်မောင် စီးပွားရေးလုပ်ငန်းအတွက် @gmail.com, email သုံးခုစလုံးကို တစ်ပြိုင်နက်တည်း Screen တစ်ခုတည်းမှာ (Firefox ရဲ့ ‘open tab’ သုံးခုဖွင့်လှစ်ပြီး ) ဟိုဘက်၊ ဒီဘက် mail စစ်ဆေးလို့ ရနိုင်ပါတယ်။\naddress bar https://addons.mozilla.org/en-US/firefox /addon/1320 လို့ ရိုက်ပါ။\nပထမဆုံးအနေနဲ့ ‘All account settings’ မှာ Add ကို click နှိပ်ပါ။ Gmail ရဲ့ ပထမ account ဖြစ်တဲ့ (ပင်ကို account) mgmg account ကို username နဲ့ password ဖြည့်ပါ။ ပြီးရင် ဒုတိယ account မောင်မောင်မိသားစု အတွက် account ကို password နဲ့ user name ဖြည့်ပါ။ ပြီးရင် တတိယ account ကိုလည်း ဖြည့်စွက်ပါ။\nတကယ်လို့ ‘startup’ option မှာရှိတဲ့ check box ကိုသာအမှန်ခြစ် ထည့်ပေးလိုက်မယ်ဆိုရင် ကွန်ပျူတာကို ဖွင့်တဲ့အချိန်တိုင်းမှာ (အင်တာနက်ကို အလိုအလျောက်ချိတ်ဆက်ပြီး) Gmail ကို Auto ဖွင့်ပေးမှာ ဖြစ်တဲ့အတွက် အချိန်ကုန်သက်သာ ပါလိမ့်မယ်။\nစာအိတ်အနီရောင် ‘icon လေးကို Click နှ်ိပ်လိုက်တဲ့အခါမှာ Gmail Manager ရဲ့ function တွေပေါ်လာပါလိမ့်မယ်။ အဓိကကတော့ Main Subject နှစ်မျိုးရှိပါတယ်။ “ရွေးချယ်ထားတဲ့ Gmail ” ကိုဖွင့်ပေးဖို့ နဲ့ ‘add’ လုပ်ထားတဲ့ account အကုန်လုံးကို ဖွင့်ပေးဖို့ ဆိုပြီး နှစ်မျိုး ဖြစ်ပါတယ်။\naccount တစ်ခုချင်းစီမှာရှိတဲ့ မတူညီတဲ့ အရေအတွက်တွေကို ပုံမှာပြထားတဲ့အတိုင်းမြင်တွေ့ရပါလိမ့်မယ်။ ‘show new mail snippets’ ဆိုတာကတော့ လက်ခံ ရရှိတဲ့ mail တွေမှာ ပါဝင်တဲ့ subject ကိုအတိုချုံးပြီး ရုပ်ရှင်ထွေလာသဘောမျိုး ပြသပေးမှာဖြစ်ပါတယ်။\nInternet ထဲမှာမွှေနှောက်ရှာဖွေနေရင်း တချို့သင်ခန်းစာဖိုင်ကလေးတွေကို မှတ်သားချင်တဲ့အခါ ဒါမှမဟုတ် အရေးကြီးတဲ့ သတင်းမှတ်စုတွေကို မပျောက်ပျက်အောင် ထိန်းသိမ်းချင်တဲ့အခါမှာ Gmail This extension ဟာ အလွန် အသုံးဝင်ပါတယ်။\nbrowser bar မှာ https://addons.mozilla.org/en-US/firefox/addon/3102 လို့ ရိုတ်ပါ။\nextension ကို install လုပ်ပါ။\nwebpage ရဲ့လိုချင်တဲ့စာသားတွေကို ‘high-light’ လုပ်ပြီး select ပေးပါ။\nGmail ထဲမှာ လျင်လျင်မြန်မြန် သိမ်းဆည်းထားပြီးဖြစ်ရုံသာမကဘဲ အခြား တစ်ယောက်စီကို forward လုပ်ဖို့ အဆင်သင့်ဖြစ်နေတာကို တွေ့ရ ပါလိမ့်မယ်။\n‘Better Gmail’ ဟာ ‘grease monkey’ script တွေကို ပေါင်းစုပြီး extension အကြီးစား တစ်ခုအနေနဲ့ တည်ဆောက်ထားတာပါ။ script ပေါင်း ၁၀ ခု ထက်ပါဝင်ပြီး internet ချိတ်ဆက်ထားတဲ့ ပီစီတွေကို အချိန်မှန် update ရှာဖွေပေးပါတယ်။ install လုပ်တဲ့အခါမှာ ‘.xpi’ နဲ့အဆုံးသတ်ထားတဲ့ ‘add-ons’ ကိုတွေ့ရပါလိမ့်မယ်။ Google Reader တွေကို import export လုပ်လို့ရတဲ့ function ၊ Gmail ကို Mac စတိုင် တည်ဆောက်လို့ရတဲ့ Screen ၊ အလွယ်တကူ ပြောင်းလဲလို့ရတဲ့ ‘fonts’ တွေနဲ့ features မျိုးစုံတို့ ပါဝင်ပါတယ်။\nextension နှစ်မျိုးရှိပါတယ်။ ပထမ version က (0.7) နဲ့ အခုထပ်ပြီးအသစ်ထွက်လာတာက (1.1) ဖြစ်ပါတယ်။ https://addons.mozilla.org/en-US/Firefox/addon/A866 နဲ့ https://addons.mozilla.org/en-US/firefox/addon/6076 လိပ်စာနှစ်မျိုးရှိပါတယ်။ လိုချင်တဲ့ version ကို စိတ်ကြိုက် ရယူနိုင်ပါတယ်။\nGmail Skins ဟာ Better Gmail ပေါ်လာပြီး တဲံ နောက်ပိုင်းမှာ တိမ်မြုပ်သွားတဲ့ add-on တစ်ခုပါ။ Better Gmail ကို မကျော်သွား နိုင်ပေမယ့် သူ့မှာလည်း အလွန်ကောင်းမွန်တဲ့ အရည်အချင်းတွေရှိနေပါတယ်။ ဥပမာအားဖြင့် Gmail ထဲက inbox ရဲ့ color ကိုစိတ်တိုင်းကျ အရောင်ပြောင်းလဲနိုင်ခြင်း၊ google ကနေ ပေးအပ်ထားတဲ့ ‘IG modules’ လို့ခေါ်တဲ့ gadget လေးတွေ၊ နာရီ၊ ရာသီဥတု ၊ အားကစားသတင်း စတာတွေကို gmail ထဲမှာ ပေါင်းထည့်နိုင်တာတွေအပြင်၊ Picasa Album နဲ့ ချိတ်ဆက်ပြီး image တွေကို လိုအပ်သလို organize လုပ်နိုင်တာ တွေဟာ သိပ်ထူးခြားပါတယ်။ ဒါ့အပြင် မလိုချင်တဲ့ lable တွေ၊ ဥပမာ – ကိုယ့် Gmail ထဲမှာ ရှိတဲ့ ‘sent’ item box, ‘spam box’ စတာတွေကို ဖယ်ထုတ်ပစ်ထားလို့ ရသလုိ user တွေ သဘောတွေ့ကြတဲ့ funtion တစ်ခုကတော့ ‘inbox ,chat,sent’ စတဲ့ box တွေကို Gmailကစီစဉ်ပေးထားသလို ‘အပေါ်မှအောက် ‘ ဘယ်ဘက်ခြမ်းမှာ ထားရှိမှုကို မကြိုက်ဘူးဆိုရင် horizontal ပြန်လည်ပြောင်းလဲနိုင်ပြီး Left to Rtght (ဘယ်ဘက်မှညာဘက်သို့) ဒီဇိုင်းဖွဲ့စည်းခွင့်ရှိတာပဲဖြစ်ပါတယ်။ Better Gmail ထက် လူကြိုက်နည်းရတဲ့ အဓိကအချက်ကတော့ ဒီ add-on ဟာ coding error တချို့ ရှိနေလို့ပဲ ဖြစ်ပါတယ်။\nhttp://gmailskins.mozdev.org လို့ ရိုတ်ပါ။\nအောက်ဆုံးမှာရှိတဲ့ ‘Here install’ ကို click နှိပ်ပါ။ (သို့မဟုတ်) https://addons.mozilla.org/en-US/firefox/addon/2127လို့ ရိုက်ပြီး skin add-ons ကို အလျင်အမြန်သွားနိုင်ပါတယ်။\nကိုယ့် Gmail ကို color ဒီဇိုင်းပြောင်းလဲနိုင်ပါတယ်။ better gmail လို စတိုင်လှလှကလေးတွေ မပါဝင်ပေမယ့် လက်တည့်စမ်းပြီး add-ons တွေ ရေးသားချင်တဲ့ လူငယ်တွေအဖို့တော့ ဒီ Gmail skins အဆင့်ဟာ အငယ်တန်း ပထမ အဆင့် ဖြစ်တာမို့ အသုံးဝင်မှာပါ။\nဒီ add-on လေးဟာ google မှာငွေပေးပြီးတကူးတက ကြော်ငြာထားကြတဲ့ ကြော်ငြာရှင်တွေအဖို့တော့ ရင်ကွဲပက်လက် ဖြစ်စေနိုင်ပါတယ်။ google search engine မှာပဲ ဖြစ်ဖြစ် Gmail inbox အတွင်းထဲမှာပဲဖြစ်ဖြစ်၊ ရှိတတ်တဲ့ ညာဘက်ခြမ်းက ကြော်ငြာတွေကို ဖယ်ထုတ်ပစ်နိုင်တဲ့ ‘Add-on’ မို့လို့ပါပဲ။ ဒါ့အပြင် Address bar မှာ ‘http..’ နဲ့ သွားရိုးသွားစဉ် လမ်းကြောင်းကို ပိုမိုလုံခြုံ စိတ်ချရတဲ့ ‘https…’ စနစ်ကို အလိုအလျောက် ပြောင်းပေးနိုင်တယ်။ inbox ကို ဖွင့်ဖွင့်ချင်းမှာ ‘contacts box’ ကိုအလျင်မြန်ဆုံး ဖွင့်လှစ်ပေးရုံသာမကဘဲ ‘spam-counter-box’ ကိုလည်းမမြင်၊ မကြည့်လိုသူတွေအတွက် အလိုအလျောက် ဖုံးအုပ်ပေးပါလိမ့်မယ်။ တခြားသုံးဝင်တဲ့ functions တွေဖြစ်တဲ့ ‘invite’ နဲ့ ‘font’ control တွေကို ပိုပြီး အစွမ်း ထက်လာ စေဖို့ကိုလည်း ကူညီ ပေးပါတယ်။\nhttp://addons.mozilla.org/en-US/firefox/addon/743 လို့ ရိုက်ပါ။\nထုံးစံအတိုင်း install လုပ်ပါ။ browser ကို restart ပြန်လုပ်ပါ။ ‘add-ons’ မှာသွားရောက်စစ်ဆေးကြည့်ပါ။ ဂေါ်ဇီလာတစ်ကောင်ရဲ့ ခြေရာတွေလို logo ပုံစံကလေး ဖြစ်နေတာကို တွေ့ရပါလိမ့်မယ်။\ngoogle page ရဲ့ ညာဘက်မှာရှိတဲ့ ကြော်ငြာ page တွေကို ဖျောက်ဖျက်ပေးပြီး developer တွေအတွက် ရည်ရွယ်ပြီး ရှာဖွေခဲ့တဲ့ ပုံရိပ် ဒါမှမဟုတ် keyword တစ်ခုကို အင်ဂျင် ၁၂ ကနေ ပူးပေါင်း ရှာဖွေ ပေးပါတယ်။\nကြည့်ခဲ့တဲ့ page ကိုလည်း လွယ်လင့်တကူ save လုပ်ပြီး firefox ရဲ့ book mark manager ဒါမှမဟုတ် delicious ထဲကို ပေါင်းထည့်ပေးနိုင်ပါတယ်။\nမိခင် website ဖြစ်တဲ့ “http://customizegoogle.com” မှာ ဒီ add-on ရဲ့ features တွေမှန်သမျှကို လုပ်ပုံလုပ်နည်းတွေနဲ့တကွ ကြည့်ရှုလို့ ရနိုင်ပါတယ်။\nGspace ဟာ extension တစ်ခုဆိုတာထက် software တစ်ခုဆိုရင်ပိုပြီး မှန်ပါလိမ့်မယ်။ Mac, Linux. Window …. အစရှိသဖြင့် မတူညီ ကွဲပြားနေတဲ့ platform မျိုးစုံအတွက် အလုပ်လုပ်နိုင်တဲ့အပြင် Gmail နဲ့ ချိတ်ဆက်ပေးပြီး Online ပေါ်မှာ storage နေရာတစ်ခုကို ဖန်ဆင်းပေးပါတယ်။ Gmail ထဲက file တွေကိုပဲဖြစ်ဖြစ်၊ image ပုံတွေကိုပဲဖြစ်ဖြစ်၊ အလွယ်တကူ drag and drop ဆွဲထည့်ပြီး သိမ်းဆည်းလို့ ရနိုင်ပါတယ်။ စတင်သုံးစအချိန်မှာ Gspace ဟာ ခက်ခဲသယောင်ရှိပေမယ့် tools တွေကိုသဘောပေါက်သွားတဲ့ အချိန်မှာတော့ အလွန်အားကိုးရတဲ့ add-on တစ်ခုဆိုတာ သိရ ပါလိမ့်မယ်။\nhttp://www.getspace.com/download.html လို့ ရိုက်ပါ ။\nWindow သမားတွေ အတွက် download ချခွင့် ပြုထားတဲ့ icon လေးပေါ်ကတဆင့် Click နှိပ်ပြီး download လုပ်ယူရပါတယ်။ 1MB မပြည့်တပြည့်သာရှိပြီး လွယ်ကူလျင်မြန်စွာနဲ့ပဲ brownser ‘add-ons’ box အတွင်းကို ရောက်ရှိသွားပါလိမ့်မယ်။\nGspace ဟာ ‘file transfer protcocol’ access ဖြစ်တဲ့ အတွက် ကိုယ့်ပီစီထဲမှာရှိတဲ့ file တွေကို internet ပေါ်ကို upload တင်တဲ့အခါ အလွန်မြန်ဆန်တာကို တွေ့ရပါလိမ့်မယ်။\nအဲဒီလို upload တင်တဲ့ နေရာမှာတော့ ခြွင်းချက်အနေနဲ့ လုံခြုံရေးပြည့်ဝပြီး google နဲ့ ချိတ်ဆက်ထားတဲ့ website တွေဖြစ်တဲ့ ‘you tube’, ‘facebook’ စတာတွေကိုသာ လက်ခံ ပါတယ်။ ဒါကြောင့် အရင်ဆုံး အနေနဲ့ ကိုယ် upload တင်ချင်တဲ့ web site တွေမှာ account လုပ်ထားရပါလိမ့်မယ်။\nတကယ်လို့ file တစ်ခုကို transfer လုပ်ချင်ပြီဆိုရင် ‘login’ ကို click နှိပ်ပြီး password ပေးရပါလိမ့်မယ်။ ပြီးရင် ခဏစောင့်ပေးပါ။\nပြီးတာနဲ့ ‘upone directory’ button ကို click နှိပ်ပြီး ကိုယ့်ရဲ့ ပီစီထဲမှာရှိတဲ့ attach file တွေကို Gmail ထဲကို လွှဲပြောင်း ယူလို့ ရနိုင်ပါပြီ။\nတစ်ခါတစ်လေမှာ၊ နေ့လယ်နေ့ခင်းတွေမှာ internet connection တွေ စုပြုံကျပ်ခဲပြီး နှေးကွေးလွန်းနေပါလိမ့်မယ်။ အဲဒီ အချိန်မှာ ကိုယ့် Gmail box ကို စာအသစ်တွေရောက်မရောက်ကို သိရှိဖို့အတွက် Gmail ကလည်း ဖွင့်ရတာ အရမ်းနှေးပြီး လိုချင်တဲ့ အဆင့်ကို မရောက်နိုင် ဖြစ်နေပါလိမ့်မယ်။ ဒါဆိုရင် Gmail home page ကို လုံးဝဖွင့်ဖို့မလိုဘဲ address bar ကနေ တစ်ဆင့်ကိုယ့် Gmail မှာ စာအသစ်တွေ ရောက်၊ မရောက်ကို ဖွင့်လှစ်ကြည့်နိုင်မယ့် နည်းလမ်း အတော်များများတော့ လိုမှာပါပဲ။ ‘Gmail search ‘ ဆိုတဲ့ extension ဟာ Gmail inbox ကို ဖွင့်လှစ်ဖို့ (လုံးဝ)မလိုအပ်ပါ။ Browser ရဲ့ ‘address bar’ ကို gmail အတွင်းမှာရှိတဲ့ ‘search box’ လိုသဘောထားပြီး အီးမေးလ်အသစ်တွေကို ရှာဖွေ ပေးနိုင်ပါတယ်။\n“click this link to install the gmail search engine” ဆိုတဲ့ link ကို click နှိပ်ပြီး install လုပ်ပါ။\nadd search engine မှာ ပေါင်းထည့်မှာလားဆိုတဲ့ box ကလေးပေါ်လာပါလိမ့်မယ်။ Add ဟု ပြောပေးပါ။\nပြီးတာနဲ့ Gmail account ထဲကို ဝင်ပါ။ မဝင်ခင်မှာ search box မှာ ကြိုတင်ပြီး ရှာထားခဲ့မယ်ဆိုရင် gmail ထဲကို ဝင်ပြီဆိုတာနဲ့ ကိုယ်ရှာဖွေမယ့် Gmail တွေကို တစ်ခါတည်းတွေ့ရပါလိမ့်မယ်။\nတကယ်လို့ Gmail Server ကဖြစ်ဖြစ်၊ user ကဖြစ်ဖြစ်၊ တစ်စုံတစ်ခုမှားယွင်းသွားခဲ့ ရင် Temporary Error (502) ဆိုပြီး ပြသပါလိမ့်မယ်။\nဒါဟာ Gmail ရဲ့ ဟိုးအရင်ကာလ1GB inbox အတွင်းမှာမပါဝင်ခဲ့တဲ့ mail search အတွက် အသုံးဝင်ပေမယ့် အခလက်ရှိမှာတော့ Gmail account ထဲမှာရှိတဲ့ search engine က ပိုလို့တောင် ထက်နေ ပါသေးတယ်။\nGoogle ဟာ Gmail, Gtalk, Google Calender စတဲ့ product မှန်သမျှကို တစ်ခုနဲ့ တစ်ချိတ်ဆက်ထားတဲ့ နည်းပညာကို အသုံးပြုပါတယ်။ ပေါင်မုန့်တစ်ထပ်၊ အသားတစ်ထပ်၊ ပေါင်မုန့်တစ်ထပ်… အဲဒီ လိုမျိုး ‘ ဆင်းဒဝစ်’ မုန့်မျိုးနဲ့ အလားသဏ္ဍာန် တူလိမ့်မယ်ထင်ပါတယ်။ တစ်ခုချင်းစားကြည့်တဲ့အခါမှာလည်း တကယ့်’စားမြိန်ဖွယ်’ တစ်ခုပါ။Gtalk, Gmail စတဲ့ ထုတ်ကုန်တိုင်းမှာ လိပ်စာကိုယ်စီ ရှိကြတဲ့အတွက် တစ်ခုချင်းကို သီးသန့်သုံးစွဲလို့ ရနိုင်သလို ပေါင်းစုပြီး ‘package’ အနေနဲ့လည်း သုံးစွဲလို့ ရနိုင်ပါတယ်။ ‘Gcal’ လို့ အလွယ်ခေါ်ကြတဲ့ ‘google calendar’ service ဟာ ယခင်က Gmail ထဲမှာ မပါဝင်ပါဘူး ။ ဒါကြောင့် အရေးကြီးတဲ့ နေ့ရက်တွေနဲ့ အချိန်းအချက်ပြုလုပ်ချင်တဲ့ မှတ်သားမှုတွေကို Gmail ဖွင့်လှစ်ရင်းနဲ့တစ်ပြိုင်နက်တည်း လုပ်ဆောင်နိုင်ဖို့ ‘Gcal Quick Tab’ ကစွမ်းဆောင်ပေးပါတယ်။ Gmail နဲ့ Google Calendar အကြားကို keyboard short-cuts တွေနဲ့ အလွယ်တကူ ရွှေ့ပြောင်းနိုင်ပါမယ်။\nhttp://addons.mozilla.org/en-US/firefox/addon/2372 လို့ ရိုက်ပါ။\ninstall လုပ်ပြီး firefox ကို restart ပြန်လုပ်ပါ။\nပြီးရင် ထပ်ပြီးတော့ http://www.google.com/calendarဆိုပြီး ရိုက်ပါ။\nအခုအချိန်ကစပြီး ကိုယ့်ရဲ့ calendar box ထဲမှာ နေ့စွဲအလိုက် email သတိပေးမှုတွေနဲ့ တခြား function တွေအများကြီးပေါင်းထည့်လို့ ရပါပြီ။ ဥပမာ- January15 ရက်နေ့ရောက်ရင် သူငယ်ချင်းတစ်ယောက်နဲ့ ‘Chat ‘ ဖို့ရှိတယ်၊ သတိပေးပါ၊ အဲဒီ သတိပေးချက်ကိုပဲ mail alert နဲ့ မပေးဘဲ pop-up box တစ်ခုအနေနဲ့ သတိပေးပါဆိုပြီး အများကြီး ညွှန်ကြား ထားလို့ ရပါပြီ။\nGTD ဟာ ‘Getting Thing Done’ ကို အတိုကောက် ခေါ်ဆိုထားတာပါ။ အဓိက အလုပ်ကတော့ Gmail ရဲ့ inbox အတွင်းမှာ နေရာယူပေးပြီး လူတစ်ယောက်ချင်းဆီအတွက် တစ်နေ့တာ ပြုလုပ်ဖို့ ရှိတဲ့ စာရင်းတွေကို မှတ်သားထားလို့ ရပါတယ်။ ‘Note book, calendar, mail alert’ အဲဒီ လုပ်ဆောင်နိုင်စွမ်း သုံးခုကို ပူးပေါင်းပြီး ဖွဲ့စည်းထားတာပါ။ ဥပမာ – လူတယောက်ဟာ ဒီနေ့ ညနေ ငါးနာရီမှာ အင်္ဂလန်က သူငယ်ချင်း တယောက်နဲ့ စကားပြောဖို့ ရှိတယ်ဆိုရင် ‘To do list’ မှာ အချိန်နဲ့ reminder တစ်ခုကို လုပ်ပေးပြီး Gmail box ကို ပြန်ပိတ်ထားလိုက်လို့ ရပါတယ်။ အဲဒီအခါမှာ google ရဲ့ alert ကနေ ညနေ ၅ နာရီိအချိန်မှာ အကြောင်း ကြားပေး ပါလိမ့်မယ်။\nhttp://addons.mozilla.org/en-US/firefox/addon/3209 လို့ ရိုက်ပါ။\nထုံးစံအတိုင်း install လုပ်ပြီး browser ကို restart ပြန်လုပ်ပါ။\nFirefox ရဲ့ tools menu အောက်မှာရှိတဲ့ ‘add-ons’ ထဲမှာ ‘GTD inbox’ ဆိုပြီး သိသိသာသာ ကွဲပြားနေတဲ့ add-on ကို တွေ့ရပါလိမ့်မယ်။\noption ကို click နှိပ်လိုက်ရင် GTD inbox ရဲ့ လုပ်နိုင်စွမ်းရှိတဲ့ လုပ်ဆောင်ချက် စွမ်းရည်ကို အမျိုးမျိုးအစားစား များပြားစွာ တွေ့ရပါလိမ့်မယ်။\nတကယ်လို့ GTD inbox ကို မိမိရရ လေ့လာချင်တယ်ဆိုရင်တော့ သုံးစွဲနည်းတွေကို အသေးစိတ် ရှင်းပြထားတဲ့ http://www.gtdinbox.com ကို သွားရောက် လေ့လာ နိုင်ပါတယ်။\nGmail အတွင်းမှာ ‘attach’ ပေါင်းထည့်ဖို့အတွက် attach function ကို click နှိပ်ပြီး explorer box ကနေ တစ်ဆင့် တမေ့တမော သွားရတဲ့ ဒုက္ခ တစ်ခု ရှိပါတယ်။ တကယ်လို့ ‘Dragdrop-Upload’ ဆိုတဲ့ add-ons ကိုသာ install လုပ်ထားခဲ့မယ်ဆိုရင် ပိုပြီးအချိန်ကုန်သက်သာသွားမှာ အမှန်ပါပဲ၊ ‘dragdrop upload’ ဟာ drag and drop လုပ်ပြီး Gmail ရဲ့ compose mail အတွင်းကိုအလွယ်တကူ attach file တွေ ချိတ်တွယ် နိုင်စေပါတယ်။\nFirefox address bar မှာ http://addons.mozilla.org/en-US/firefox/addon/2190 လို့ ရိုက်ပါ။\naddon ကို install လုပ်ပြီး browser ကို restart ပြန်လုပ်ပါ။\ngoogle toolbar ဟာ firefox နဲ့ IE သုံးစွဲသူ နှစ်မျိုးစလုံး အတွက် google အဖွဲ့အစည်း ကနေ တရားဝင် ထုတ်လွှင့် ပေးခဲ့တဲ့ toolbar functions တစ်ခု ဖြစ်ပါတယ်။ Opera browser ကိုသုံးစွဲသူတွေ အတွက်တော့ ‘widget’ တခု အနေနဲ့ သာ တည်ရှိပြီး တရားဝင် toolbar အနေနဲ့ ထုတ်လွှင့် ပေးခဲ့ခြင်း မရှိသေးပါ။ google toolbar ဟာ Gmail တစ်ခုတည်းအတွက်သာ အသုံးဝင်တာ မဟုတ်ဘဲ google ရဲ့ တခြား products တွေကို နှစ်နှစ်ခြိုက်ခြိုက် သုံးစွဲကြတဲ့ user တိုင်းအတွက် ရည်ရွယ်ပြီး features မျိုးစုံကို ထည့်သွင်းပေးအပ်ထားပါတယ်။ toolbar ကို install လုပ်လိုက်တာနဲ့ ‘browser bar’ မှာ ထပ်မံပြီး လိပ်စာတွေ ခဏခဏ ရိုက်သွင်းရတဲ့ page ၊ ဥပမာ အားဖြင့် Gmail ဆိုရင် Gmail icon လေးက်ို click လုပ်လိုက်ရင်ပဲ ‘toolbar’ ကနေ အလိုလို အလုပ်လုပ် ပေးသွား မှာပါ။\nhttp://toolbar.google.com/gmail-toolbar (သို့မဟုတ်) http://google.com/tools/firefox/toolbar လို့ ရိုက်ပါ။\nပြီးရင် download ကို click နှိပ်ပါ။\n(.xpi)extension နဲ့ အဆုံးသတ်ပြီးရင် browser ကို restart ပြန်လုပ်ပါ။ (အကယ်၍ IE ကို အသုံးပြုခဲ့လျှင် http://toolbar.google.com/T4/ ဖြစ်ပါတယ်။\ngoogle toolbar ကိုအသုံးပြုပြီး Gmail ကိ်ု အလွယ်တကူ check လုပ်နိုင်တာတွေရယ်၊ လုံခြုံစိတ်ချစွာ searching လုပ်နိုင်တာတွေရယ် အပြင် google ရဲ့ product မှန်သမျှ စုပေါင်းထားတဲ့အတွက် တန်ဖိုးအရှိဆုံး extension တစ်ခုဖြစ်ပါတယ်။\nFireGPG ဟာလည်း Gmail အတွက် အသုံးဝင်ပြီး တန်ဖိုးရှိတဲ့ script တွေကို တစ်စုတစ်ဝေးတည်း ပေါင်းထည့် ပေးထားတဲ့ manager တစ်ခုပဲ ဖြစ်ပါတယ်။ ‘encrypt’, decrypt’, ‘sign’, ‘attach’ စတဲ့ လက်တိုလက်တောင်း အရည်အသွေးကောင်းလေးတွေကို တစ်နေရာ တည်းကနေ အလုံးစုံ အသုံးပြု နိုင်အောင်လို့ စီစဉ် ထားပါတယ်။\nDownload FireGPG ကို Cilck နှိပ်ပါ။ install လုပ်ပြီး browser restart ပြန်လုပ်ပေးပါ။\nပြီးရင် Gmail ကိုဖွင့်ပါ။ inbox အတွင်း လွတ်တဲ့ တစ်နေရာမှာ Right Cilck နှိပ်လိုက်တဲ့ အခါ Fire GPG box ကို drop-down box မှာ တွေ့ရပါလိမ့်မယ်။\nFire GPG ဟာသူ့ရဲ့ icon လေးလိုမျိုး ကိုယ့်ရဲ့ Gmail ကို လုံခြုံမှု အပြည့်အဝရအောင် ဖန်တီး ပေးပါတယ်။ အဲဒီမှာ ရှိနေတဲ့ text editor ဆိုတာဟာ သီးသန့် email ဖန်တီးလို့ Notepad လိုမျိုး editor တစ်ခုဖြစ်ပါတယ်။\nအသေးစိတ် လေ့လာချင်ရင် http://firefpg.tux-family.org မှာဝင်ရောက် သင်ယူ လေ့လာ နိုင်ပါတယ်။


ကမ္ဘာကျော် ဆရာတော် ၏ လျှို့ဝှက်အသံဖိုင် | Mizzima Myanmar News and Insight\nကမ္ဘာကျော် ဆရာတော် ၏ လျှို့ဝှက်အသံဖိုင်\nဦးဝီရသူ ။ ။ ဘယ်သူပါလိမ့် ။\nဦးကျော်လှိုင် ။ ။ ဒကာကြီး ဦးကျော်လှိုင်ပါ ဘုရား ။\nဦးဝီရသူ ။ ။ ဒကာကြီး ဦးကျော်လှိုင် ဘယ်သူ့ ဖုန်းကြီးနှင့် ဆက်နေတာလဲ ။\nဦးကျော်လှိုင်။ ။ တပည့်တော် ဖုန်းပါ ဘုရား ။ ရုံး ဖုန်းပါ ဆရာတော်ဘုရား ရုံးဖုန်းပါ ။\nဦးဝီရသူ ။ ။ပြော ။ ဒကာကြီး ။\nဦးကျော်လှိုင်။ ။ အထူးမဟုတ်ပါဘူးဘုရား ။ ရန်ကုန်တိုင်းဒေသကြီး သံဃာ့နာယကအဖွဲ့ ရုံးက ပေးပို့လိုက်တဲ့ စာလေး ဆရာတော်ဆီ လာကပ်ချင်လို့ပါဘုရား ။ ဘယ်အချိန်လောက် လာခဲ့ရမတုန်းလို့ အဲဒီဟာလေး လှမ်းလျှောက်တာပါဘုရား ။ တပည့်တော်တို့ ကိုယ်တိုင်လာ ကပ်မှာပါ ဘုန်းဘုန်းဘုရား ။\nဦးဝီရသူ ။ ။ဖမ်းမိန့်လား ။ မဟုတ်ပါဘူး ။\nဦးကျော်လှိုင်။ ။ မဟုတ်ပါဘူးဘုရား ။\nဦးဝီရသူ ။ ။ဖမ်းဝရမ်းလား။ ခင်ဗျားတို့ ဘာတုန်း ၊ ဖမ်းဝရမ်း မဟုတ်ရင် သမ္မန်စာလား ။\nဦးကျော်လှိုင်။ ။ ဟိုဟာပါပဲ ဘုရား။ သြဝါဒပေးဖို့ ညွှန်ကြားလာတဲ့ကိစ္စလို့ ပါပါတယ် ဘုန်းဘုန်း ဘုရား ။\nဦးဝီရသူ ။ ။ဟုတ်လား ။\nဦးကျော်လှိုင်။ ။ ဟုတ်ပါတယ် ။. ဘုန်းဘုန်း ဘုရား ။\nဦးဝီရသူ ။ ။ အဲဒီ့မှာ သင်္ကန်းချွတ်ဖို့ အစီအစဉ် ရှိလား ။\nဦးကျော်လှိုင်။ ။ သြဝါဒပေးဖို့ ဆိုမှတော့ ၊ ရှင်းပါတယ် ဘုရား ။\nဦးဝီရသူ ။ ။ အဲဒီဟာမေးတာ သင်္ကန်းချွတ်ဖို့ အစီအစဉ်ပါ ၊ မပါ။\nဦးကျော်လှိုင်။ ။ သင်္ကန်းချွတ်တာက ဆရာတော်လည်း စာတတ်ပေတတ်ပဲ ဘုရား။ သြဝါဒပေးရုံနှင့် သင်္ကန်းချွတ်တာမှ မရှိဘဲနဲ့ ဘုန်းဘုန်းကလည်း ။\nဦးဝီရသူ ။ ။ အဲဒီကိုခေါ်ပြီး အဲဒီကျမှ သင်္ကန်းချွတ်ပြီး ထောင်ထဲထည့်မလို့လားလို့ ။\nဦးကျော်လှိုင်။ ။ မဟုတ်ပါဘူးဘုရား။ အဲဒီဟာကတော့ မဟုတ်ပါဘူး။ဒီမှာတော့ ရှင်းပါတယ်ဘုန်းဘုန်းဘုရား ။ နိုင်ငံတော် သံဃာ့မဟာနာယက အဖွဲ့က ရန်ကုန်တိုင်းဒေသကြီး အတွင်း ဖြစ်ပွားသော ကိစ္စဖြင့် ရန်ကုန်တိုင်းဒေသကြီး သံဃာ့ နာယက အဖွဲ့က တဲ့ ဦးဝိစိတ္တာဘိဝံသ (ဦးဝီရသူ) ကိုခေါ်ယူ သြဝါဒပေးရန်လို့ ဆုံးဖြတ်ခဲ့လို့ ဆရာတော် ဘဒန္တ အဂ္ဂသာမိ တိပိဋက အဂ္ဂမဟာပဏ္ဍိတ ဥက္ကဋ္ဌ ဆရာတော် ရန်ကုန်တိုင်းဒေသကြီး သံဃာ့ နာယက အဖွဲ့က ဘုန်းဘုန်းကို ပင့်တာပါဘုရား ။\nဦးဝီရသူ ။ ။ အဲဒီဆရာတော်က ဘယ်ကျောင်းတိုက် ဘယ်မြို့နယ်လည်း မသိဘူး ။\nဦးကျော်လှိုင်။ ။ အဲဒီဥက္ကဋ္ဌတော့ တပည့်တော်လည်း ရန်ကုန်တိုင်းဆိုတော့ ကျောင်းတော့ ကောင်းကောင်းမသိဘူး ဘုရား ၊\nဦးဝီရသူ ။ ။ မြို့နယ်လည်း မသိလောက်ဘူးပေါ့နော် ။\nဦးကျော်လှိုင်။ ။ ရွှေတိဂုံနားက ဘုန်းဘုန်း ၊ ကြားတောရ ၊ တိုင်းသံဃာနာယက ရုံးမှာ လုပ်မှာပါဘုရား ။ ရွှေတိဂုံဘုရား အရှေ့မုဒ်က ။\nဦးဝီရသူ ။ ။ရုံးတော့ ကျုပ်သိတယ်လေ ။\nဦးကျော်လှိုင်။ ။ တင်ပါ့ ။အဲဒီမှာလုပ်မှာပါဘုရား ။ ၃၀ ရက် ၅ လ ၂၀၁၉ ကြာသပတေးနေ့တဲ့ ၁၄းဝ၀ နာရီပါတဲ့ ဘုရား ဘုန်းဘုန်း ။ သို့ဖြစ်ပါ၍ နိုင်ငံတော်သံဃာ့မဟာနာယကအဖွဲ့၏ ညွှန်ကြားချက်နှင့် အညီဆောင်ရွက်နိုင်ရေး အတွက် ဦးဝိစိတ္တာဘိဝံသ (ဦးဝီရသူ) အနေဖြင့် အောက်ဖော်ပြပါ အစီအစဉ်အတိုင်း ကျင်းပ ပြုလုပ်မည့် သြဝါဒပေးပွဲ အခမ်းအနားသို့ ကြွရောက်ပါရန် ပင့်လျှောက်ပါသည် ဘုရားတဲ့ ။ အဲဒီလိုပါ ပါတယ် ဘုန်းဘုန်း ဘုရား ။\nဦးဝီရသူ ။ ။ ခင်ဗျားတို့ ကမ္ဘာအေးကပဲ ကျုပ်ကို ၅၀၅ (ခ) တွေရော ၊ ၁၂၄ (ခ) တွေနှင့်ရော စွဲဖို့ ဆိုပြီး ၊ စီစဉ်နေတာဆို၊\nဦးကျော်လှိုင်။ ။ အဲဒီဟာတော့ တပည့်တော်တို့ ဘာမှမကြားပါဘူး၊ ဘုန်းဘုန်းဘုရား ၊ညွှန်ကြားချက်လည်း ဘာမှ မရှိပါဘူး ဘုန်းဘုန်းဘုရား။\nဦးဝီရသူ ။ ။ သြော်။\nဦးကျော်လှိုင်။ ။ တပည့်တော်တို့ကို ဘာမှလည်း မညွှန်ကြားသေးပါဘူး ဘုရား။ တပည့်တော်တို့လည်း ဒါကဟို ဆရာတော်က မန္တလေးက ဖြစ်နေတော့ ဒီဥစ္စာကို တပည့်တော်တို့ကို ပို့ခိုင်းလိုက်လို့ပါ ဘုန်းဘုန်းဘုရား။ ဆက်ကပ် ခိုင်းတာပါဘုရား လေးလေးစားစား ၊ တပည့်တော်တို့ ကိုယ်တိုင်သွားကပ်ပါလို့ ရန်ကုန်တိုင်း သာသနာရေးမှူးရုံးက ချိတ်လာလို့ပါ ဘုန်းဘုန်းဘုရား။\nဦးဝီရသူ ။ ။အခု ကျုပ်က ဘာလုပ်လို့ သြဝါဒ ခံရမှာလဲ။\nဦးကျော်လှိုင်။ ။ သူကဒီလိုဗျ ဘုန်းဘုန်းဘုရား။ နိုင်ငံတော် သံဃာ မဟာ နာယက၏ ရည်ညွှန်းချက်ပါ စာဖြင့် ရန်ကုန်တိုင်းဒေသကြီး ကျောက်တံတားမြို့နယ် မဟာဗန္ဓုလ ပန်းခြံရှေ့ ကားပါကင်တွင် ပြုလုပ်ခဲ့သော ၂၀၀၈ ခုနှစ်ဖွဲ့စည်းပုံ အခြေခံဥပဒေပါ ပုဒ်မ ၅၉ (စ) ကာကွယ်စောင့်ရှောက်ရေး နှင့် ပုဒ်မ ၂၆၁ ပြင်ဆင်ရေး လူထု ဆန္ဒထုတ်ဖော်ပွဲတွင် ပါဝင်ဟောပြောခဲ့သော ဦးဝိစိတ္တာဘိဝံသ (ဦးဝီရသူ) အား နောက်နောင် ထိုကဲ့သို့ လူမူရေးကိစ္စများတွင် ပါဝင်ဆောင်ရွက်မူ မပြုရေး ခေါ်ယူသြဝါဒပေးရန် အောက်ပါအတိုင်း ဆုံးဖြတ်ခဲ့ပြီး ဆောင်ရွက်မူ ပြီးစီးမူ အခြေအနေအား ပြန်လည်တင်ပြရန် အကြောင်းကြားခဲ့လို့ပါ ဘုရား ။ နိုင်ငံတော် သံဃာနာယက အဖွဲ့ရဲ့ ၁၇ ရက် ၅ လ ၂၀၁၉ ရက်စွဲပါ စာအမှတ် ၀၆၂ / ၁၅ -၁၂ / ၅ / သာ - မဟန ကပါဘုရား ။ အဲဒီဟာနှင့် ရည်ညွှန်းပြီးတော့ လာတာပါဘုရား ။ ဘုန်းဘုန်းရှိလို့ရှိရင် တပည့်တော်တို့ လာကပ်လိုက်ပါ့မယ် ၊ဘုန်းဘုန်း ဘုရား ။\nဦးဝီရသူ ။ ။ ဒကာကြီး အဲ့ဒီလူမှုရေးကိစ္စဆိုတာ ဘာလဲမသိဘူးနော်။\nဦးကျော်လှိုင်။ ။ လူမှုရေးကိစ္စလို့ ဘုန်းဘုန်း ၊ အဲ့ဒီမှာဟောပြောခဲ့လို့ပေါ့ ခင်ဗျာ။ ဒါလူတွေကိစ္စဆိုတဲ့ အဓိပ္ပါယ်ပါပဲ။ ဘုန်းကြီးတွေ၊ ရဟန်းတော်တွေရဲ့ ကိစ္စမဟုတ်ဘူးဆိုတဲ့ အဓိပ္ပါယ်ပါပဲ ဘုရာ့။\nဦးဝီရသူ။ ။ ဘုရားက မယား ၇ မျိုး၊ လင် ၈ မျိုးတောင် ဟောထားတာနော်၊ အိမ်ထောင်သားမွေးခန်းတွေပါ အကုန်ဟောထားတာ အဲ့ဒါက လူမှုရေးမဟုတ်ဘူးလား။ ခင်ဗျား အဲ့ဒီလူမှုရေးဆိုတာကိုတော့ အဓိပ္ပါယ်ဖွင့်ဆိုပေးနိုင်မှ ဖြစ်မယ်နော်။\nဦးကျော်လှိုင်။ ။ အဲ့ဒီကျတော့ ဖွင့်ပါလိမ့်မယ်ဘုရား၊ တပည့်တော်တို့ဆီက ထွက်စာမဟုတ်တော့ တပည့်တော်တို့ဆီကတော့ ဖွင့်ဖို့ တာဝန်မရှိပါဘူး ဘုရား။ တပည့်တော်တို့ကို ကပ်ပေးပါဆိုလို့သာ တပည့်တော်တို့က လာကပ်ရတာပါ ဆရာတော်ဘုရား။\nဦးဝီရသူ ။ ။ မဟုတ်ဘူးလေ၊ ကျုပ်က ခင်ဗျားတို့ကို ပြန်ပြီးတော့ ဒီလို ဒီလို ပြောမယ်လေ။ ခင်ဗျားတို့က ပြန်တော့ အစီရင်ခံစာတင်ပေးမှ ဖြစ်မှာပေါ့။\nဦးကျော်လှိုင်။ ။ အဲဒါကျတော့ ရန်ကုန်တိုင်း သံဃာ့နာယကနဲ့ ၊ တပည့်တော်ကိုကျတော့ စာကပ်ခိုင်းတာဆိုတော့လေ၊ တပည့်တော်ကျတော့ အဲ့ဒီလိုလုပ်ပိုင်ခွင့်တော့ မရှိဘူး ဘုန်းဘုန်း။ တပည့်တော်ကို ဒီဟာလေးပို့ပေးပါဆိုလို့သာ ပို့ပေးတာပါဘုရား၊ ဆရာတော်သည် မန္တလေးမှာ သီတင်းသုံးလို့ တပည့်တော်တို့ကို ဒါလေးပို့ပေးပါဆိုလို့ ဒီဟာလေးပို့ပေးရတာပါ။\nဦးဝီရသူ ။ ။ မဟုတ်ဘူးလေ၊ စာတော့ ပို့ပြီ။ ဆရာတော်ကတော့ ဒီလို ဒီလို မိန့်လိုက်တယ်။ အဲ့ဒါတော့ အစီရင်ခံစာ ပြန်တင်ဖို့တော့ လိုမယ်ထင်တယ်။\nဦးကျော်လှိုင်။ ။ တပည့်တော်တို့ကို မညွှန်ကြားဘဲ သွားတင်လို့ကတော့ မရဘူးဘုရာ့။ တပည့်တော်တို့ဆီ ညွှန်ကြားမှ ဆောင်ရွက်လို့ရမှာပါ ဘုရာ့။ ဘုန်းဘုန်းက ရုံးသဘော တပည့်တော်တို့ထက် ပိုသဘောပေါက်ပါတယ်။ တပည့်တော်တို့ဆီကိုလည်း မိတ္တူပို့ပါတယ်။ မန္တလေးတိုင်း ဒေသကြီးဆိုပြီးတော့လေ။\nဦးဝီရသူ ။ ။ ဟုတ်လား။ ကျုပ်တော်တော် ဆိုးပုံရတယ်နော်။ ရန်ကုန်ကို ခေါ်ဆုံးမမှာဆိုတော့။\nဦးကျော်လှိုင်။ ။ မဟုတ်ပါဘူး။ ဆရာတော် ဆောင်ရွက်ခဲ့တာက ရန်ကုန်မှာမို့လို့သာလျှင် ရန်ကုန်မှာ လုပ်မှာပါဘုရား။ အဲ့ဒီသဘောမျိုးပါ။\nဦးဝီရသူ ။ ။ ဟိုအရင်တုန်းကတော့ ကျုပ် တန့်ကြည်တောင်စာအုပ်ထုတ်တုန်းက ၂၀၀၂ ခုနှစ် ဇန်နဝါရီလတုန်းက တစ်ခါ ကျုပ်ကမ္ဘာအေးမှာ လက်မှတ်ထိုးခဲ့ရသေးတယ်။ ထောင်ကထွက်လာတော့ သမိုင်းရဲ့တရားခံ စာအုပ်ထုတ်လို့ ဆိုပြီးတော့ မဟန ညွှန်ကြားချက်နဲ့ ဒီက မဟန ၄၇ ပါးထဲမှာပါတဲ့ ဆရာတော် ဦးကေသရက ခေါ်ပြီးတော့ နောက်နောင် ဆက်မထုတ်ဘို့ သတိပေးတယ်ပေါ့ဗျာ။\nဦးကျော်လှိုင်။ ။ အဲ့ဒီတုန်းက ဘုန်းဘုန်း သရက် ဦးကေသရ ထင်တယ်နော် ဘုန်းဘုန်း။\nဦးဝီရသူ ။ ။ မဟုတ်ဘူး၊ ဒီ.. မစိုးရိမ်တိုက်သစ်ကလေ။\nဦးကျော်လှိုင်။ ။ သြော် .. တပည့်တော်တို့ ဒီ .. ဘုန်းကြီးကေ လား ဘုရာ့။ တင်ပါ့ .. တင်ပါ့။\nဦးဝီရသူ ။ ။ အဲ့ဒီတုန်းကလည်း ဒီစာအုပ်ကို နောက်နောင် ဆက်မထုတ်ဘို့၊ မဖြန့်ချိဘို့ပေါ့၊ သြဝါဒပေးတယ်။ သတိပေးတယ်ပေါ့နော်။ အခုလည်း ဆူးလေ ဟောပြောပွဲ လုပ်လို့ သတိပေးတယ်ဆိုတော့ ကျုပ်က တော်တော့ကိုဆိုးတာပေါ့နော်။\nဦးကျော်လှိုင်။ ။ တပည့်တော်တို့ကတော့ဒီလိုပါပဲဘုရား။ ဒီဟာလေး ကပ်လိုက်ပါ၊ ရန်ကုန်တိုင်း သာသနာရေးက တပည့်တော်တို့ဆီ ဒီဟာလေး ကပ်လိုက်ပါဆိုပြီးတော့ ဆက်သွယ်လာတာပါ။ ဆရာတော်သည် မန္တလေးမှာ ရှိနေတဲ့အတွက် ကျွန်တော်တို့ သွားကပ်ပေးပါမယ်။ အဲ့လိုပဲ ပြောလိုက်ပါတယ် ဘုန်းဘုန်း။ မနေ့ကတုန်းက ဖုန်းဆက်ပြီးတော့ အကြောင်းကြားပါတယ်။ ဒီနေ့လည်း အမြန်ချောပို့နဲ့လည်း ပါပါတယ်ဘုရား။ ၂ စုံပါ။ ကားကြီးဝန်းနဲ့လည်း ပို့လိုက်ပါတယ်။ ရွှေမန်းသူဂိတ်နဲ့လေ။ ဘုန်းဘုန်းရှိရင် တပည့်တော်တို့က တခါတည်းကပ်မယ်ဆိုပြီးတော့ ဘုန်းဘုန်း ဖုန်းနံပါတ်ကို ဆက်လိုက်တာပါ။ ဒါကလည်း ဒကာကြီးရဲ့ ရုံးကဖုန်းပါဘုရား၊ တိုင်းသာသနာရေးရဲ့ ရုံးကဖုန်းပါဘုရား။ ဘုန်းဘုန်း ကိစ္စရှိရင်လည်း ခိုင်းပါဘုရား၊ မှတ်ထားပါဘုရား။\nဦးဝီရသူ ။ ။ ခင်ဗျားတို့ သာသနာရေးက ဘုန်းကြီးတွေ ထောင်ချဖို့ တရားလိုပဲ လုပ်ပြီးတော့၊ ဘုန်းကြီးတွေ သာသနာကိုကျတော့ ဘာမှလည်း အကာအကွယ်မပေးဘူးဗျနော် .. ။ ဥပမာ .ဆိုကြပါစို့ လှည်းကူးမှာလေ ဘုန်းကြီးတစ်ပါးကို လူတွေ ဝိုင်းရိုက်ကြတာကို .. လမင်းသာဆိုင်မှာလေ။ အဲ့ဒါ သာသနာရေးက အကာအကွယ် ဘာမှမပေးဘူးဗျနော်။ ဘုန်းကြီးတစ်ပါးကို အရက်သမားတွေ ၄ ၊ ၅ ယောက် ဝိုင်းရိုက်ကြတာလေ။ အဲ့တာကို ကမ္ဘာအေးက မဟနဆရာတော်တွေတို့ သာသနာရေးဌာနတို့က အကာအကွယ် လုံးဝမပေးဘူး။ တစ်လုံးတစ်လေတောင် ဝင်ပြီးတော့ ရပ်တည်မပေးဘူးပေါ့နော်။ ဒါပေမယ့့် ဘုန်းကြီးတွေကို တရားစွဲဖို့ကျတော့ သာသနာရေးဌာနကို တရားလိုလုပ်ခိုင်းပြီ။ သာသနာရေးဌာနကပဲ တရားစွဲနေတာ တွေ့တယ်နော်။ အဲ့ဒါ ဘာလဲ မသိဘူးဗျာ။ ကမ္ဘာအေးက ဘုန်းကြီးတွေကို တရားစွဲဖို့ပဲ ဖွဲ့ထားတာလား ဘာလားမသိဘူး။ အဲ့ဒါ ဒကာကြီး ဘယ်လိုလုပ်ကြမတုန်း။ ခင်ဗျား ပါတယ်မလား၊ မန္တလေး သပိတ်စခန်း တရားလိုထဲမှာလေ။\nဦးကျော်လှိုင်။ ။ အဲ့ဒီတုန်းက မန္တလေးခရိုင် သာသနာရေးမှူး တရားလိုလုပ်တာဘုရာ့။\nဦးဝီရသူ။ ။ ခင်ဗျား သက်သေတော့ပါတယ် မဟုတ်လား။\nဦးကျော်လှိုင်။ ။တပည့်တော် သက်သေအနေနဲ့လည်း မပါလိုက်ဘူးဘုရား။ အဲ့ဒီအချိန်က ဒုတိယ ညွှန်ကြားရေးမှူးဆိုတော့လည်း။ တိုင်းသာသနာရေးမှူးကတော့ သက်သေတော့ ပါတယ်ဘုရား။\nဦးဝီရသူ ။ ။ အေး .. အဲ့ဒါ သတိတော့ ထားပေါ့ဗျာ။ ခင်ဗျားတို့ကို သာသနာတော်ကို စောင့်ရှောက်ဖို့ ဖွဲ့စည်းထားတာ။ ခင်ဗျားတို့က ဘုန်းကြီးတွေကို ထောင်ချနေရင်တော့ သိပ်မကောင်းဘူးဗျ နော် .. ။\nဦးကျော်လှိုင်။ ။ တင်ပါ့ဘုရား . တင်ပါ့ တင့်ပါ့။\nဦးဝီရသူ ။ ။ ခင်ဗျားတို့ ဘုန်းကြီးတွေကို ထောင်ချမယ့်အစား။ အလုပ်သာထွက်လိုက်ပါဗျာ။ အလုပ်ထွက်တာက ထမင်းငတ်ရင် တစ်ဘဝပါပဲ။ ဘုန်းကြီးကို ထောင်ချတာက တစ်သံသရာလုံးပဲ။ ခင်ဗျားလည်း စာတွေ သင်ခဲ့တာပဲ .. နော်။\nဦးကျော်လှိုင်။ ။ တင်ပါ့ … တပည့်တော်တို့လည်း စာတတ်ပေတတ်ပါပဲ .. ဘုန်းဘုန်းလည်း သိပါတယ်။\nဦးဝီရသူ ။ ။အေး .. အဲ့ဒါကြောင့် ဘုန်းကြီးထောင်ချမယ့်အလုပ်ကို တစ်ဘဝ တစ်နပ်စာလေးကို ထောက်ပြီးတော့ မလုပ်ပါနဲ့ နော်။\nဦးကျော်လှိုင်။ ။ အဓိကကတော့ ဘုန်းကြီးထောင်ချတယ်ဆိုလည်း အရမ်းတော့ မလုပ်ပါဘူး။ သူတို့ကလည်း ပြစ်မှုကျူးလွန်လို့သာလျင် တပည့်တော်တို့ကို စွဲခိုင်းလို့သာလျှင် စွဲရတာပါ ဘုန်းဘုန်း။\nဦးဝီရသူ ။ ။ မှန်တယ်လေ.. အဲ့ဒီထဲမှာ ဦးဇင်းပေါက်ဆိုတဲ့ ကိုယ်တော်လေးက ခင်ဗျားတို့ တပ်ထားတဲ့ ခေါင်းဆောင်ထဲမှာလည်း မပါဘူးလေ။ ဓါတ်ပုံထဲမှာလည်း မပါဘူးလေ။ သံချပ်တွေ တိုင်ဆိုတာတွေ၊ဆောင်ပုဒ်တွေ ဆိုတာတွေလည်း မပါဘူးလေ၊ ကြွေးကြော်သံတွေ မအော်ဘူးလေ။ အထောက်အထားဘာမှ မရှိဘဲ ချပစ်ကြတာတွေ မဟုတ်လား။ ပေါက်ကိုယ်တော်လေ။ သူက ဘယ်ထဲမှ မပါဘဲ ဥစ္စာကြီးကို။ အဲ့ဒါကိုဖမ်းပြီးတော့ ထောင်ချပစ်တာလေ။ လက်ထိပ်က ခတ်သေးတယ်၊ ကားပေါ်မှာလေ။ အဲ့ဒီတော့ ခင်ဗျားတို့ ဆရာတော်တွေကိုလည်း စပ်မိရင် လျောက်လိုက်ပေါ့ဗျာ။ သံဃာ့နာယကက သံဃာတွေကို အကာအကွယ်ပေးရမှာ၊ သံဃာ့နာယကက သံဃာတွေကို နှိပ်ကွပ်တာမျိုးကတော့ ဝီရသူက လက်ခံမှာ မဟုတ်ဘူးလို့ နော့်။\nဦးကျော်လှိုင်။ ။ တင့်ပါ့ .. မှန်ပါတယ်ဘုရာ့။\nဦးဝီရသူ ။ ။ ခင်ဗျားတို့လည်း သာသနာရေးဌာနဆိုတော့ သာသနာကို စောင့်ရှောက်ကြပါဗျာ။ သာသနာကို မဖိနှိပ်ကြပါနဲ့နော်။\nဦးကျော်လှိုင်။ ။ တပည့်တော်တို့လည်း စောင့်ရှောက်ပါတယ် ဘုရား။ ဒါတွေကလည်း သူတို့ရဲ့ နှစ်ဘက်ပေါ့ ဘုရား။\nဦးဝီရသူ ။ ။အဲ့ဒါဆိုရင် ဒကာကြီးတို့က အခုဘယ်မှာလဲ။\nဦးကျော်လှိုင်။ ။ တပည့်တော်တို့က ရုံးကနေ လာခဲ့ရမှာပါ ဘုန်းဘုန်း။\nဦးဝီရသူ ။ ။လာခဲ့ပါ ဒကာကြီးတို့ ရုံးက ဘယ်အချိန်လောက် ထွက်နိုင်မလဲ။\nဦးကျော်လှိုင်။ ။ ခု ထွက်ခဲ့ပါမယ် ဘုရား။\nဦးဝီရသူ ။ ။ ထွက်ခဲ့တော့လေ။ ဆွမ်းစားပြီးတာနဲ့ ကွက်တိပဲ။\nဦးကျော်လှိုင်။ ။ တင်ပါ့ဘုရား။ ဦးတင်ပါတယ် ဘုရား။ ။\nဦးဝီရသူကို စွပ်စွဲထားတဲ့ အမှုကို လာရောက်ဖြေရှင်းဖို့ပြော